
Paa  Stillehaysbanen. 


redive  Minuters  Ophold!«  raabte  Kon- 
dukteuren,  idet  han  fra  Platform  til 
Platform  gik  gjennem  det  lange  Jern- 
banetog, der  paa  en  kold  Novem- 
berdag havde  gjort  Holdt  ved  en  af  Stillehavs- 
banens  Stationer. 

»Tredive  Minuter!  ...  Ja,  lad  os  saa  blot 
komme  ud  for  at  rette  Benene  og  se,  om  vi  ere 
ved  et  godt  Madsted,«  sagde  en  af  mine  Reise- 
fæller, idet  han  strakte  sig  og  gik  henimod  Ud- 
gangen i  Enden  af  Waggonen. 

Man  kunde  jo  ogsaa  nok  trænge  til  >at  rette 
Benene«,  som  han  udtrykte  sig,  thi  siden  vi 
havde  gjort  Bekjendtskab  og  sluttet  os  sammen 
i  Omaha,  der  i  sin  Tid  betragtedes  som  den 
yderste  Forpost  i  det  fjerne  Vesten,  havde  vi 
rullet  516  engelske  Mil  paa  Skinnerne  og  be- 
fandt os  nu  i  Wyomings  mest  blomstrende  By 
Cheyenne. 

R.  Watt :    Paa  Reiser  og  Eventyr.  j 


Havde  vi  tilbagelagt  denne  Afstand  i  en  al- 
mindelig ,  europæisk  Jernbanekoupee ,  vilde  vi 
utvivlsomt  have  fundet  os  lidet  oplagte  til  at  farte 
omkring  i  den  forunderlige,  halvt  vilde  By  med 
det  frodige  Liv,  hvor  vi  nu  befandt  os,  men  takket 
være  den  store  Samfundsvelgjører  P u  1  Im  a  n ,  Op- 
finderen af  de  berømte  Salon-,  Restaurations- 
og  Sovewaggoner,  følte  vi  os  kun  i  meget  ringe 
Grad  udmattede.  Reisen  var  forløben  paa  den 
behageligste  Maade.  Vi  havde  havt  nok  at  gjøre 
med  at  passe  paa  Antilop-  og  Bøffelflokkene, 
med  at  høre  paa  Beretninger  om  det  vilde  Liv, 
der  førtes,  da  Banen  anlagdes  i  disse  Amerikas 
fjerne  Egne,  om  de  blodige  Kampe  med  Sioux-, 
Cheyenne-  og  Arapahoe-Indianerne  og  om  de  ikke 
mindre  blodige  Sammenstød,  der  daglig  fandt 
Sted  i  de  Spillehelveder,  som  fulgte  med  Banen, 
efterhaanden  som  den  skred  længere  og  længere 
Vest  paa;  ja,  vi  havde  endog  havt  den  For- 
nøielse  paa  forskjellige  Stadier  af  Reisen  at  gjøre 
personligt  Bekjendtskab  med  berømte  Desperados 
fra  Nevadas  og  Californiens  mest  berygtede  Mine- 
byer, med  disse  Karle,  der  altid  have  Lommen 
fuld  af  Kort,  som  altid  ere  parate  til  at  forsvare 
deres  Kjeltringstreger  med  Revolveren  og  Bowie- 
kniven, og  som  med  Stolthed  berette  om,  hvor- 
mange  Lig  de  have  fyldt  i  de  forskjellige  Kirke- 
gaarde, hvis  en  eller  anden  naiv  Sjæl  skulde 
spørge  om  deres  Adkomst  til  at  udøve  deres 
Indflydelse  i  de  Distrikter,    hvor  der  ikke  findes 


nogen  anden  Lov  end  den,  som  foreskrives  med 
en  syvløbet  Revolver,  eller  nogen  anden  Dommer 
end  Mr.  Lynch. 

Vi  befandt  os  altsaa  i  det  store  Midtpunkt 
for  Trafiken  til  og  fra  Colorado  og  Ny  Mexico, 
og  interessant  var  Stedet  i  alle  Henseender. 
Alene  Cheyennes  Historie  er  trods  sin  Korthed 
særdeles  betegnende  for  den  eiendommelige  Til- 
blivelse af  den  amerikanske  Civilisation.  Den 
4de  Juli  1867  fandtes  der  kun  et  eneste  Hus  i 
Cheyenne,  men  saa  strakte  Stillehavsbanen  sine 
lange  Jernarme  over  den  brede  Slette  henimod 
det  lille  Vandløb,  kaldet  Cro7V  Creek,  og  som 
ved  et  Trylleslag  voxede  Husene  af  Seildug  og 
Bjælker,  af  ubrændte  Mursten  og  svære  Sten- 
blokke, op  ved  Flodens  Bredder,  medens  6000 
Mennesker  —  af  hvilke  Størsteparten  naturligvis 
vare  Mandfolk  —  tumlede,  svirede,  dandsede, 
spillede  og  myrdede  hinanden  indenfor  Prairi- 
byens  Enemærker.  Der  opstod  Theatre,  Dandse- 
lokaler.  Bankierhuse,  Juvelboutiker ,  Spillehelve- 
der,  og  Kirkegaarden,  der  har  spillet  saa  stor  en 
Rolle  ved  Anlæget  af  alle  slige  Byer,  manglede 
naturligvis  heller  ikke;  —  i  Byens  Kronike  er 
der  af  troværdige  Mænd  indskrevet  den  Be- 
mærkning, at  af  de  første  140  Mennesker,  der 
vare  blevne  jordede  paa  den  omtalte  Kirkegaard, 
vare  kun  1 1  døde  en  naturlig  Død.  Saa  hørte 
imidlertid  de  flotte  Dage  op,  Stillehavsbanen 
snoede  sig  længere  mod  Vest,  det  fraadende  og 


sydende  Hav  af  Mennesker  rullede  sine  Bølger 
langs  Skinnerne  for  igjen  at  anrette  Ødelæggelser 
et  andet  Sted,  og  de  Huse,  der  endnu  vare 
blevne  tilbage  ved  Crcnv  Creek,  stod  saa  at  sige 
tomme. 

Det  havde  imidlertid  vist  sig,  at  Cheyenne 
maatte  blive  et  Knudepunkt  for  en  udbredt  Han- 
del og  Samfærdsel  mellem  de  omliggende  Stater. 
De  dygtige  Elementer  af  Befolkningen,  der  vare 
blevne  tilbage,  benyttede  sig  af  de  gunstige  Om- 
stændigheder, og  Byen  tiltog  atter  —  ganske 
vist  langsomt,  men  til  Gjengjæld  ogsaa  mere 
sikkert  —  i  Størrelse  og  Velstand,  og  har  for 
Øieblikket  næsten  lige  saa  mange  gode  Borgere, 
som  den  i  sin  Tid  havde  dumdristige  Eventyrere 
af  alle  Arter. 

Medens  Maskinen  indtog  et  betydeligt  Kvan- 
tum Vand  og  Waggonerne  bleve  eftersete,  søgte 
jeg  i  Forening  med  de  Reisekammerater,  jeg 
nærmest  havde  gjort  Bekjendtskab  med,  til  det 
i  Forhold  til  Omgivelserne  særdeles  glimrende 
Hotel,  som  Stillehavsbanens  Bestyrelse  havde 
ladet  opføre  umiddelbart  ved  den  egenlige  Sta- 
tionsbygning. En  Kineser,  iført  den  traditionelle 
løst  hængende  Blouse,  de  klodsede  Sko  og  den 
eiendommelige,  lille  runde  Filthat,  hamrede  som 
en  Besat  løs  paa  en  Gongong  udenfor  Hotellet, 
medens  forskjellige  andre  tjenende  Aander  vare 
ivrig  beskjæftigede  paa  en  lignende  Maade  uden- 
for andre  Bygninger,   for   at   antyde,    at   de  Rei- 


sende  paa  The  great  Trans-Continenfal  Railroad 
kunde  blive  husvalede  med  Mad  og  Drikke  inden- 
for deres  Mure.  Paa  hver  af  Stillehavsbanens 
Stationer,  hvor  der  gjøres  et  længere  Ophold, 
bliver  man  trakteret  med  en  lignende  Gongong- 
Koncert,  men  man  gjør  altid  bedst  i  at  søge  til 
det  af  Jernbaneselskabet  indrettede  eller  protege- 
rede Hus. 

Cheyennes  Jernbanerestauration  var  ligefrem 
fortrinlig  og  frembød  særlige  Tillokkelser  for 
Enhver,  der  interesserer  sig  for  at  spise  paa 
en  fra  det  daglige  Liv  forskjellig  Maade.  En 
vældig  Bøffel-Kalvekølle  dampede  paa  Bordet, 
som  den  egenlige  plat  de  résisfajicc,  men  Lyst- 
havende kunde  f  Ex  ogsaa  faa  Antilopsteg,  den 
saakaldte  Bøffel-Fisk,  og  Alt  i  Forening  med  en 
saa  stor  Variation  af  Grøntsager  og  Brødsorter, 
som  man  kun  træffer  dem  i  Amerika.  Betjenin- 
gen udførtes  saa  at  sige  udelukkende  af  smaa 
vevre  Kinesere  i  lette  Klæder,  der  duftede  af 
Renhed,  og  hele  Scenen  var  præget  af  noget 
Nyt  og  Eiendommeligt,  der  maatte  tiltale  en- 
hver Reisende.  Gjennem  Vinduerne  kunde  man 
se  endel  andre  Kinesere  beskjæftigede  med 
grovere  Arbeide,  og  jeg  lagde  Mærke  til,  at 
Jernbaneselskabet  herfra  og  helt  ned  til  Stille- 
havskysten anvendte  flere  Folk  fra  det  himmelske 
end  fra  noget  andet  Rige  i  sin  Tjeneste.  Disse 
smaa,  arbeidsomme  Kinesere  ere  langt  mere 
ædruehge,    langt  mere  fredelige  og  tillige  meget 


billigere  end  deres  kristne  Brødre,  og  de  have 
selv  ikke  Noget  imod  at  komme  bort  fra  det 
overfyldte  San  Francisco  og  fra  de  støiende  Mine- 
byer, hvor  de  ofte  ere  udsatte  for  Forfølgelser 
af  enhver  Art,  for  at  tilbringe  nogle  Aar  som 
Banevogtere  paa  de  fjerne  Prairier,  som  Opsyns- 
mænd ved  de  talrige  mod  Sneens  Sammen- 
fygning opførte  aparte  Skure  —  de  saakaldte 
S?io7v-Sheds  —  paa  Banestrækningen  over  Klippe- 
bjergene og  Sierra  Nevada,  i  hvilken  Tid  de  da 
roligt  kunne  sammenspare  sig  en  lille  Pengesum. 
Saasnart  vi  havde  holdt  Maaltid,  og  det 
blev  besørget  i  en  Fart,  gik  vi  ud  i  Byen  for 
at  se  paa  dens  »Mærkværdigheder«,  og  der  var 
ikke  saa  faa  af  dem  endda.  Vi  kunde  med 
Lethed  have  tilbragt  en  munter  Dag  i  Cheyenne, 
men  Tiden  var  jo  afmaalt  i  Minuter,  saa  at  \'i 
maatte  skynde  os,  og  jeg  fik  saaledes  ikke  Lei- 
lighed  til  at  hilse  paa  mine  ærede  Kolleger, 
Redakteurerne  af  de  to  store,  smukt  udstyrede 
Dagblade,  77/^  Leader^,  der  forfægtede  de  re- 
publikanske Anskuelser,  og  >^The  Argus" ,  der  er 
Demokraternes  Moniteur,  Noget  jeg  under  andre 
Omstændigheder  ganske  vist  vilde  have  gjort, 
om  ikke  for  Andet  saa  for  at  fordrive  en  Times- 
tid  med  at  høre  Beretninger  om  den  Tid,  da 
Revolverne  vare  ligesaa  nødvendige  Gjenstande 
paa  et  Redaktionskontor  som  Pen  og  Blæk. 
Men  Noget  fik  vi  dog  at  se;  f.  Ex.  de  store 
Sadelmagerværksteder,    hvor   de   berømte  Sadler 


efter  mexikansk  Mønster  blive  lavede,  og  hvor- 
fra den  der  paa  Egnen  bekjendte  Æressaddel  kom, 
der  kostede  600  Dollars,  og  som  af  taknemmelige 
Borgere  blev  skjænket  til  General  Chevington; 
og  de  vældige  Ølbryggerier ,  der  blomstre 
paa  en  saa  overraskende  Maade,  fordi,  som  det 
saa  smukt  hedder  i  en  lille,  lokal  Veiviser,  Chey- 
ennes  Beboere  sætte  en  Stolthed  i  at  beskytte 
den  stedlige  Industri;  men  mest  Interesse  havde 
dog  vort  Besøg  i  de  forskjellige  og  nu  over  alle 
de  forenede  Stater  bekjendte  Juvelboutiker,  hvor 
Diamanterne,  Smaragderne,  men  navnlig  de  saa- 
kaldte  Mos-Agater  fra  Californien,  Nevada,  Idaho, 
Wyoming  og  Colorado  sHbes  og  indfattes  i  ægte 
massivt  Guld  fra  de  nærliggende  Miner.  For 
nogle  Aar  siden  sendtes  disse  ædle  Stene  i  raa 
Tilstand  til  Venner  og  Bekjendte  i  Hjemmet,  eller 
Minearbeideren,  der  til  Hverdagsbrug  haandterede 
den  svære  Hakke,  morede  sig  om  Søndagen  med 
at  hamre  en  Guldring  eller  et  Kors,  hvori  han  i 
al  Plumphed  kunde  indfatte  den  fundne  Juvel; 
og  paa  Peronen  ved  Cheyenne  falbydes  der 
endnu  ved  hveit  Togs  Afgang  en  Mængde  af 
disse  Sjeldenheder,  medens  Raabet:  -»CJiispaii. 
jevnlig  lyder  i  den  almindelige  Summen  af  Stem- 
mer. Vi  kjøbte  forskjellige  Mos-Agater,  kastede 
et  Blik  paa  de  faa  endnu  noget  primitive  Kirker 
og  kiggede  til  Slutning  ind  i  et  Par  af  de  endnu 
bestaaende  mest  omtalte  Spillehelveder,  idet  vi 
nemlig  havde   faaet   at  vide,    at   et  Godstog  var 

gaaet  ud  af  Skinnerne  en  Milsvei  længere  fremme 
paa  Banen,  og  at  vi  i  den  Anledning  bleve  nød- 
sagede til  at  gjøre  et  ikke  ganske  kort  Ophold 
i  Cheyenne.  Ulykken  var  forresten  ikke  stor, 
Ingen  var  kommen  til  Skade,  og  det  gjaldt  kun 
om  at  faa  en  enkelt  Waggon,  der  laa  paa  Spo- 
ret, skaffet  afveien. 

Vi  vare  slet  ikke  kjede  af  denne  ufrivillige 
Standsning  i  vor  lange  Fart,  fordi  vi  derved  fik 
Leilighed  til  at  faa  et  lille  Indblik  i  disse  Spille- 
bulers indre  Liv.  Husene  selv  var  der  ikke 
megen  Stads  ved;  de  vare  for  det  Meste  af  Træ 
og  forsynede  med  en  Veranda,  hvor  en  lille 
Flok  stærkt  beskjæggede  og  bestøvlede  Mænd 
indviklede  i  deres  Serape'f*),  eller  i  Skjorte- 
ærmer, ikke  saa  sjeldent  havde  forsamlet  sig 
omkring  en  Spiller,  der  lagde  Bank  op,  medens  han 
koketterede  med  sine  talrige  Guldruller,  og  ikke 
mindre  med  sine  velladede  Vaaben,  der  paa  en 
iøinefaldende  Maade  stak  op  af  hans  Lommer. 
Gik  man  igjennem  Verandaen,  kom  man  til  et 
større  Værelse,  der  just  ikke  udmærkede  sig  ved 
nogen  paafaldende  Elegance.  Man  følte,  at  man 
var  langt  fra  det  grønne  Bord  i  den  gamle  Ver- 
dens Spillesale,  hvor  Damernes  Toiletter  glimre, 
og  hvor  en  kildrende  Parfume  bølger  igjennem 
den  ophedede  Luft.  Det  Apparat,  der  blev  sat 
i   Bevægelse   paa   et   Spillehus   i    Cheyenne,    var 


*)    Et  fint  mexikansk  Tæppe. 


langt  simplere.  Et  Træbord  omgivet  af  nogle 
Stole  midt  paa  Gulvet  og  en  Disk.  hvor  der 
serveredes  Drikkevarer,  i  den  ene  Ende  af  Rum- 
met, dannede  som  oftest  hele  Udstyret,  men 
Guldet  rullede  ligesaa  frit  som  i  Monte  Carlo, 
og  det  tilstedeværende  Publikum  var  nok  saa 
interessant  om  end  endel  farligere  i  Omgang. 

Jeg  var  imidlertid  i  godt  Selskab,  og  vi 
vare  bestemte  paa  at  fordrive  Tiden.  En  gam- 
mel Guldgraver  fra  Nevada,  der  havde  været  i 
de  østlige  Stater  for  at  more  sig,  og  som  var 
meget  fortrolig  med  det  bevægede  Liv  i  Minerne 
og  de  nærliggende  Byer,  førte  os  an,  men  i  den 
lille  Flok  var  der  desuden  en  prægtig  Yankee, 
et  udmærket  Exemplar  af  en  self-made  Mand 
med  et  klart  Hoved,  en  ubøielig  Villiekraft,  en 
forbausende  Koldblodighed  og  i  rigt  Maal  be- 
gavet med  denne  tørre,  eiendommelige  Humor, 
som  kun  synes  at  kunne  fødes  og  udvikles  under 
amerikanske  Forhold.  Han  havde  saa  at  sige 
hele  sit  Liv  været  beskjæftiget  med  Jernbane- 
anlæg, havde  i  Egenskab  af  Ingenieur  nylig  fuld- 
endt en  Banestrækning  i  Missouri  og  havde  nu 
isinde  »at  hvile  sig  lidt«,  som  han  kaldte  det, 
ved  at  gjøre  et  Par  Smaareiser,  der  rimeligvis 
ogsaa  vilde  føre  ham  til  den  gamle  Verden.  En 
Landmand  fra  Mariposa- Distriktet  nede  i  Cali- 
fornien, en  ung  Officer  fra  Arizona-Territoriet, 
hvor    han    begav    sig    hen   for   at    kæmpe    imod 

Apache-Indianerne,  og  en  ung  Handelsmand  fra 
Yokohama  udgjorde  Selskabet. 

»Jeg  behøver  vel  ikke  at  advare  Dem  mod 
at  spille,«  sagde  den  gamle  Nevada-Mand  til  mig, 
idet  vi  nærmede  os  en  ny  af  disse  farlige  Huler 
i  Udkanten  af  Byen.  »Dersom  det  var  paa  et 
pænt  Sted  i  San  Francisco  eller  Sacramento, 
skulde  jeg  ikke  sige  Noget  til  det,  men  Alle  de, 
der  lægge  Bank  op  her,  spille  saa  at  sige  falsk, 
og  hvis  De  skulde  slumpe  til  at  vinde  engang 
imellem,  vil  De  i  de  fleste  Tilfælde  faa  deres 
Gevinst  udbetalt  i  eftergjort  Mønt,  —  og  gjør 
De  Vrøvl,  vil  jeg  holde  Drikkevarer  til  hele 
Selskabet  paa,  at  De  kommer  galt  fra  det.« 

»Det  er  jo  lovende  Udsigter,  men  De  be- 
høver forøvrigt  ikke  at  være  bange,  jeg  kjender 
hdt  til  den  Slags  Steder  fra  Australien.« 

Der  var  livligt  inde  i  »Salen«,  som  det  lille 
Rum  saa  høfligt  blev  kaldt.  Prægtige,  velvoxne, 
beskjæggede  Karle  vogtede  med  Opmærksomhed 
paa  Spillets  Gang,  der  rimeligvis  som  oftest  kun 
foregik  imellem  den,  der  haandterede  Kortene 
og  hans  forskjellige  Medhjælpere,  som  optraadte 
under  allehaande  Forklædninger,  for  at  lokke 
de  uerfarne  og  nylig  ankomne  Guldgravere,  Mine- 
arbeidere  eller  Kvæghandlere  til  at  vove  en  Ind- 
sats, eller  for  at  friste  de  af  Whisky  omtaagede 
glade  Ynglinge  til  at  prøve  Lykken  i  et  Spil, 
som  man  skulde  tro  ikke  kunde  tabes,  saa  sim- 
pelt og  uskyldigt  saa  det  ud.     Der  blev  drukket 

frit,  men  nærmest  ved  Bordet,  hvor  Guldet  rul- 
lede, førtes  Samtalerne  dog  i  en  forholdsvis 
dæmpet  Tone. 

»Hvad  drikker  man  herr«  spurgte  jeg  min 
Ledsager. 

»Californisk  Cognac  for  Exempel,«  sva- 
rede han. 

»Eller  maaske  »Valley  Tan«  ,</■  indskød 
Yankeen. 

»Hvilket?« 

T>Red  Eyci,  svarede  han  uden  at  forandre 
en  Mine  i  sit  langtrukne,  farveløse  Ansigt,  der 
endte  i  det  bekjendte,  uklædelige  og  for  Ameri- 
kanerne eiendommelige  Hageskjæg. 

^J^>  j^g  ^r  lig^  nær.« 

» Veed  De  da  ikke,  hvad  Brigham-  Water  err« 

Nei,  jeg  vidste  hverken  hvad  >Rødt-Øie« 
eller  »Brigham- Vand«  var. 

»Saaledes  kaldes  den  Whisky,  der  laves  i 
Utah,«  bemærkede  den  unge  Officer  og  tilfoiede- 
»ja,  det  er  ikke  saa  let  at  forstaa  Sproget  her, 
og  selv  med  det  bedste  Lexikon  vil  det  sikkert 
undertiden  falde  Dem  vanskeligt  at  fatte  Menin- 
gen af  den  Jargon,  der  er  udgaaet  fra  Minerne 
Nevada  og  Californien. 

Og  han  havde  virkelig  Ret,  der  hørte  nogen 
Øvelse  til  for  at  kunne  følge  en  Samtale,  i  hvilken 
der  forekom  saamange  Slaiig-Oxå,  hentede  fra 
det  Mexikanske,  det  Indianske  og  det  engelske 
Gadesprog,  som  Tilfældet  var  her.     Man  maatte 

vide,  at  en  lille  Restauration  f.  Ex.  kaldtes  et 
TIash-Ho7ise  (Finker-Hus),  at  en  Opvarter  i  den 
Anledning  benævnedes  en  Hash-Slinger  (Finker- 
Slyngel),  at  et  Maaltid  Mad  var  det  samme  som 
en  Grub-Pile  (Æde-Stabel)  og  at  det  var  ved- 
taget at  benævne  Flæsk:  Sow-BcUy  (So-Mave), 
for  at  kunne  tale  med. 

Det  interesserede  mig  overordenlig  meget 
at  passe  paa  Spillets  Gang,  at  studere  de  mange 
løierlige  Fysiognomier,  at  høre  de  forskjellige 
Samtaler  og  Udraab,  de  grovkornede  Vittigheder 
og  de  mange,  med  en  vis  vild  Genialitet  op- 
fundne Forbandelser,  men  vort  Ophold  fik  en 
brat  Ende,  idet  en  af  Mulatterne,  der  gjorde 
Opvartning  i  vor  Waggon,  kom  ansættende  for 
at  hente  os,  da  Toget  nu  var  færdigt  til  Afgang. 

Vi  tog  ilsomt  Afsked  med  Cheyenne,  nik- 
kede til  de  smaa  Kinesere,  der  havde  samlet 
sig  i  en  Klynge  paa  Perronen  og  dampede  saa 
videre  i  Retning  af  de  mægtige  Klippebjerge, 
der  efter  nogen  Tids  Forløb  begyndte  at  vise 
deres  vældige  Omrids  paa  den  forunderlig  klare 
og  ligesom  gjennemsigtige  Himmel. 

»Det  var  en  morsom  Expedition,«  bemær- 
kede jeg,  da  vi  igjen  rigtig  vare  komne  til  Sæde 
i  den  magelige  Waggon,  »og  jeg  maa  virkelig 
takke  Dem  derfor,«  tilføiede  jeg,  idet  jeg  hen- 
vendte mig  til  vor  Ven  fra  Nevada. 

Ikke   Noget  at   takke  for  .  .  .    De  har  saa- 
mænd  i  Grunden  Ingenting  faaet  at  se.  .  .  .  Det 

gik  altfor  tamt  til.  ...  Et  Par  Bull-  Wackers  og 
J\ kile- Skinners,  der  .stod  og  legede  med  deres 
faa  Skillinger,  havde  jo  Ingenting  at  betyde.« 

»Han  mener  Oxe-  og  Muldyrkuske,«  for- 
klarede den  unge  Officer  med  et  Smil. 

»Nei,  saa  skulde  De  have  seet,  hvordan  det 
gik  til  i  de  gode  gamle  Dage  i  Marysville,  Vir- 
ginia City,  Esmeralda  og  paa  de  andre  flotte 
Steder.  .  .  .  Da  var  der  Liv  i  Kludene,  og  det 
var  et  muntert  Selskab,  man  kom  i,  i  en  saadan 
Hule;  Guldstykkerne  laa  i  store  Stabler  og  Re- 
volverne ved  Siden  af,  og  det  var  sjeldent,  at 
der  forløb  en  Dag,  uden  at  der  gik  lidt  Skyd- 
ning for  sig.  .  .  .  Og  naar  saa  en  af  de  berømte 
Banditter  der  paa  Egnen  viste  sig,  saa  skulde 
De  blot  se,  hvor  de  Andre  gjorde  Plads  for  ham, 
ja  selv  han,  der  lagde  Bank  op,  lod  Fyren  spille 
uden  at  møde  med  Pengene  paa  Bordet,  og  turde 
ikke  Andet  end  lade  ham  vinde  for  hurtigt  at 
blive  af  med  ham.  Det  var  en  Slags  Skat, 
Bankieren  betalte,  ligesom  den,  De  fortæller  mig, 
Eierne  af  Spillehusene  i  Europa  betale  til  ved- 
kommende Øvrighed.  .  .  .  Den,  der  haandterede 
Kortene,  kunde  saameget  desto  lettere  gjøre 
det,  som  han  næsten  altid  spillede  falsk,  naar 
han  lagde  op  til  det  saa  meget  yndede  Firekorts- 
Monte,  og  naar  den  Anden  havde  faaet  .sine 
Penge,  gik  han  i  Reglen  rolig  sin  Vei  for  at 
svire  dem  op  og  gjøre  Kvalm  et  andet  Sted.« 

»Og  fandt   disse   professionelle    Spillere   sig 

i  at  betale  denne  Skat  til  en  saadan  Desperado  ?<i 
spurgte  jeg  for  muligvis  at  blive  sat  bedre  ind  i 
Sæderne  og  Skikkene  blandt  Eventyrerne  fra 
alle  Jordens  Egne,  som  de  rige  Miner  havde 
lokket  sammen  mellem  de  vilde  Bjerge. 

»Ja  næsten  altid.  .  .  .  Jeg  har  kun  en  eneste 
Gang  været  Vidne  til,  at  en  Bankier  gjorde 
Vrøvl,  —  men  han  gjør  det  aldrig  mere.« 

>Ja  saa!« 

>Nei,  for  han  er  nemlig  død.  .  .  .  Det  var 
oppe  i  Esmeralda  for  et  Par  Aar  siden.  En 
meget  bekjendt  Størrelse  iblandt  os,  som  havde 
tjent  lidt  Guld  i  Minerne,  begyndte  at  lægge 
Bank  i  en  lille  Knaldhytte,  der  havde  et  godt 
Navn  fra  gamle  Dage.  Han  havde  givet  et  meget 
pænt  lille  Bidrag  til  Kirkegaarden,  og  der  var 
ikke  Mange,  som  ønskede  at  falde  ud  med 
ham.  .  .  .  Naa:  —  En  Eftermiddag  lagde  han 
Kortene  op  som  sædvanlig,  der  var  mange  Folk 
tilstede,  og  Spillet  gik  meget  frit.  .  .  .  Saa  kom- 
mer Buckskin-Joe  ind.  Han  var  bekjendt  over 
hele  Nevada,  og  der  var  Ingen,  som  ønskede  at 
træde  ham  paa  Tæerne,  navnlig  naar  han,  som 
Tilfældet  var  paa  den  Eftermiddag,  havde  hældt 
lidt  formeget  paa  Krukken.  ...  Vi  traadte  natur- 
ligvis tilside,  saa  at  han  kunde  komme  igjennem. 
—  »Tredive  Dollars  paa  det  Kort!«  raaber  han, 
og  der  var  Ingen,  som  ventede,  at  Nogen  havde 
turdet  gjøre  Indsigelser,  men  den  Anden  troede 
sig  imidlertid  stærk  nok  til  at  kunne  takle  Joe. 

—  >; Pengene  paa  Bordet!«  siger  han  rolig, 
og  seer  stivt  paa  gamle  Buckskin.  .  .  .  Det  gav 
et  Sæt  i  os  Allesammen,  men  vi  havde  ikke 
lang  Tid  til  at  tænke  over,  hvad  der  nu  vilde 
ske,  thi  inden  vi  vidste  et  Ord  deraf,  greb  Joe 
den  Anden  i  Haaret,  trak  ham  med  et  vældigt 
Tag  halvt  op  paa  Bordet  op  plantede  sin  Bowie- 
kniv lige  i  Ryggen  paa  ham  under  en  forfærdelig 
Ed.  .  .  .  Han  døde  øieblikkelig !  .  .  .  Se,  det 
Mærkelige  var  nu,«  tilføiede  Fortælleren  med  en 
naiv  Beundring  over  og  dyb  Interesse  for  det 
Passerede,  »at  ikke  en  Eneste  af  os  tænkte  paa 
at  gribe  Joe,  der  forresten  med  Lynets  Fart 
havde  listet  en  syvløbet  Revolver  ud  af  hver 
Buxelomme,  og  idet  han  gik  baglænds  ud  af 
Døren,  svingede  han  dem  da  ogsaa  i  Luften 
paa  en  meget  betegnende  Maade.  .  .  .  Jeg 
saa  selv  det  Hele  og  husker  det  som  om  det 
var  skeet  igaar.« 

»Ja,  det  var  flotte  Tider.«  indskød  Yankeen, 
idet  han  vendte  sin  Skraa  og  spyttede,  men  ellers 
ikke  forandrede  en  Mine,  og  saa  gik  Samtalen 
over  til  mere  almindelige  Emner,  som  den  humo- 
ristiske Ingenieur  hele  Tiden  krydrede  med  sin 
urokkelige  Alvor,  selv  om  vi  Andre  lo  af  fuld  Hals. 

Vi  talte  om  Politik,  og  den  unge  Handels- 
mand fra  Yokohama  forhørte  sig,  om  det  var 
sandt,  at  den  bekjendte  General  Buttier  foreløbig 
vilde  forlade  den  politiske  Arena  for  at  aabne 
en  Bank  i  en  af  Sydstaterne. 

»Vil  han  aabne  en  Bank,«  faldt  Yankeen 
ind,  »saa  bliver  det  da  med  et  Brækjern,  kjender 
jeg  Generalen  ret.« 

Vi  talte  om  Reiser  og  om  Ingenieurens 
mulige  Tour  til  Europa,  i  hvilken  Anledning  den 
unge  Officer,  der  lod  til  at  have  et  vist  poetisk 
Sving,  paalagde  ham  endelig  ikke  at  forsømme 
at  se  Shakespeares  Grav. 

»Hvad  i  Helvede  bryder  jeg  mig  om  at  se 
Shakespeares  Grav?«  sagde  Yankeen,  idet  han 
i  sin  Iver  talte  mere  gjennem  Næsen  end  ellers, 
»jeg  kan  jo  gaa  herud  paa  Prairien  og  grave  en 
eller  anden  forbandet  gammel  Indianer  op ;  hans 
Ben  se  formodenlig  ligesaadan  ud  som  Shake- 
speares! (Han  trak  paa  Navnet  saa  at  det  lød 
dobbelt  saa  langt  som  det  egenlig  var  og  ud- 
trykte gjennem  sin  Stemmeklang  den  dybeste 
Foragt  for  det  omtalte  upraktiske  Forslag).  »Nei, 
naar  jeg  reiser  til  Europa,  skal  det  være  for  at 
se,  hvordan  de  Fyre  derovre  drive  deres  Jern- 
baner, og  saa  vil  jeg  besøge  Krupp.- 

Vi  talte  om  Ægteskabet  og  Familielivet,  og 
da  vi  i  Samtalens  Løb  havde  erfaret,  at  vor 
praktiske  Ven  var  gift,  udtalte  jeg  den  Formod- 
ning, at  hans  Kone  maatte  have  det  lidt  ensomt, 
siden  han  ifølge  sin  Stilling  bestandig  maatte 
være  saameget  paa  Reiser. 

•»Heil! 'i  snøvlede  han  —  han  indledte  næsten 
enhver  af  sine  Udtalelser  med  dette  lille,  men 
kraftige  Ord  —  »da  jeg  forlod  Banen  i  Missouri, 


17 


forærede  de  andre  Embedsmænd  mig  en  hel 
Del  Sølvtøi,  nu  har  hun  jo  det  og  saa  en  Bunke 
Børn,  det  kan  hun  more  sig  brillant  med.« 

Vi  rullede  imidlertid  i  ustandset  Fart  videre. 
Ved  Hazardstationen  fik  vi  igjen  et  Glimt  af 
Cheyenne  at  se,  og  saa  begyndte  det  for  Alvor 
at  gaa  op  ad  Bakke,  medens  Omgivelserne  sta- 
dig bleve  mere  og  mere  vilde,  sønderrevne  og 
storladne.  De  smaa  Dalstrøg,  vi  passerede,  vare 
hist  og  her  bedækkede  med  melankolske  Gran- 
og  Fyrretræer,  der  saa  helt  forkrøblede  ud  i 
Væxten,  og  til  alle  Sider  hævede  de  graalige 
og  paa  hinanden  stablede,  mægtige  Granitblokke 
sig  mod  Skyerne;  —  vi  nærmede  os  de  sorte 
Bjerge,  (Black  Hills). 

Paa  Stationen  Sherman,  8235  Fod  over 
Havets  Overflade,  det  høieste  Punkt  paa  Farten 
over  Klippebjergene,  gjorde  vi  et  Par  Minuters 
Holdt,  og  kort  Tid  efterat  Dampfløiten  atter 
havde  givet  Signal,  buldrede  vi  over  den  be- 
rømte Bro,  der  i  en  Længde  af  650  Fod  strækker 
sig  over  Dall-Creek,  —  og  som  i  Frastand  tager 
sig  ud  som  et  Stykke  Kniphngsarbeide ,  saa 
edderkoppeagtige  ere  dens  talrige  Støtter,  og 
saa  gjennemsigtigt  og  aabent  er  det  Underlag, 
hvorpaa  Skinnerne  ligge,  —  og  fløi  nu  videre 
forbi  Stationer,  af  hvilke  en  havde  faaet  et  Navn 
paa  Grund  af  de  blodige  Bedrifter,  som  en  vis 
JackSlade,en  forhenværende  Opsynsmand  i  det 
gamle  Diligencekompagnies  Tjeneste,   havde  ud- 

øvet  i  dens  Nærhed,  medens  en  anden  med  sit 
lille  Fort  var  bekjendt  af  Indianerkampe,  og  en 
tredie  havde  tiltrukket  sig  Opmærksomheden  paa 
Grund  af  den  deilige  Udsigt,  man  nød  derfra,  indtil 
vi  igjen  gjorde  Holdt  i  flere  Minuter  ved  den 
blomstrende  By  Laramie. 

Saa  fulgte  der  igjen  en  endeløs  Række 
mindre  Stationer  med  Navne,  der  dels  vare  hen- 
tede fra  Europas  skjønneste  Punkter,  dels  lavede 
af  de  gamle  Bagskovs-Mænd,  dels  tagne  fra 
Indianernes  Sprog.  Lidt  ensformig  var  Touren 
undertiden  hvad  Landskabet  angik,  men  mit  liv- 
lige Reiseselskab  søgte  at  faa  Tiden  til  at  gaa 
paa  en  meget  underholdende  Maade,  og  den 
originale  Yankee  var  navnlig  uudtømmelig  i  For- 
tællinger og  Anekdoter.  Ved  hver  nok  saa  lille 
Holdeplads  sprang  han  ud  af  Waggonen  for  at 
se  sig  om  og  havde  altid  sine  Bemærkninger 
om  Stedets  Omgivelser  og  dets  Beboere  paa 
rede  Haand.  Jeg  mindes,  at  han  paa  en  saadan 
Station,  der  kun  bestod  af  fire,  fem  faldefærdige 
Hytter,  henledte  min  Opmærksomhed  paa  en  af 
dem,  hvis  Skilt  prangede  med  den  pompeuse  Ind- 
skrift! »National-Theater.  —  Restauration.  — 
Billardsalon,«  idet  han  fortalte: 

»Det  var  en  gemytlig  Kneipe  for  et  Par 
Aar  siden,  kan  De  tro.  .  .  .  Ved  Middagstid, 
naar  de  Logerende  skulde  tilbords,  pleiede  Vær- 
ten altid  at  underrette  dem  derom  ved  at  affyre 
det  ene  Løb  af  sin  Bøsse  .  .  .  det  andet  holdt 

han  i  Beredskab  for  det  Tilfælde,  at  en  af  Gjæ- 
sterne  skulde  faa  Lyst  til  at  knibe  ud  uden  at 
betale  sin  Kouvert,  .  .  .  saa  j> pebrede«  han  ham 
lidt  til  Farvel!« 

Og  det  nærmeste  Tilløb  til  en  Latter,  som 
jeg  havde  seet  paa  hans  Ansigt,  viste  sig,  idet 
han  øiensynlig  i  høi  Grad  gottede  sig  ved  Mindet 
om  sin  Landsmands  sindrige  Paafund  for  at  iaa 
sit  Tilgodehavende. 

Da  Mørket  faldt  paa,  og  vi  kun  med  Vanske- 
Hghed  formaaede  at  skimte  de  fjerne  Bjerges 
Omrids,  flyttede  vi  fra  den  med  tykke  Tæpper, 
Borde,  Draperier,  Fløielssofaer  og  Lamper  rigt 
udstyrede  Salon-Vogn  for  at  tage  Plads  paa 
Træbænkene  i  den  tarvelige  tredie  Klasses  Wag- 
gon, idet  man  nemlig  kun  der  havde  den  for- 
ønskede Frihed  til  at  ryge  Tobak.  Men  takket 
være  den  Maade,  paa  hvilken  et  amerikansk 
Jernbanetog  er  indrettet,  bevæger  man  sig  med 
stor  Lethed  gjennem  alle  Waggonerne,  selv  naar 
Farten  er  allerstærkest.  —  Paa  Stillehavsbanen 
gives  der  ingen  »anden  Plads.«  Har  man  ikke 
Lyst  eller  Raad  til  at  reise  paa  første,  maa  man 
se  at  indrette  sig  saa  godt  man  kan  paa  tredie. 
Gjør  man  hele  Touren  fra  Ocean  til  Ocean,  tværs 
over  Amerikas  Fastland,  kunne  de  otte  Døgn, 
der  medgaa,  ganske  vist  forekomme  Udt  træt- 
tende, men  Adskillige  reise  dog  paa  den  Maade, 
og  klage  endda  ikke.  Tanken  om  de  Besvær- 
hgheder,  som  den  Reisende  for  nogle  Aar  siden 

maatte  underkaste  sig  i  hele  Maaneder  for  at 
tilbagelægge  den  samme  Afstand,  hjælper  maaske 
til  at  holde  Humeuret  og  Kraften  oppe  hos  Ved- 
kommende. 

Den  omtalte  store  Waggon,  i  hvilken  vi 
traadte  ind,  og  som  ifølge  amerikansk  Skik  og 
Brug  ikke  var  afdelt  i  Koupeer,  mindede  ved 
første  Øiekast  om  et  eller  andet  stort  Rum  i  en 
Hovedstad,  til  hvilket  allehaande  Husvilde  havde 
søgt  Ly  med  deres  smaa  Eiendeie.  Store  Kister 
stod  hist  og  her  mellem  aabne  Kasser,  fyldte 
med  Fødevarer  af  alle  Arter,  Bylter  af  Seng- 
klæder vare  pressede  ind  under  Sæderne,  paa 
hvilke  der  laa  uldne  Tæpper  og  forskjellige 
Klædningsstykker.  En  halv  Snes  Mænd,  der 
næsten  alle  udmærkede  sig  ved  frodigt  Skjæg, 
stærkt  farvede,  uldne  Skjorter  og  meget  lange 
Støvler,  fordrev  Tiden  med  Kortspil,  Læsning 
eller  med  at  faa  en  lille  Lur  nede  paa  Bunden 
af  Waggonen.  Der  var  ogsaa  en  tre,  fire  Fruen- 
timmer, som  alle  gjorde  Indtrykket  af  at  føle 
sig  rigtig  hjemme  i  disse  Forhold;  —  det  var 
aabenbart  ikke  første  Gang,  at  de  passerede 
Klippebjergene  og  befandt  sig  i  slige  storartede 
Naturomgivelser.  En  lille  Dreng  og  en  noget 
ældre  Pige  løb  frem  og  tilbage  i  den  brede  Gang, 
der  fører  gjennem  Midten  af  en  saadan  Waggon. 
De  lo,  naar  Togets  Slingren  fik  dem  til  at  vakle, 
de  aflagde  muntre  Besøg  paa  Bænkene  hos  de 
andre  Passagerer,    der  behandlede  dem   med  en 

vis  grovkornet  Venlighed,  men  de  søsfte  dog 
bestandig  tilbage  til  en  Krog,  hvor  der  sad  et 
ungt  Fruentimmer,  til  hvem  de  hver  Gang  med 
barnlig  Snaksomhed  aflagde  Rapport  om  deres 
smaa  Streiftog,  fra  hvilke  de  ikke  saa  sjeldent 
i  Triumf  kunde  medføre  en  eller  anden  Frugt 
eller  noget  Slikkeri. 

Vi  havde  faaet  Plads  i  Nærheden  af  det 
omtalte  unge  Fruentimmer,  og  jeg  havde  Ledig- 
hed til  at  lægge  Mærke  til  hende,  idet  Skjæret 
fra  de  oph?engte,  svalende  Lamper  faldt  paa 
hende.  Der  var  Noget  ved  hendes  Klædedragt, 
ved  hendes  Ansigtsfarve  og  ved  hendes  hele 
Væsen,  som  gjorde,  at  hun  saa  anderledes  ud 
end  de  øvrige  kvindelige  Væsener.  Hun  var 
øiensynlig  nylig  kommen  til  Amerika  og  havde 
rimeligvis  strax  ved  sin  Ankomst  begivet  sig  paa 
Veien  til  det  fjerne  Vesten.  Hun  sad  tankefuld 
og  stirrede  ud  i  Mørket  og  hørte  adspredt  paa 
Børnenes  Plappren,  indtil  de  bleve  søvnige  og 
yttrede   Ønske  om  at  komme  til  Ro  for  Natten. 

Vi  flyttede  os  for  at  give  hende  Plads  til 
at  rede  dem  et  Leie  paa  en  af  Bænkene,  og  et 
Par  af  os  tilbød  hende  vor  Hjælp,  der  blev  mod- 
taget med  Taknemmelighed. 

Hendes  Tøi  havde  den  eiendommelige  Lugt, 
der  klæber  ved  et  Skibsrum,  og  det  bestyrkede 
mig  i  min  Formodning  om,  at  hun  nylig  havde 
færdedes  paa  de  store  Have.  Det  viste  sig  da 
ogsaa    at  være   Tilfældet,    thi   da  Børnene   vare 

faldne  i  Søvn,  og  vi  vare  komne  i  Samtale,  fik 
jeg  efterhaanden  et  kort  Omrids  af  hendes  Livs 
Historie. 

Hun  var  fra  det  vestlige  England  og  var 
tidlig  bleven  gift  med  en  rask,  ung  Sømand. 
Han  var  født  ved  La  Plata,  havde  spansk  Blod 
i  sig,  og  havde  altid  havt  en  udpræget  Lyst  til 
at  tumle  sig  ude  i  Verden.  I  de  Aar,  de  havde 
været  gifte,  havde  han  i  Grunden  været  den 
meste  Tid  borte  fra  Hjemmet.  Han  havde  reist 
fra  Sted  til  Sted,  og  var  omsider  paa  sine  Van- 
dringer kommen  til  en  Egn,  som  vi  nu  nærmede 
os  til  ad  Stillehavsbanen,  og  der  havde  han 
heldigvis  slaaet  sig  til  Ro.  Han  havde  nedsat 
sig  i  Nærheden  af  Floden  Black  Fork,  som  ifølge 
hans  Breve  løb  ud  i  den  deilige  Green-River. 
Han  havde  lagt  sig  efter  Faareavlen,  havde  han 
skrevet  til  hende.  Det  var  gaaet  ham  godt. 
Han  havde  sendt  Penge  hjem;  for  at  Børnene 
og  hun  kunde  komme  til  Amerika;  og  naar  vi 
imorgen  gjorde  Holdt  ved  Stationen  Bryan,  haa- 
bede  hun  at  se  ham.  Hun  havde  naturligvis 
havt  mange  bittre  Timer  i  al  den  Tid,  hun  havde 
siddet  alene  med  Børnene  hjemme  i  England, 
og  Reisen  over  Atlanterhavet,  samt  den  Tour 
tværsover  Amerika,  hun  havde  begivet  sig  ud 
paa,  havde  ogsaa  voldt  hende  mange  Bekym- 
ringer; men  Folk  havde  Gudskelov  allevegne 
været  venlige  imod  hende.  Der  var  bestandig 
blevet    sørget    godt    for   Børnene.      Man  havde 

altid  været  villig  til  at  række  hende  en  hjælp- 
som Haand,  og  nu  glædede  hun  sig  uniaadeligt 
til  at  gjense  sin  Mand  og  til  at  leve  med  ham 
paa  det  deilige  Sted,  han  havde  valgt  sig  til  sit 
fremtidige  Hjem.  Thi  det  var  nok  et  deiligt 
Sted.  Det  havde  man  idetmindste  fortalt  hende. 
Det  var  slet  ikke  i  nogen  Ørken,  saaledes  som 
hun  først  havde  troet.  De  saakaldte  Sweetæater- 
Miner,  der  ikke  laa  saa  langt  derfra,  gjorde  Eg- 
nen forholdsvis  livligere,  og  hun  troede  nok,  at 
det  vilde  være  rigtig  sundt  for  Børnene  at  komme 
til  at  leve  der. 

Hun  saa  saa  tillidsfuld  og  stille  glad  ud,  at  hun 
næsten  blev  kjøn  uden  egenlig  at  være  det.  Det 
forrige,  noget  ængstlige  og  nerveuse  Udtryk, 
havde  aldeles  forladt  hende,  og  da  jeg  sagde 
hende  Godnat,  følte  jeg  mig  overbevist  om,  at 
det  havde  gjort  hende  godt  saaledes  at  komme 
til  at  samtale  om  sine  overstandne  Sorger  og 
glade  Forhaabninger  for  Fremtiden. 

Da  vi  næste  Morgen  igjen  traadte  ind  i 
Waggonen,  hvor  hun  befandt  sig,  vare  Børnene 
forlængst  vaskede  og  paaklædte.  Hun  havde  ud 
af  en  lille  Haandkuffert  bragt  nogle  smaa  Silke- 
tørklæder for  Lyset,  som  hun  havde  bundet  om 
deres  Hals,  for  at  de  ret  skulde  tage  sig  ud  til 
deres  Fordel,  naar  deres  Fader  saa  dem  efter 
en  saa  lang  Adskillelse,  og  hun  var  selv  i  Be- 
greb med  at  pynte  paa  sin  egen  Paaklædning 
ved  med  ægte  kvindelig  Behændighed  og  Smag 

at  anbringe  en  Sløife  hist  og  et  Baan(i  her;  — 
thi  ogsaa  hun  ønskede  naturligvis  at  gjøre  det 
bedst  mulige  Indtryk  ved  Gjensynet. 

Da  hun  var  færdig  med  disse  smaa  og  saa 
naturlige  Forberedelser,  ordnede  hun  sine  Sager, 
og  gav  sig  derpaa  til  at  stirre  saa  forventnings- 
fuldt ud  gjennem  Vinduet,  at  jeg  ikke  kunde 
andet  end  underrette  hende  om,  at  der  endnu 
vilde  hengaa  adskillige  Timer,  inden  vi  naaede 
Bryan. 

Endelig  nærmede  vi  os  Stedet. 

Det  omliggende  Land  havde  kun  et  lidet 
indbydende  Udseende;  Jorden  saa  gold  og  øde 
ud,  og  det  røde  Sand,  som  saa  mangen  en  træt 
Reisende  i  det  fjerne  Vesten  har  forbandet, 
fandtes  i  Overflødighed.  Tagene  af  nogle  lave 
Huse  dukkede  frem  i  det  Fjerne,  og  midt  mellem 
dejn  laa  der  nogle  større  Bygninger;  det  var 
Jernbaneselskabets  Værksteder. 

I  Slutningen  af  Treserne  havde  Bryan  havt 
et  ligesaa  slet  Navn  som  de  øvrige  Smaabyer, 
der  vare  sprungne  op  af  Jorden  langs  Stillehavs- 
banen.  Lasten  i  alle  sine  Skikkelser  havde 
siddet  paa  Høisædet  der,  den  glimrende  Elendig- 
hed, der  trives  i  Spillehuse  og  Drikkestuer, 
havde  blomstret  frodigt,  og  »Velfærdskomiteerne« 
havde  været  i  travl  Virksomhed.  Efterhaanden 
som  Banen  var  bleven  ført  videre,  var  Stedet 
blevet  mindre  stærkt  befolket,  men  det  havde 
nu   en    solidere  Betydning   som    en  Art  Knude- 

punkt  for  Trafiken  fra  og  til  de  føromtalte  rige 
Miner. 

Lokomotivet  gav  Signal  til,  at  Toget  skulde 
standse,  og  der  kom  Bevægelse  blandt  Passa- 
gererne; thi  man  vilde  om  et  Øieblik  faa  Leilig- 
hed  til  atter  at  strække  Benene  udenfor  de 
sittrende  og  svalende  Waggoner.  —  Vi  gjorde 
Holdt  udenfor  den  lave,  langagtige  Stations- 
bygning, foran  hvilken  der  strakte  sig  et  Slags 
Platform.  Fra  et  Par  høist  primitive  Restaura- 
tioner klang  den  for  os  nu  saa  velbekjendte  Lyd 
af  Slag  paa  en  Gongong,  og  der  kom  et  livligt 
Røre  blandt  de  paa  Platformen  forsamlede  Menne- 
sker. Det  var  Landarbeidere,  Kvæghandlere  og 
Minearbeidere,  der  var  ranchmen  og  plainsmen  — 
som  min  Ven  Yankeen  kaldte  de  tilstedeværende 
forskjellige  Exemplarer  af  »Ørkenryttere«  —  og 
svære  Piske,  Lazzoer  og  kæmpemæssige  Sporer 
syntes  at  høre  til  de  mest  yndede  Modegjen- 
stande  der  paa  Stedet,  medens  de  omkring' 
Stationen  bundne  Muldyr  og  smaa  mexikanske 
Ponier  —  de  saakaldte  broncd&x  —  iøvrigt  an- 
tydede den  praktiske  Brug  af  disse  Ørken- 
Dandyers  Udrustning. 

Det  øde,  vilde  Landskab,  de  karakteristiske 
Fysiognomier,  der  omgav  mig,  Larmen  fra  de 
smaa  Æiz^yÅ-Houses,  over  hvilke  der  ligesom  hang 
en  Sky  af  Whiskydunster,  gjorde,  at  jeg  for  et 
Øieblik  glemte  min  Reisefælle,  den  unge  Kone, 
men  jeg  blev  snart  saa  levende  mindet  om  hende, 

at  jeg  vanskelig  nogensinde  mere  vil  kunne 
glemme  hende  og  den  Scene,  i  hvilken  hun 
spillede  Hovedrollen  paa  den  lille  Station  i  det 
fjerne  Vesten. 

Jeg  skal  ikke  forsøge  paa  at  gjøre  nogen- 
somhelst  Virkning  ved  med  klingende  Ord  at 
beskrive  den  rystende,  lille  Episode,  jeg  blev 
Vidne  til.  Jeg  skal  afholde  mig  fra  ethvert 
Forsøg  paa  at  frembringe  theatralsk  Effekt  og 
skal  indskrænke  mig  til  i  saa  faa  Ord  som  mulig 
at  referere,  hvad  der  passerede. 

Jeg  saa  den  unge  Kone  stige  ud  paa  Perronen, 
medens  de  to  Børn  holdt  sig  fast  ved  hendes 
Skjørter.  Hun  kastede  hurtige,  søgende  Blikke 
omkring  paa  de  forskjellige  Grupper.  Hun  syntes 
med  ængstlig  Opmærksomhed  at  studere  hvert 
enkelt  af  de  solbrændte  Ansigter  og  nærmede 
sig  saaledes  en  Klynge  halvvilde  Karle ,  der 
havde  forsamlet  sig  ved  den  yderste  Ende  af 
Platformen.  Tilfældigvis,  eller  mulig  ogsaa  for 
at  gjøre  Plads  for  hende,  traadte  de  bredskul- 
drede Ørkenryttere  tilside,  hvorved  man  pludse- 
lig fik  Øie  paa  en  plump,  sammentømret  og  med 
sort  Farve  oversmurt  Ligkiste. 

Med  skjælvende  Stemme  og  et  næsten  vildt 
Udtryk  i  Øinene  fremsatte  det  unge  Fruentimmer 
med  Lynets  Hurtighed  nogle  Spørgsmaal,  der 
uden  Omsvøb  besvaredes  med  et  Slags  mut 
Alvor. 

Den  frygtelige  Virkelighed  kunde  ikke  om- 
stødes. Det  var  Liget  af  hendes  Mand,  som 
Vennerne  fra  Black-Fork  havde  bragt  til  Stationen 
for  derfra  at  føre  det  til  Laramie,  paa  hvis 
smukke  Kirkegaard  han  i  et  af  sine  sidste  Øie- 
blikke  havde  ønsket  at  blive  jordet,  istedetfor 
at  blive  sænket  ned  i  et  Hul  paa  den  øde  Prairi. 

Lokomotivet  gav  igjen  Signal  til  Afgang. 
Vi  maatte  skynde  os  til  vore  Pladser  i  Waggo- 
nen, og  idet  Toget  satte  sig  i  Bevægelse,  dan- 
nede Kisten,  over  hvilken  den  unge  Kone  i 
Fortvivlelse  havde  kastet  sig,  de  to  grædende 
Børn  og  de  godlidende,  kæmpestærke  Karle,  der 
holdt  sig  i  ærbødig  Afstand  fra  hende,  et  saa 
forunderligt  gribende  Billede,  at  jeg  vedblev  at 
stirre  paa  den  lille  Stationsbygning,  indtil  den 
ligesom  var  forsvunden  i  det  røde  Sand,  og  den 
vilde,  forrevne  Natur  igjen  laa  i  al  sin  Ensomhed. 

>Det  var  et  hjerteskjærende  Syn,«  sagde 
den  unge  Kjøbmand  fra  Yokohama. 

Mon  han  var  bleven  skudt,«  føiede  en  anden 
Medreisende  til. 

»Hun  kunde  da  have  sparet  sig  den  Tour,« 
mente  Yankeen. 

Og  i  saadanne  korte,  afbrudte  Sætninger 
berørtes  i  nogen  Tid  det  Emne,  der  ganske 
naturligt  opfyldte  os  Alle,  og  som  gjorde, 
at  den  livlige  Passiar  trods  alle  Anstrengelser 
fra  visse  Sider  ikke  saa  snart  kunde  komme 
igang  igjen. 

Imidlertid  raslede  vi  videre  henad  Skinnerne 
og  holdt  sent  om  Eftermiddagen  vort  Indtog  i 
Utah,  hvor  jeg  ved  Stationen  Ogden  skiltes 
fra  mit  Reiseselskab  —  der  skulde  videre  i  Ret- 
ning af  Stillehavskysten  —  for  ad  en  Sidebane 
at  naa  til  Mormonernes  Hovedstad,  hvor  nye 
og  overraskende,  om  end  ikke  saa  gribende 
Scener  ventede  mig. 

II. 


Hinsides  de  "blaa  Bjerge!« 


<S^g..jfe^(S.o 


idt  imellem  Melbourne  og  Minerne  ved 
Ballarat  paa  et  Sted,  der  —  i  sin 
Tid  da  kun  Ny  Syd  Wales  var  i 
Omtale  —  hørte  med  til  det  store 
Ubekjendte,  som  betegnedes  med  Udtrykket 
■»hinsides  de  blaa  Bjerger  ligger  den  lille  By 
Bacchus  Marsh.  Dens  Navn  har,  selv  ifølge  de 
ældste  Borgeres  Udsagn,  Intet  havt  at  gjøre  med 
den  glade  Guds.  Som  det  lader,  var  en  vis 
Major  Bacchus  den  første  hvide  Mand,  der  ankom 
til  det  frugtbare  Marskland  i  det  lille  Dalstrøg, 
som  breder  sig  akkurat  fyrretyve  Mil  fra  den 
australske  Koloni  Victorias  prangende  Hovedstad, 
kaldet  »Sydens  Dronning«,  og  takket  være  denne 
Omstændighed  blev  Majoren  foreviget,  medens 
Navnet  Alerrimew,  som  de  indfødte  Stammer 
havde  givet  Stedet,  nu  kun  høres  meget  sjeldent 
og   vel   næppe   engang  kjendes   af  Hah^delen  af 

de  Nybyggere,  der  have  reist  deres  Bjælke-  og 
Stenhuse  i  og  ved  Dalen. 

Skjæbnen,  der  i  Aarenes  Løb  ofte  har  sendt 
mig  paa  lange  Reiser,  faldt  ogsaa  paa  engang 
at  gjøre  Bacchus  Marsh  til  mit  foreløbige  Hjem, 
og  det  i  mere  end  hele  to  Maaneder,  hvisaarsag 
jeg  fik  ualmindelig  god  Leilighed  til  at  under- 
kaste »Marshen«  og  dens  Beboere  en  grundig 
Undersøgelse  i  alle  Henseender. 

Fra  Melbourne  naaede  man  dertil  ved  Hjælp 
af  de  »Busk-Diligencer«,  der  afgik  fra  Hoved- 
stadens livligste  Gade  Store  Bourke  Street,  hver 
Morgen  Klokken  syv.  Naar  Passagererne  og 
Pakkerne  vare  blevne  stuvede  paa  det  letbyg- 
gede,  staalagtig-smidige  og  jemstærke  Kjøretøi, 
der  rummede  lidt  over  et  Dousin  Personer  —  be- 
skyttede mod  Regnen  og  Heden  af  et  Voxdugs- 
tag  —  og  Klokken  slog  Fuldslag  paa  den  nær- 
hggende  Kirke,  nikkede  Kusken  til  Staldkarlene, 
der  holdt  Hestenes  Hoveder,  og  saa  nøiagtig, 
som  om  de  fire  fyrige  Dyr  havde  staaet  i  For- 
bindelse med  Klokkeværket,  sprang  de  fremad, 
dreiede  om  ad  den  brede  og  smukke  Elisabeth 
^Vr^^/ og  galopperede  ud  af  Byen,  forbi  Parken  og 
Kirkegaarden,  forbi  de  mægtige  Varehuse  og  de 
smagfulde  Villaer.  Og  saa  passerede  man  efter- 
haanden  gjennem  Pentridge  med  sit  Stokhus, 
hvis  ufrivillige  Beboere  i  Reglen  vare  ifærd  med 
at  forbedre  Veien  under  Opsigt  af  et  Par  uni- 
formerede Mænd  med   skarpladte  Rifler,   Keilor 

og  de  andre  Sniaabyer,  hvor  man  endnu  rullede 
afsted  paa  ordenlige  Veie,  indtil  man  naaede 
den  øde,  trøstesløse  og  stenede  Slette  (Keilor 
plains),  hvor  man  kunde  lægge  Veien  efter  Be- 
hag uden  at  være  generet  af  Gjærder,  Grøfter 
og  andre  lignende  Affødninger  af  den  fra  Kyst- 
byerne fremadskridende  Civilisation,  men  desto 
mere  af  lumske  og  undertiden  temmelig  dybe 
Huller  (crab  holes)  og  Sten,  hvilke  Forhindringer 
dog  paa  ingen  Maade  standsede  Diligencens 
Fart,  idet  Kuskens  Løsen  ufravigelig  var  »Ti 
Mil  i  Timen,  eller  en  klækkelig  Mulkt«,  hvis  han 
kom  for  sent  til  sit  Bestemmelsessted. 

Da  jeg  gjorde  min  første  Expedition  til 
Bacchus  Marsh,  havde  Guldfeberen  lagt  sig  noget; 
Tilstrømningen  til  Minerne  ved  Ballarat  var  mindre 
stærk,  og  de  forskjellige  Diligencer  kjørte  ikke 
længere  Væddeløb  med  hinanden,  for  at  de  re- 
spektive Eiere  af  de  tre  Diligence-Linier,  der  i 
hin  Tid  konkurrerede  om  Publikums  Gunst,  kunde 
offenliggjøre,  at  de  80  Mil  nu  bleve  tilbagelagte 
i  saa  eller  saa  mange  Timer  og  Minuter  færre 
end  tidligere.  Jeg  havde  desaarsag  heller  ikke 
saa  megen  Udsigt  til  at  faa  Hovedet  rystet  igjen- 
nem  Voxdugstaget  paa  Vognen ,  til  at  blive 
»spildt«  —  som  det  hedder  med  et  teknisk  Ud- 
tryk —  til  at  se  Hjulene  gaa  i  Brand,  eller  til 
at  blive  deponeret  med  de  løbske  Heste  og  alt 
det  Øvrige  imellem  et  opdækket  Frokostbords 
Ruiner,   istedetfor   udenfor  vedkommende  Hotel, 

som  Tilfældet  ikke  saa  sjeldent  var  et  Aarstid 
tidligere,  —  et  Tidspunkt,  der  i  Betragtning  af 
den  Hurtighed,  som  karakteriserer  hele  Livet  i 
Kolonien,  allerede  benævnedes  >de  gode  gamle 
Dage«.  Det  gik  fremad  med  den  ovenomtalte, 
foreskrevne  Fart,  der,  navnlig  naar  man  tog  Hen- 
syn til  Mangelen  paa  gode  Veie,  maatte  kunne 
tilfredsstille  Enhver,  og  fire  Timer  efterat  jeg 
havde  forladt  Hovedstaden,  foer  jeg  op  ad  den 
lange,  flade,  ubrolagte  Gade  eller  Chaussee,  der 
løb  midt  gjennem  den  Samling  af  Skure  og  Hyt- 
ter, som  man  var  bleven  enig  om  at  kalde 
Bacchus  Marsh. 

Adgangen  til  den  lille  Dal  var  langtfra  let. 
Med  stor  Møie,  i  Zigzag,  og  under  jævnlig  Gliden 
og  Skriden  maatte  Diligencen  arbeide  sig  gjen- 
nem en,  næsten  en  kvart  Mil  bred  og  dyb  Kløft, 
kjendt  og  frygtet  af  alle  Veifarende  som  The 
deep  Creek,  og  daglig  forbandet  af  Diligence- 
Selskabets  Kuske,  der  kunde  en  Uendelighed 
af  Historier  om  alle  de  Uheld,  de  selv  og  Kamme- 
rater havde  havt  paa  dette  af  »Gud  og  Menne- 
sker forladte  Sted«,  om,  hvormange  Passagerer 
der  gjennemsnitlig  bleve  »slaaede  i  Stykker« 
om  Aaret,  om,  hvormange  Gange  Vandet  i  Kløften 
var  steget  i  Regntiden  og  havde  sat  Diligencen 
ud  at  seile,  samt  om,  hvormange  Heste  denne  hals- 
brækkende Del  af  Veien  aarlig  kostede  Selskabet. 

Men  naar  saa  omsider  The  deep  Creek 
laa   bagved,    hvor    gik   det  da  ikke  lystigt   ned 

gjennem  Dalstrøget.  Yankee-Jack  knaldede 
med  sin  Pisk  og  raabte  Hestenes  Navne,  Dyrene 
prustede  og  satte  i  Galop,  og  som  en  Pil  foer 
det  ildrøde,  raslende  Kjøretøi  forbi  støvede  Guld- 
gravere, der  med  fuld  Oppakning  af  Uldtæpper 
og  Blikkar  passerede  Veien  til  deres  Ønskers 
Maal,  forbi  sunde  Markarbeidere,  forsorne  Ørken- 
ryttere med  deres  langsnærtede ,  kortskaftede 
Kvægpiske  snoede  om  Skuldrene  ligesom  fanta- 
stiske Valdhorn,  forbi  sindige  »Farmere«  og  Ste- 
dets andre  Beboere,  der  hilste  Kusken  og  Kon- 
dukteuren,  idet  de  uvilkaarlig  trak  deres  Uhre 
frem  for  ifølge  gammel  Vane  at  se,  om  Diligencen 
var  bleven  forsinket  eller  ikke.  Ved  det  store 
og  forholdsvis  pompeuse  Hotel  T/ie  Woolpach  Inn, 
der  laa  ved  Begyndelsen  af  Byens  søndre  Del, 
blev  der  gjort  et  kort  Ophold,  medens  der  afle- 
veredes et  Par  Pakker  og  udvexledes  et  Par 
Bemærkninger  mellem  den  om  sin  egen  Storhed 
saa  uendelig  bevidste  Kusk  og  den  diminutive, 
forekommende  Vært;  midt  i  Bven  ved  den  lille 
Boutik,  der  tillige  tjente  som  Posthus,  holdt 
Vognen  atter  stille  og  sluttelig  ved  Ydergrænd- 
serne  af  det  spredte  Scfflemenfs  nordre  Del, 
foran  Byens  egenlige  Allarmplads,  det  velbe- 
kjendte  Hotel  The  Border  Inn,  hvor  der  skulde 
skiftes  Heste,  og  hvor  de  Passagerer,  der  skulde 
videre,  holdt  Frokost. 

Naar  saa  de  vedtagne  Minuter  vare  forløbne, 
lød   Kuskens    bydende    ^All  on  board«.,   og   ind 

R.  Watt:    Paa  Reiser  ug  Eventyr.  -i 

kravlede  Passagererne,  afsted  foer  Hestene  med 
et  Ryk,  der  næsten  løftede  Diligencen  fra  Jorden, 
og  kort  Tid  derefter  var  det  Hele  forsvundet  i 
en  Støvsky  bag  det  maleriske  Høidedrag,  som 
de  derboende  Skotlændere  havde  døbt  Pentland 
Hills.  Lidt  efter  ankom  Diligencen  nordfra  med 
de  Reisende  fra  Ballarat,  og  den  Time,  i  hvilken 
disse  to  Begivenheder  fandt  Sted,  var  selvfølgelig 
den  vigtigste  i  hele  Døgnet  for  Bacchus  Marsh's 
Beboere.  Hver  Dag  samlede  der  sig  en  lille 
Klynge  af  Stedets  ledende  Mænd  foran  The 
Border  Inn  henimod  det  Klokkeslet,  da  den  første 
Diligence  kunde  ventes,  og  indtil  En  eller  Anden 
raabte:  »Der  er  den!-  fortabte  de  Øvrige  sig 
regelmæssig  hver  Dag  i  Gisninger,  angaaende 
hvad  der  muligvis  kunde  være  tilstødt  den  under- 
veis.  Under  Fra-  og  Forspændingen  af  Hestene, 
og  medens  Passagererne  i  al  Hast  indtog  deres 
Forfriskninger,  var  der  Tummel  og  Kommers, 
men  naar  Bacchus  Marsh  igjen  var  bleven  sig 
selv,  begyndte  Læsningen  af  de  ankomne  Blade 
og  Breve  og  Drøftelsen  af  de  forskjellige  austra- 
liske  Nyheder  —  engang  om  Maaneden,  naar 
Posten  fra  England  var  ankommen,  sattes  de 
europæiske  under  Diskussion  —  Alt  medens 
diverse  Glas  Half-and-Half  eller  Gin  and  wafer 
og  lignende  lette  Pirringsmidler,  sammensatte  af 
et  vist  i  et  Ølglas  udskjænket  Kvantum  Spiritus 
og  et  vist  Kvantum  Vand  —  hvilken  Sammen- 
sætning   i    de    australske  Kolonier    gaaer    under 

Fællesnavnet  iiobbler  —  forsvandt.  Saa  skiltes 
man  ad,  idet  Middagsstunden  nærmede  sig,  og 
idet  man  høitidelig  forsikkrede  hinanden,  at  man 
ikke  mere  kom  »paa  Kroen«  den  Dag,  og  regel- 
mæssig hver  Aften  traf  det  sig  saa  underligt,  at 
netop  Alle  havde  havt  Noget  at  gjøre  »oppe  i 
Byen'  og  kun  i  Forbigaaende  havde  villet  kigge 
ind  paa  » The  Border«,  for  at  se,  om  der  mod 
Forventning  skulde  være  en  eller  anden  Bekjendt; 
og  saa  blev  der  igjen  konsumeret  nogle  Om- 
gange nobblers,  medens  de  korte  Kridtpiber 
kom  frem. 

>  The  Border  Inn<s~  var  et  ganske  hyggeligt 
»Busk-Hotel«  vaedparlo?{r  eller  almindelig  Gjæste- 
stue,  med  Billardsalon,  hvor  Alle,  Studedriveren 
og  Godseieren,  Fragtmanden  og  Øvrighedsper- 
sonen, uden  Persons  Anseelse  fordrev  Tiden  paa 
bedste  Maade,  idet  nemlig  Stillingen  mindst  af 
Alt  spiller  en  Rolle  i  »det  frie  Australien,«  med 
den  lille  aflange  Skjænkestue,  hvor  saa  mange 
Eventyrere  paa  Veien  til  og  fra  Minerne  havde 
siddet,  og  med  et  Par  tarvelige  Gjæsteværelser 
ovenpaa.  Paa  det  Sted,  hvor  Hotellet  nu  stod, 
havde  der  nogle  Aar  tidligere  ligget  et  ensomt 
Skur,  hvis  Eier  havde  faaet  Ret  til  at  ud- 
skjænke  Drikkevarer  for  Egnens  Faarehyrder  og 
det  sparsomme  Antal  dristige  Reisende,  der  kom 
denne  Vei,  men  en  skjøn  Dag  fandt  en  Hyrde 
en  Guldklump  i  The  Devils  S^vamp:  Ballarat 
skjød  frem  af  »Djævelens  Mose«  som  en  spraglet 

Trylleblomst,  og  Hovedtrafiken  fra  Byerne  om- 
kring Port  Philip-^ngten  gik  forbi  det  lille  Skur. 
Nu  begyndte  en  gylden  Tid  for  Eieren.  Hun- 
dreder af  Mænd  strømmede  daglig  forbi  hans 
Dør;  hans  Forretning  tiltog  med  Kjæmpeskridt ; 
nye  Fløie  bleve  øgede  til  den  gamle  Bygning; 
Murere,  Malere  og  Tapetserere  fik  travlt;  det 
kostede  Guld  at  laa  Tag  over  Hovedet,  ja  end- 
ogsaa  blot  at  rede  sig  et  Leie  i  Bygningens 
Veranda,  og  de  heldige  Guldgravere  ruttede  i 
alle  Henseender  med  deres  Rigdomme  ligesom 
østerlandske  Fyrster;  istedetfor  Drikkepenge 
gjordes  der  et  Greb  ned  i  den  lille  Sæk,  som 
indeholdt  deres  Guldklumper,  og  en  af  Hotellets 
kvindelige  Personale  har  meddelt  mig,  at  hun 
engang  eiede  mere  end  ti  Punds  Vægt  af 
raat  Guld. 

»Men,>^  tilføiede  hun,  »det  var  ogsaa  et  drøit 
Liv  i  mange  Henseender.  .  .  .  Det  var  et  skrække- 
ligt Selskab,  som  den  første  Strømning  til  Mi- 
nerne førte  med  sig!  .  .  .  blodige  Slagsmaal, 
dyrisk  Drukkenskab  og  Uterligheder  af  alle  Arter 
hørte  til  Dagens  Orden,  og  ofte  har  jeg  om 
Aftenen  maattet  sætte  Lys  i  Vinduerne,  for  at 
de  bedre  kunde  se  at  slaaes  udenfor,  blot  for  at 
være  fri  for  dem  inde  i  Værelserne,  saa  at  man 
kunde  komme  til  at  lukke  Dørene.« 

y>  The  Border  Inn'<  samlede  stadig  saamange 
Gjæster,  fordi  der  var  knap  Tid  paa  Adspredel- 
ser i  Bacchus  Marsh.  Det  var  en  vigtig  Begivenhed, 

da  det  saakaldte  Mechanic  Institut  blev  aabnet 
med  et  stort  -»Dress  Balh,  ved  hvilket  der  mødte 
hele  syv  dandsende  Par,  og  som  naturligvis  endte 
med  en  lille  Bataille  henad  Morgenstunden ;  og 
det  var  ubetinget  morsommere,  da  Resterne  af 
en  forhen  mægtig  Stamme,  der  havde  havt  sit 
fornemste  Tilholdssted  ved  Merrimews  Søer, 
paa  deres  Vandringer  i  Omegnen  en  Dag  viste 
sig  i  Nærheden  af  Byen  og  afholdt  deres  Bal 
(Carrobberee)  ved  Fuldmaanens  Skin  i  en  lille 
Skov,  Deres  sortbrune  Kroppe  vare  bemalede 
med  hvid  Farve  efter  samme  Mønster  som  Panto- 
mimefiguren i  »Harlekin  Skelet«,  deres  Ankler 
vare  ombundne  med  raslende  Løv,  og  dette 
deres  Udseende  i  Forbindelse  med  deres  dumpe, 
dyriske  Brølen,  vilde  Fagter  og  taktfaste  Slag 
med  to  korte  tykke  Stokke,  som  de  hele  Tiden 
bankede  imod  hinanden,  idet  de  lig  Dæmoner 
sprang  om  det  lille  Baal,  hvor  Kvinderne  sad  i 
Halvkreds  og  nynnede  Ordet  r,  Carrobberee  I -^ 
som  en  monoton  Klagesang,  akkompagneret  af 
deres  høist  primitive  Tambouriner  af  Pungabeskind, 
gjorde  et  sælsomt  Indtryk. 

Trods  den  tilsyneladende  Vildhed  vare  de 
stakkels  Sorte  imidlertid  meget  omgængelige. 
Mod  et  lille  Vederlag  kunde  man  til  enhver  Tid 
faa  dem  til  at  kaste  til  Maals  med  deres  Spyd, 
til  at  slynge  deres  eiendommelige  •»Boomerangs- 
ud  i  Luften  for  at  se  dem  vende  tilbage  til  den, 
der    havde    kastet   dem,    eller  til  at  agere  Hund, 


38 


naar  man  vilde  fordrive  en  Aften  med  at  gaa  paa 
Jagt  efter  Pungaber,  der  vrimlede  omkring  i 
de  spredte  Samlinger  af  Gummitræer  i  Dalen, 
ved  hvilke  Leiligheder  man  ikke  saa  sjeldent 
bogstaveligt  faldt  over  de  smaa  Grave,  der  høi- 
nede  sig  over  Stammens  Afdøde.  En  anden 
Tidsfordriv  var  det  ogsaa  at  gaa  med  dem  ud 
paa  Fisketoure;  Fangsten  bragtes  ikke  iland  ved 
Hjælp  af  Snøre  eller  Krog,  men  vedkommende 
sorte  Sportsmand  entrede  ud  til  en  Træklods 
eller  omfalden  Stamme  i  Floden,  satte  sig  paa 
Hug  derude  og  vogtede  taalmodig  paa  Fiskene, 
idet  de  svømmede  forbi  i  det  lave  Vand;  naar 
han  saa  havde  udseet  sig  sit  Bytte,  slyngede 
han  med  Lynets  Fart  sit  korte  Spyd,  der  paa 
Enden  var  dannet  som  Hæklenaal,  ned  efter 
Fisken  og  var  i  Reglen  ogsaa  heldig  nok  til  at 
bringe  den  i  Sikkerked  uden  at  knække  det  kun 
fingertykke  Vaaben.  En  Gang  imellem  blev 
Sporten  livligere,  naar  et  af  de  forunderlige  Næb- 
dyr, der,  medens  det  svømmer  om,  snart  minder 
om  en  stor  And,  snart  om  en  lille  Bæver,  viste 
sig,  men  de  syntes  forresten  mere  og  mere  at 
forsvinde  af  Landet  ligesom  dets  oprindelige  to- 
benede Beboere. 

Og  naar  man  saaledes  paa  en  solvarm  Dag 

sad    ved    Bredden    af   River   Lerderderg    eller 

IVerribee,  der  forenede  sig  i  Dalens  søndre  Del 

for  samlede   at  flyde    ud  i   den  forbi  Melbourne 

strømmende    Yarra-  Yarra,   og  stirrede    ud    over 

Omgivelserne,  kunde  Bacchus  Marsh  endoesaa 
tage  sig  ganske  indbydende  ud.  De  spredte 
Gummitræer  paa  Høidedragene  lignede  da  i  Af- 
stand næsten  virkelige  Skove,  det  tørre,  kan- 
tede, stive  Løvværk  blev  fyldigere  for  Øiet, 
medens  de  store  Flokke  af  kridhvide  Kakaduer 
og  mangefarvede  Papegøier,  der  straalede  i  Solen 
mellem  Træerne  og  Buskene,  mindede  om  et 
broget  Blomsterflor.  Hist  og  her  skinnede  de 
gullige  Sandsten  frem  paa  de  grønne  Skraaninger; 
den  høie  Sæd  paa  de  flade  Marker  nedenfor 
bevægedes  af  Vinden,  Flodens  Vande  krusedes 
let  og  mumlede  en  Hilsen  fra  de  fjerne  Egne, 
hvorfra  de  kom,  og  mellem  Alt  dette  laa  de 
smaa  uregelmæssig  byggede  Hytter  og  Huse  i 
en  saa  malerisk  Uorden,  som  om  de  vare  blevne 
rystede  ud  af  en  Legetøisæske,  medens  en  svag 
Røgsøile,  der  sittrende  hævede  sig  mod  den 
uendelige,  klare  og  blaa  Himmel,  tæt  ved  nogle 
over  Buskene  kastede  Tæpper,  eller  ved  et  Par 
muldvarpeskudlignende  Tuer  i  en  Udkant  af 
Dalen,  vidnede  om,  at  de  Sorte  havde  slaaet 
Leir  (mia-mtaj  for  nogen  Tid  ved  det  frugtbare 
Land,  der  kun  faa  Aar  tidligere  havde  tilhørt 
dem  alene,  og  som  de  nu  lig  Tiggere  vandrede 
om  paa. 

Bacchus  Marsh  kunde,  som  antj^det,  have 
sine  smukke  og  stemningsfulde  Øieblikke,  men 
den  overveiende  Del  af  dem  var  ikke  videre 
opløftende  eller  aandsvækkende.    De  ni  Maaneder 

af  Aaret  brændte  Solen  næsten  uafbrudt  og 
skaanselsløst,  og  naar  de  hede,  med  gjennem- 
trængende  gulligt  Støv  mættede  Vinde  kom  fra 
det  store,  tildels  saa  lidet  kjendte  Indre,  blev 
den  fysiske  Tilstand  endnu  værre.  Hvad  den 
aandelige  angik,  saa  formaaede  de  med  visse 
Mellemrum  tilbagevendende  Valgmøder,  de  hyp- 
pige kirkelige  Forsamlinger,  de  støiende  Sammen- 
komster i  Anledning  af  mulige  Jernbaneanlæg, 
der  absolut  »i  hele  Koloniens  velforstaaede  In- 
teresse- maatte  og  burde  strække  sig  igjennem 
»Victorias  Have  ,  det  prægtige  Bacchus  Marsh, 
eller  de  uegenlige  Debatter  i  det  lille  Amts- 
raad«  —  det  saakaldte  Road  Board  —  ikke  at 
oplive  den  synderlig,  med  mindre  man  allerede, 
takket  være  en  aarelang  Afsondring  fra  den 
øvrige  Verden  og  en  komplet  Gaaen  op  i  smaa- 
lige  og  lokale  Interesser  og  dræbende  Triviali- 
teter, var  kommen  til  det  bedrøvelige  Standpunkt, 
at  man  ansaa  Bacchus  Marsh  for  at  være  Globens 
egenlige  Midtpunkt. 

Det  omtalte  Road  Board  spillede  en  over- 
ordenlig vigtig  Rolle  i  den  lille  By  og  dens 
Omegn-  thi  de  ærgjerrige  Planer  om  at  sende 
en  i  Bacchus  Marsh  hjemmehørende  Repræsentant 
for  Distriktet  til  den  lovgivende  Forsamling  i 
Melbourne  —  Planer,  der  en  Tid  haardnakket 
havde  spøgt  i  visse  ledende  Mænds  Hjerner  — 
vare  forlængst  blevne  opgivne.  Den,  der  ivrigst 
havde    attraaet    denne   Hæderspost,    var  en    vis 

Mr.  C  r  a  g  g.  Hans  Rigdom  og  stedlige  Indflydelse 
berettigede  ham  paa  en  Maade  til  at  nære  et 
forfængeligt  Haab  om  at  kunne  komme  til  at 
tage  Sæde  blandt  Koloniens  Ypperste,  men  hans 
Modstandere  havde  hver  Gang,  han  begyndte  at 
røre  Valg-Trommen  for  sig  selv,  regelmæssig  og 
bestemt  antydet,  at  de  ved  Hjælp  af  visse  mørke 
Punkter  i  hans  tidligere  Liv  vilde  bevise  de  »op- 
lyste og  uafhængige  Vælgere«,  at  han  umulig 
kunde  gjøre  Krav  paa  Æren  af  at  faa  deres 
Stemmer.  Følgen  deraf  var,  at  han  tilsidst  havde 
opgivet  disse  sine  Planer,  men  den  var  ogsaa. 
at  han  anvendte  hele  sin  ikke  ubetvdelige  Ind- 
flydelse imod  en  hvilkensomhelst  anden  Mand 
i  Bacchus  Marsh,  hvisaarsag  Egnen  var  repræsen- 
teret af  en  med  gode  Talegaver  udrustet  Proku- 
rator fra  Hovedstaden,  der  et  Par  Gange  om 
Aaret  sammenkaldte  et  Møde,  ved  hvilket  da 
»vor  hæderlige  og  dygtige  Medborger«,  Mr. 
Cragg,  der  udholdende  beskyttede  den  Lov- 
kyndige, præsiderede. 

Hvad  der  egenlig  var  iveien  med  Mr.  Cragg, 
kunde  jeg  aldrig  rigtig  komme  under  Veir  med. 
Nogle  sagde,  at  hans  Fader  var  kommen  til 
Australien  som  Deporteret,  og  at  han  selv  paa 
Grund  af  et  Par  »Ungdomsubesindigheder«  se- 
nere havde  været  paa  Galeierne  i  Van  Diemens 
Land;  Andre  vare  derimod  af  den  Mening,  at 
de  omtalte  »mørke  Punkter«  stammede  fra  hans 
tidligste    Liv   i   Europa,    og  at   han    kun    skyldte 

sit  første  Bekjendtskab  med  Guldlandet  og  sin 
der  erhvervede  Formue  den  Omstændighed,  at 
han  meget  imod  sin  Villie  og  i  Selskab  med 
adskillige  andre  ufrivillige  Jordomseilere  var  bleven 
sendt  til  den  sydlige  Halvkugle. 

Var  han  saaledes  bleven  nødsaget  til  at 
opgive  »Storpolitiken«,  saa  forstod  han  at  gjøre 
sig  saa  meget  mere  gjældende  i  Alt,  hvad  der 
angik  den  stedlige.  Paa  det  Omraade  kom  Ingen, 
og  det  som  oftest  af  let  forklarlige  Grunde,  med 
nærgaaende  Hentydninger,  med  generende  Til- 
bageblik ;  man  optraadte  imod  ham  ihukommende 
Bibelens  Ord,  at  man  »skal  behandle  sin  Næste 
som  sig  selv«,  og  paa  en  Tid  da,  og  paa  et 
Sted,  hvor  man  som  oftest  indledte  et  Bekjendt- 
skab ved  med  elskværdig  Freidighed  at  spørge: 
»Hvad  er  Du  bleven  sendt  hertil  for«,  gik  man 
kun,  hvor  meget  vigtige  Interesser  stod  paa  Spil, 
ind  paa  smaalige  Enkeltheder.  Han  var  Formand 
i  The  Road  Board,  og  det  var  en  Fornøielse  at 
se  ham  præsidere  for  Bordenden,  naar  Raadet 
var  samlet,  og  der  førtes  varme  Debatter,  om 
en  vis  Sum  Penge  skulde  anvendes  til  at  kaste 
en  Bro  over  Lerderdergs  —  takket  være  Guld- 
vaskningen  i  nærliggende  Miner  —  gullige  og 
muddrede  Vande,  eller  Werribees  sølvklare  Vo- 
ver; om  den  Høi  skulde  gjennemskjæres,  eller 
dette  Stykke  Vei  skulde  forbedres.  Han  holdt 
af  at  minde  om  en  engelsk  Squire  af  den  gamle 
solide   Race,    og    naar   han  gav  Møde   med  sin 

bredskyggede  Hat,  sin  solide,  rundskaarne  Frakke, 
sin  pompeuse  Vest,  sine  snævre,  lyse  Plydses 
Benklæder  og  sine  tildels  med  gule  Skafter  for- 
synede Støvler,  kunde  han,  navnlig  i  Betragtning 
af  de  øvrige  Omgivelser,  ogsaa  nok  gaa  for  — 
idetmindste  en  Afart  af  Racen,  for  et  Kryds 
mellem  en  mindre  engelsk  Landeiendomsbesidder 
og  en  velnæret  Herskabskusk.  Thi  Mr.  Cragg 
var  i  mere  en  een  Henseende  en  særdeles  vægtig 
Personlighed,  og  hvor  bevægede  nu  end  hans 
Ungdomsaar  kunne  have  været,  saa  sporede 
man  det  ganske  vist  ikke  paa  den  trinde,  a  la 
Buevindue  konstruerede  Figur,  som  han  nu  præ- 
senterede. 

Han  havde  en  Mængde  Tilhængere  saavel  i 
som  udenfor  det  berømmelige  Raad  og  kunde  i 
Reglen  ogsaa  sætte  igjennem,  hvad  han  vilde, 
naar  han  ikke  havde  det  Uheld,  at  Mr.  Thomas 
var  imod  hans  Ideer.  Havde  han  paa  en  eller 
anden  Maade  kunnet  faa  vedkommende  Mr. 
Thomas  til  for  evig  at  forsvinde  fra  Egnen,  saa 
havde  han  udentvivl  gjort  det,  og  det  selv  ved 
Anvendelsen  af  de  mest  desperate  Midler  \  da 
han  imidlertid  allerede  forlængst  havde  indseet 
Umuligheden  deraf,  gjorde  han  gode  Miner  til 
slet  Spil  og  behandlede  sin  mest  frygtede  Oppo- 
nent med  den  høieste  Grad  af  Respekt  —  naar 
denne  var  tilstede,  medens  han  naturligvis  aldrig 
forsømte  at  lade  sine  mange  Kontraminer  springe 
i  Smug.     Mr.  Thomas  nedlod  sig  nu  ganske  vist 

heller  ikke  til  at  drive  den  Slags  Opposition, 
som  Mr.  Cragg  ikke  saa  sjeldent  fandt  det  pas- 
sende at  bringe  i  Anv^endelse  ligeoverfor  sine 
andre  Kolleger,  I  sin  Optræden  var  han  den 
størst  mulige  Modsætning  til  Bacchus  Marsh's 
»store  Mand«.  Han  kom  aldrig  med  Brask  og 
Bram  som  Mr.  Cragg,  og  Betegnelsen  Skvadro- 
neur  kunde  under  ingen  Betingelse  anvendes  paa 
ham.  Hans  Væsen  var  stilfærdigt;  han  yttrede 
altid  sine,  i  Reglen  sunde  og  korrekte,  Meninger 
paa  en  vis  beskeden  og  ukunstlet  Maade,  og 
skjøndt  hans  Ord  altid  havde  Vægt  blandt  hans 
Medkolonister,  gjorde  han  sig  øiensynHg  Umage 
for  ved  alle  Leiligheder  at  indtage  en  saa  tilbage- 
holden Stilling  som  mulig;  kun  i  ganske  særegne 
Tilfælde  kom  hans  Blod  i  Kog,  og  man  kunde 
da  tydelig  mærke,  hvorledes  han  med  Magt 
maatte  lægge  Baand  paa  sit  Sind  for  ikke  at 
begaa  en  eller  anden  Voldsomhed. 

»Jeg  er  igrunden  af  en  hidsig  Natur,« 
pleiede  han  da  at  sige,  naar  Krisen  var  ovre; 
»men  jeg  gjør  mig  Umage  for  at  blive  mere  be- 
sindig med  Alderen!« 

Det  var  ogsaa  først  efter  gjentagne  Op- 
fordringer, at  han  havde  modtaget  Valget  til 
The  Road  Board,  og  han  lagde  ikke  Skjul  paa, 
at  han  langt  foretrak  at  sysle  med  sin  smukke, 
veldrevne  Landeiendom,  der  laa  omtrent  midt  i 
Dalen,  og  med  sine  Børns  Opdragelse  end  spilde 
sin    Tid    med    ørkesløse   Moder    og   det    meget 

humbuggende  Spræl,  der,  takket  være  Mr. 
Cragg,  dreves  i  Byen,  saasnart  der  var  Skygge 
af  Anledning  for  Bacchus  Marsh  til  >;at  vise  sig;. 

Kun  en  Gang  om  Aaret,  og  det  paa  en  be- 
stemt Tid  hver  Gang,  forlod  han  Bacchus  Marsh 
for  at  reise  til  Melbourne.  Folk  mente,  at  han 
afgjorde  sine  Forretninger  for  de  øvrige  Maane- 
der  ved  denne  Leilighed;  men  da  en  velhavende 
Landmands  Besøg  hos  Forretningsvenner  i  Hoved- 
staden jo  langtfra  kunde  være  af  nogen  ube- 
hagelig Art,  var  det  ligesaa  paafaldende,  at  han 
hensank  i  Melankoli,  blev  nerveus  og  mere  inde- 
sluttet end  sædvanlig  regelmæssig  hvergang 
Dagen  nærmede  sig,  paa  hvilken  han  skulde 
afsted,  som  at  han  efter  tilendebragt  Reise  altid 
syntes  glad  og  ligesom  lettet  for  en  ubehagelig 
Byrde,  naar  han  atter  viste  sig  i  Dalen.  Men 
Folk  brød  sig,  som  antydet,  i  Længden  ikke  om 
at  fortabe  sig  i  Gisninger;  de  vaie  nu  engang 
blevne  vante  til  Mr.  Thomas's  periodiske  Anfald 
af  Tungsindighed  og  tog  dem  som  givne,  uden 
at  granske  over  deres  Aarsag. 

Han  var  nu  en  Mand  paa  over  tresindsty\^e 
Aar,  temmelig  lille  af  Væxt,  men  meget  stærkt 
bygget,  og  hans  endnu  frodige,  sorte,  buskede 
Haar,  dygtig  isprængt  med  graat,  vidnede  ogsaa 
om  Kraft.  Han  var  kommen  til  Dalen  en  kort 
Tid  før  Guldleierne  vare  blevne  fundne  og 
havde  for  saa  at  sige  Intet  erhvervet  sig  det 
Stykke  Land,  hvorpaa  han  i  Læ  af  en  lille  Lund 

havde  bygget  sig  sin  Gaard.  Det  vanvittige 
Kapløb  til  Minerne  havde  ikke  fristet  ham,  men 
havde  ikke  været  uden  Indflydelse  paa  hans 
Formuesomstændigheder,  der  hurtig  vare  blevne 
forbedrede,  alt  eftersom  Leiligheden  til  at  blive 
af  med  Gaardens  Produkter  var  bleven  lettere. 
Hans  Farm  ansaaes  for  at  være  et  sandt  Mønster 
i  alle  Henseender,  og  hans  Familieliv  var  lige- 
ledes i  høi  Grad  efterlignelsesværdigt.  Han 
maatte  være  bleven  gift  i  en  temmelig  frem- 
lykket  Alder,  thi  hans  ældste  Søn  var  kun  sytten 
Aar  gammel.  Hvor  han  igrunden  stammede 
fra,  vidste  Ingen  rigtig,  og  Ingen  tænkte  paa 
at  spørge  derom;  han  omgikkes  kun  med  meget 
Faa,  og  jeg  mindes  tydelig,  at  det  blev  gjort 
til  Gjenstand  for  Omtale,  at  han  et  Par  Uger 
efter  min  Ankomst  en  Dag,  da  vi  traf  sammen 
uden  for  The  Border  Inn,  indbød  mig  til  >at 
se  hjem«. 

Hans  Kone  viste  sig  aldrig  offenlig,  uden 
naar  hun  om  Søndagen  indtog  sin  bestemte 
Plads  i  den  hyggelige  lille  engelske  Kirke,  om- 
givet af  sine  Børn.  Hun  var  betydelig  yngre 
end  han,  men  saa  forresten  langtfra  ung  ud;  man 
kom,  ved  at  iagttage  hende,  uvilkaarlig  til  at 
tænke  paa,  at  hun  i  sin  Tid  havde  været  ude  i 
svære  Storme  paa  Livets  Hav.  I  sit  Hjem  var 
hun  ikke  meget  talende,  men  forstod  paa  en 
egen  stilladen  Maade  at  udbrede  en  rolig  Hygge 
omkring  sig,    og  jeg   følte   mig    altid   yderst  vel- 

tilpas  i  den  lille  Kreds.  I  Aarenes  Løb  var 
Eiendommen  bleven  forøget;  talrige  Udbygninger 
hævede  sig  omkring  Hovedbygningen,  der  fra  et 
raat  Bjælkehus  var  bleven  forvandlet  til  en  solid 
Stenbygning,  og  jeg  har  aldrig  hørt  Mr.  Thomas 
udtale  sig  mere  tilfreds,  end  da  han  efter  en 
Vandring  omkring  paa  Markerne  og  gjennem 
Staldene  en  Dag  udbrød: 

»Ja,  se  det  kan  jeg  nu  Altsammen  efterlade 
kvit  og  frit  til  mine  Børn,  hvis  Vorherre  skulde 
kalde  mig  til  sig  i  dette  Øieblik;  jeg  skylder 
ikke  en  Skilling  bort.  .  .  .  Men  skulde  jeg  dø 
førend  min  Kone,  vide  Børnene  godt,  at  det  er 
min  Bestemmelse,  at  det  Altsammen  skal  tilhøre 
hende,  saalænge  hun  lever;  hun  har  gaaet  en- 
del  igjennem,  da  det  saa  sortest  ud  for  mig, 
og  jeg  kan  ikke  være  hende  taknemmelig  nok.  .  .  . 
Naa!  min  Edward  er  jo  ogsaa  en  flink  Fyr  og 
vil  nok  være  sin  Moder  en  god  Støtte  i  alle 
Henseender.  .  .  .  Han  gaaer  aldeles  op  i  sin  Kjær- 
lighed til  hende!« 

»Aldeles.?«  bemærkede  jeg. 

Mr.  Thomas  vendte  sig  pludselig  om 
imod  mig. 

»Hvad  mener  De?«  spurgte  han,  idet  hans 
Mine  med  Et  blev  mørk,  ja  næsten  truende. 

»Jeg  mener  det  Samme  som  hele  Byen,« 
svarede  jeg,  »at  Deres  fortræffelige  Søn  ikke  er 
bleven  upaavirket  af  Miss  Fanny  Fairchilds 
smukke    Øine,     og    at    en    Del    af  hans    Hjerte 

sikkert   er   i   hendes    lille   Cottage    paa  Veien   til 
Goodmans  Creek!«. 

»Børnestreger!«  mumlede  Mr.  Thomas,  som 
det  forekom  mig  yderst  forstemt,  og  jeg  følte  mig 
ikke  opfordret  til  at  gaa  nærmere  ind  paa  Sagen, 
tilmed  da  den  omtalte  forelskede  Yngling,  en 
arbeidsom  og  dygtig  Knøs,  der  var  almindelig 
afholdt  af  Alle,  i  det  Samme  sluttede  sig  til  os. 
Men  senere  hen  paa  Dagen  kom  Mr.  Thomas  — 
da  vi  igjen  vare  alene  sammen  —  paany  tilbage 
til  min  Yttring;  han  udspurgte  mig  paa  Kryds 
og  paa  Tværs  og  syntes  paa  en  paafaldende 
Maade  at  være  ubehagelig  berørt  ved  Tanken 
om  Sønnens  mulige  Forlovelse  og  paafølgende 
Giftermaal,  og  det  skjøndt  der  i  og  for  sig  al- 
deles ikke  kunde  være  Noget  at  indvende  der- 
imod. Hans  Alder  kunde  ikke  tjene  som  Und- 
skyldning for  at  gjøre  Modstand.  I  Australien 
gifter  man  sig  i  Reglen  tidlig,  og  Edward  havde 
desuden  gjentagne  Gange  vist,  at  han  kunde 
staa  paa  egne  Ben.  Miss  Fanny  var  en  smuk 
og  hæderlig  ung  Pige  paa  sexten  Aar;  hendes 
Fader  var  Landbruger  ligesom  Thomas,  og  der 
havde  altid  været  det  venskabeligste  Forhold 
imellem  de  to  Familier.  F  a  i  r  c  h  i  1  d  var  udvandret 
fra  Devonshire  i  England  og  hørte  til  en  meget 
anseet  Familie  der.  Han  havde  først  forsøgt 
Lykken  paa  Ny  Zeeland,  men  var  senere  seilet 
til  Porf  Philip  og  eiede  nu  en  stor  og  værdifuld 
»Faare-Station«  —  som  det  Slags  Godser  kaldes  ^- 

et  Par  Mil  fra  Bacchus  Marsh  Han  satte  megen 
Pris  paa  Mr.  Thomas's  Dygtighed  og  hæderlige 
Vandel  og  havde  kun  en  eneste  Gang  været 
alvorlig  uenig  med  denne,  og  det  var  netop  i 
Anledning  af  Mr.  Cragg,  hvem  Fairchild  paa  et 
ofifenligt  Møde  havde  hentydet  til  ved  en  Yttring 
om  »visse  Parvenuer  med  en  mistænkelig  Fortid.« 
Der  var  blevet  skiftet  nogle  bittre  Ord  imellem 
dem,  og  Mr.  Thomas  havde  ved  den  omtalte 
Leilighed  forladt  Forsamlingen  i  stærk  Bevægelse. 
Det  Sælsomme,  næsten  Vilde  i  hans  Blik,  idet 
vi  vexlede  nogle  Ord,  da  han  passerede  mig  ved 
Døren  til  Skolebygningen,  hvor  Mødet  var  blevet 
holdt,  staaer  endnu  for  mig. 

Det  gode  Forhold  mellem  de  to  Familier 
indtraadte  imidlertid  snart  igjen-  Børnene  kom 
hyppig  sammen,  og  ung  Edward  laa  aldeles  be- 
seiret  for  Miss  Fannys  Fødder.  Han  havde  et 
Par  Gange  villet  tale  til  sin  Fader  om  Sagen, 
men  hans  Moder,  som  han  havde  betroet  sig  til, 
havde  hver  Gang  under  forskjellige  Paaskud  for- 
maaet  '^am  til  at  lade  være,  og  Faderens  i  den 
sidste  Tid  tiltagne  Indesluttethed  og  mørke  Miner 
fristede  ham  just  heller  ikke  dertil.  Mr,  og  Mrs. 
Fairchild  vare  fuldkommen  paa  det  Rene  med, 
hvorledes  Sagerne  stod,  endskjøndt  Fanny  endnu 
ikke  havde  aabnet  sit  Hjerte  for  dem,  og  da  de 
aldeles  Intet  havde  imod  Partiet,  men  tvertimod 
satte  ualmindelig  stor  Pris  paa  Mr.  Edward,  lod  de 
Begivenhederne  udvikle  sig  af  selv  sig  og  glædede 

sig  til  den  Dag,  da  de  unge  Mennesker  kunde 
blive  forenede. 

Paa  dette  Stadium  befandt  den  omtalte 
Kjærlighedshistorie  sig,  da  der  blev  opdaget 
Guld  et  Sted  ved  Bredderne  af  det  lille  Vandløb 
Goodmans  Creek.  —  Hele  Bacchus  Marsh  kom  i 
Bevægelse!  Skulde  man  faa  et  nyt  Ballarat  saa 
at  sige  lige  udenfor  Døren?  Skulde  den  gyldne 
Regn  endelig  falde  ned  over  Bacchus  Marsh  ?  — 
Alle  maatte  undersøge  den  nye  Mine !  Alle 
maatte  foretage  Noget!  Der  begyndte  en  stor- 
artet Udvandring;  jeg  fulgte  den  almindelige 
Strøm,  sov  den  første  Nat  under  et  Gummitræ 
midt  mellem  en  Hærskare  af  allerede  paabegyndte 
Skakter  og  drømte  om  Guld  og  grønne  (Gummi- 
træs) Skove! 

Skjæbnen  havde  imidlertid  forbeholdt  den 
lille  By  en  mere  rolig  og  sindig  Udvikling  end 
den,  der  gaaer  Haand  i  Haand  med  en  nær- 
liggende Guldmines  Opblomstring.  Efter  nogen 
Tids  Forløb  viste  det  sig,  at  det  tildels  kun 
havde  været  blind  Aliarm ,  der  fandtes  ikke 
Guld  i  tilstrækkelig  Mængde  til,  at  Arbeidet 
kunde  betale  sig,  og  med  vanlig  Hurtighed  var 
Stedet  atter  forladt. 

Jeg  styrede  paany  Kursen  mod  Bacchus 
Marsh  og  havde  efter  et  Par  Dages  Forløb  gjen- 
seet  alle  de  gamle  Venner  og  Bekjendte.  Hos  F  a  i  r- 
c  hild  s  var  der  lutter  Glæde-,  jeg  traf  Edward 
i  Haven  sammen  med  Fanny,  og  glædestraalende 

underrettede  de  mig  om,  at  jeg  snart  kunde 
forberede  mig  paa  at  komme  med  til  Bryllup. 

»Deres  Fader  har  altsaa  givet  sit  Samtykke, <- 
sagde  jeg  henvendt  til  Edward  og  i  en  Tone, 
som  om  vi  To  tidligere  havde  drøftet  det  for 
ham  saa  vigtige  Spørgsmaal  og  den  Gamles 
uforklarlige  Modvillie. 

>Ja,  ubetinget,«  svarede  den  unge  Mand 
glædestraalende ,  »og  han  har  kjøbt  en  deilig 
lille  Eiendom  oppe  paa  Pentland- Hills  til  os.  ... 
Forleden  tog  jeg  Bladet  fra  Munden  og  havde 
en  lang  Samtale  med  ham.  i  hvilken  jeg  fore- 
stillede ham,  at  jeg  altid  havde  været  ham  en 
god  Søn,  og  at  der  ingen  Anledning  var  for 
ham  til  at  stille  sig  iveien  for  min  Lykke,  og 
saa  gik  vi  strax  derpaa  ned  til  Fairchilds.  .  .  . 
Fader  forklarede  os  da  sine  Grunde,  og  det 
Hele  kom  i  Orden,«  tilføiede  han  med  et  lidt 
alvorligere  Anstrøg. 

Jeg  traf  senere  gamle  Mr.  Thomas;  han  mod- 
tog min  Lykønskning  med  et  venligt  Smil.  men 
det  kunde  ikke  undgaa  min  Opmærksomhed,  at 
hans  Ansigt  ligesom  bar  Spor  af  en  nylig  over- 
staaet  sjælelig  Kamp.  Hans  Haar  syntes  formelig 
mere  graat.  Furerne  i  hans  Ansigt  dybere,  og 
hans  Udseende  mere  lidende,  men  samtidig  der- 
med havde  hans  Træk  tabt  noget  af  den  Uro, 
der   havde   karakteriseret   dem  i  den  sidste  Tid. 

Der  var,  følte  jeg,  en  lille  Hemmelighed 
bag  Alt  dette,  og  Tilfældet  gjorde,  at  jeg  meget 

kort  Tid  derefter  kom  i  Besiddelse  af  den.  Jeg 
skal  fortælle  hvorledes. 

Til  Berømthederne  i  Bacchus  Marsh  hørte 
ogsaa  en  snurrig  lille  Karl,  der  gik  under  Navnet 
»Gamle  Tom«,  han  havde  i  sin  Tid  været  paa 
Galeierne  i  Van  Diemens  Land  og  levede  fra 
Haanden  og  i  Munden  af,  hvad  Folk  gav  ham; 
hos  Mr.  Thomas,  der  i  det  Hele  taget  var  meget 
godgjørende,  havde  han  stadig  et  godt  Tilholds- 
sted ,  og  jeg  havde  endogsaa  nu  taget  ham  i 
min  Tjeneste  paa  dennes  Anbefaling.  Han  var 
igrunden  en  skikkelig  gammel  Fyr,  naar  han 
kunde  holdes  borte  fra  stærke  Drikke,  men  var 
som  oftest  aldeles  ustyrlig,  naar  han  havde  be- 
ruset sig.  Det  skete  forøvrigt  ikke  ofte,  men 
Uheldet  vilde,  at  hans  Protektor,  Mr.  Thomas, 
netop  en  Dag  aflagde  mig  Besøg  i  min  noget 
afsides  liggende  Hytte,  samtidig  med  at  min 
»Assistent  ,  gamle  Tom,  ankom  fra  Byen  i  en 
meget  løftet  Stemning.  Mr.  Thomas  bebrei- 
dede  ham  hans  Opførsel,  og  mod  Sædvane 
svarede  Tom  ham,  og  det  paa  en  høist  saa,- 
rende  Maade. 

»Gaa  væk,  gamle  Tosse!«  mumlede  Mr. 
Thomas  mellem  sine  sammenbidte  Tænder  og 
slog  til  ham  med  sin  Ridepisk. 

Toms  Øine  luede  vildt,  idet  han  saa  efter 
Mr.  Thomas,  der  fjernede  sig. 

»Tosse!«    raabte  han.      »Det  kaldte  Du  mig 

ikke,  da  vi  To  arbeidede  i  den  samme  Lænke 
ovre  i  Tasmanien.  .  .  .  Det  husker  Du  vel  nok, 
Jim,  hvad?  .  .  .  Dengang  slog  Du  mig  ikke!« 

Det  var  en  uhyggelig  Scene,  men  en  Fort- 
sættelse blev  heldigvis  forhindret,  idet  Mr. 
Thomas,  efter  pludselig  og  som  stukken  af  en 
Slange  at  have  vendt  sig  om,  med  faste  og  be- 
stemte Skridt  fjernede  sig  uden  at  sige  mig 
Farvel.  I  et  Par  Minuter  derefter  vedblev  den 
gamle  Drukkenboldt  og  Ex-Galeislave  at  fanta- 
sere om,  hvorledes  han  var  bleven  deporteret 
sammen  med  Jim  Slugger,  om,  hvorledes  »denne 
i  England  havde  dræbt  en  Mand  i  Hidsighed, 
om,  hvorledes  han  i  Begyndelsen  havde  været 
en  af  de  voldsomste  og  vildeste  blandt  alle 
Straffefangerne,  og  Andet  mere  af  samme  Slags, 
indtil  Rusen  overmandede  ham,  saa  at  han  sank 
om  paa  et  Knippe  Hø  og  faldt  i  Søvn. 

Da  han  henad  Aften  kom  til  sig  selv  igjen, 
var  han  meget  angergiven,  han  forhørte  sig  for- 
sigtig om,  hvad  der  igrunden  var  passeret 
mellem  ham  og  Mr.  Thomas,  og  om,  hvad  denne 
i  det  Hele  taget  havde  sagt  bagefter  til  mig.  I 
Samtalens  Løb  erfarede  jeg,  at  han  tilfældigvis 
for  nogle  Aar  siden  havde  truffet  sin  gamle 
Kammerat  igjen  under  meget  forandrede  Om- 
stændigheder, og  at  Mr.  Thomas  siden  den  Tid 
altid  havde  været  ham  en  Ven,  skjondt  det 
aldrig  var  kommet  til  nogen  Forklaring  mel- 
lem dem. 

>  Maaske  han  har  troet,  at  jeg  ikke  har  gjen- 
kjendt  ham,  og  jeg  vilde  give,  hvad  det  skulde 
være,  til,  at  jeg  aldrig  havde  omtalt  det!  .... 
Hvad  skal  jeg  dog  nu  gjøre  ?  .  .  .  Jeg  havde 
foresat  mig  saa  bestemt,  at  det  aldrig  skulde 
komme  over  mine  Læber!«  klynkede  han.  »Jeg 
har  altid  havt  en  Fornemmelse  af,  at  han  kjendte 
mig  igjen,  og  han  har  bestandig  været  saa  god 
imod  mig  « 

Medens  vi  endnu  talte  om  Sagen,  og  jeg 
forsøgte  paa  at  trøste  gamle  Tom,  traadte  Mr. 
Thomas  uformodet  ind  i  Hytten.  Han  var  bleg, 
men  meget  rolig.  Tom  reiste  sig  op  og  gik 
uden  at  sige  et  Ord  hen  og  kyssede  hans  Haand. 

»Det  er  godt!  Lad  nu  det  være  glemt.  .  .  . 
Vi  bleve  nok  hidsige  begge  To,  og  den  Whisky 
gjør  Dig  mange  Ulykker,  Tom.  .  .  .  Kom  imid- 
lertid hen  til  mig  imorgen,  saa  kan  Du,  hvis  Du 
har  Lyst,  komme  ud  paa  Plainerne  med  en  Drift 
Kvæg,  der  skal  fedes;  jeg  har  isinde  at  lægge 
mig  lidt  mere  efter  Forretningen  med  Fedekvæg, 
og  der  vil  altid  være  nok  at  gjøre  for  Dig;  jeg 
har  allerede  en  Mand  derude,  og  der  er  bygget 
en  meget  anstændig  Hytte.« 

Tom  kyssede  endnu  engang  hans  Haand  og 
gik  udenfor.  Mr.  Thomas  satte  sig  ned  paa  en 
omvendt  Kasse. 

»De  hørte  vel,  hvad  han  før  sagde.?: 
spurgte  han. 

Jeg  maatte  indrømme  det. 

De  har  muligvis  ogsaa  tidligere  hørt  noget 
Lignende  af  Andre?« 

Dette  kunde  jeg  forsikkre  ham  var  ikke 
Tilfældet. 

»Det  er  imidlertid  ganske  sandt!«  fortsatte 
han  langsomt.  »Jeg  har  en  hel  Del  at  gjøre 
Regnskab  for  engang,  men  jeg  har  ogsaa  lidt 
for  det,  kan  De  tro.  Jeg  har  bestræbt  mig  for 
efter  Evne  at  blive  et  bedre  Menneske  og  at 
skaffe   mine  Børn  en   lykkeligere  Barndom,    end 

jeg  selv  har  havt Min  Kone  veed  Alt,  men 

jeg  har  altid  krympet  mig  ved  at  lade  mine 
Børn  faa  Kundskab  derom.  .  .  .  Nu  kjender  imid- 
lertid Edward  det  ...  og  Fairchilds,«  tilføiede 
han  efter  en  lille  Pause.  »Jeg  vilde  ikke  have, 
at  de  bagefter  skulde  lade  ham  høre,  at  han  var 
Søn  af  en  Deporteret !  .  .  .  Dersom  De  synes, 
saa  lad  os  aldrig  mere  omtale  denne  Sag  imel- 
lem os.«  —  Med  disse  Ord  rakte  han  mig  sin 
Haand. 

Hele  den  Maade,  paa  hvilken  han  havde 
talt,  var  præget  af  en  saa  elskværdig  Simpelhed 
og  Jævnhed,  af  en  saa  ædel  Værdighed,  at  jeg 
følte  mig  ganske  greben. 

Nu  stod  det  mig  klart,  hvorfor  han  hvert 
Aar  maatte  reise  til  Melbourne.  Han  var  en 
Ticket-of-leav e-man ,  det  vil  sige  en  med  be- 
tinget Frihedspas  forsynet  gammel  Deporteret, 
der   ikke    maatte  forlade  de  australske  Kolonier, 

og  som  aarlig  skulde  melde  sig  til  Øvrigheden 
paa  et  bestemt  Sted. 

Han  sad  en  lille  Stund ,  ligesom  i  dybe 
Tanker,  og  med  Albuerne  støttede  mod  sine 
Knæ.  Med  Tankens  Hurtighed  drog  muligvis 
hele  hans  forsvundne  Liv  forbi  hans  Sjæls  Øie; 
derpaa  stod  han  op,  rettede  sig  og  sagde  med 
sit  gamle  Tonefald: 

»Følg  mig  hjem  iaften.  .  .  .  Der  er  en  lille 
Fest  hjemme,  og  De  veed  nok,  vi  Allesammen 
holde  meget  af  Dem.« 

Vi  gik  sammen  hen  ad  Veien  og  talte  om 
hans  Søns  Fremtid,  og  havde  han  havt  bittre 
Timer  i  sit  Liv,  saa  kunde  en  Aften  som  den, 
jeg  nu  tilbragte  i  det  lykkelige  Hjem,  nok  opveie 
adskillige  af  dem. 

Paa  en  høist  forunderlig  Maade  blev  jeg 
senere  tumlet  om  i  Guldlandet,  men  hver  Gang 
der  var  Leilighed  dertil,  forsømte  jeg  ikke  at 
besøge  den  fredelige  lille  Dal,  hvor  jeg  havde 
gjort  de  første  Skridt  til  at  erhverve  mig  den 
under  disse  Himmelstrøg  saa  meget  efterspurgte 
ycolov.ial  experience'^  (Erfaring  i  Nybyggerlivet), 
og  hvor  jeg  da  altid  havde  den  Fornøielse  at 
gjense  gamle  Mr.  Thomas,  der  strax  havde  givet 
den  uerfarne  -»newchum«  (Nyankomne)  fra  [det 
fjerne  Norden  mangt  et  godt  og  velment  Raad. 


--^^^s^— 


■"i'^fi/^i^ 

III. 


Fire  og  tyve  Timer  i  Washington. 


Jen  største  By  i  enhver  af  de  amerikanske 
Fristater  er  saa  at  sige  aldrig  Rege- 
ringens Sæde.  Den  livligste  Færdsel, 
de  mest  glimrende  Bygninger,  det  stær- 
kest pulserende  Liv  findes  næsten  aldrig 
paa  det  Sted,  hvor  Statens  Borgere  have 
reist  deres  Kapitolium  med  dets  lovgivende  For- 
samling og  dets  politiske  Kampe.  Og  som  det 
gaaer  hver  enkelt  af  Amerikas  syv  og  tredive 
Stater  og  de  Territorier,  der  endnu  ikke  have 
opnaaet  den  Ære  selv  at  turde  vælge  deres 
Gouverneur  —  gaaer  det  paa  en  vis  Maade  hele 
Unionen.  Den  store,  mægtige  Vidunderby  New 
York  burde  ifølge  europæiske  Begreber  være 
Republikens  Hovedstad ;  men  det  vældige  Kapi- 
tolium hæver  alligevel  sin  skinnende  Marmor- 
kuppel mod  Himlen  i  Washington.  Og  da 
Unionens     sande    Hovedstad    ikke    maa    ligge    i 


nogen  bestemt  Stat,  er  der  omkring  Washington 
ligesom  trukket  en  Cirkel,  og  det  af  den  om- 
sluttede Land  er  blev^en  døbt  Distriktet  Columbia. 

Havde  man  kunnet  tænke  sig,  at  Amerika- 
nerne vilde  have  ventet  de  hundrede  Aar,  der 
nu  ere  forløbne  siden  Republikens  Grundlæggelse, 
inden  de  tog  en  endelig  Bestemmelse  om,  hvor 
deres  Hovedstad  skulde  være,  vilde  Washingtons 
prægtige  Bygninger  næppe  have  reist  sig  paa 
det  uhyre  Riges  østlige  Grændse,  men  vare  sik- 
kert blevne  opførte  et  eller  andet  Sted  midt 
imellem  Atlanterhavet  og  det  stille  Ocean.  Og 
som  karakteristisk  for  den  ubetvingelige  Energi, 
der  besjæler  Amerikanerne,  kan  da  ogsaa  anføres, 
at  flere  fremragende  Mænd  allerede  i  fuldt  Alvor 
have  drøftet  Spørgsmaalet  om,  hvorvidt  det  ikke 
vilde  være  hensigtsmæssigt  uden  videre  at  flytte 
Washington;  den  bekjendte  Statsmand  Seward 
yttrede  saaledes  for  nogle  Aar  siden  i  en  Tale, 
som  han  holdt  i  det  fjerne  Minnesota:  »Jeg  troer, 
at  Regeringens  tilkommende  Sæde  paa  dette 
Fastland  vil  findes  i  en  Omkreds  ikke  meget 
langt  fra  dette  Sted,  hvor  jeg  nu  staaer,  ved 
Endepunktet  for  Mississippiflodens   Seilbarhed!« 

Foreløbig  er  der  imidlertid  Udsigt  til,  at 
Washington  bliver  paa  sin  nuværende  Plads,  og 
naar  man  som  Gjæst  i  New  York  bestemmer 
sis  til  ogsaa  at  bese  Unionens  Hovedstad,  er  det 
unægtelig  nemmere  som  det  nu  er,  end  om  man 
skulde     have     reist    i     Dage    o=r    Nætter    over 

Prairierne.  Paa  tolv  Timer  naaer  man  med  Jern- 
banen fra  den  ene  af  de  to  Byer  til  den  anden. 
Touren  er  særdeles  behacrelis;' ;  Landskabet  er 
smukt  og  livligt;  i  flere  Mil  flyver  man  afsted 
langs  med  den  sølvklare  Delaware,  man  buldrer 
over  den  tilsyneladende  endeløse  Bro,  der  fører 
over  Susquehanna-Floden,  seer  i  det  Fjerne  Ka- 
pitoliums  massive  Marmorkuppel  som  en  let 
hvidlig  Sky  paa  Himlen,  og  gjør  derpaa  Holdt 
ved  en  imponerende  Banegaard.  Man  faaer  i  det 
Hele  taget  det  bedste  Indtryk  af  Naturen,  naar 
man  nærmer  sig  Washington,  og  det  hvad  enten 
man  som  i  dette  Tilfælde  kommer  Nord  fra, 
eller  man  kommer  Vest  fra  gjennem  den  saa- 
kildte  B^ue  Rid^e  Egn  med  dens  mange  roman- 
tisk vilde  Punkter  og  skjønne  Bjerge,  eller  endelig 
Syd  fra  over  den  navnkundige  Potomac-Flod, 
der  her  er  allerbredest. 

Man  har  kaldt  Washington  y>'QY^xi  med  de 
glimrende  Afstande  ,  og  der  er  noget  meget 
Slaaende  i  denne  Bemærkning;  thi  det  er  netop 
de  vældige  Afstande,  den  uhyre  store  Maalestok, 
efter  hvilken  Byen  er  anlagt,  der  først  gjør  Ind- 
tryk paa  den  Reisende,  og  som  uvilkaarlig  faaer 
En  til  at  tænke  paa,  at  Republikens  »store  Fader« 
har  beregnet,  at  Staden,  der  bærer  hans  Navn, 
skulde  have  Plads  til  at  udvide  sig  gjennem 
Aarhundreder.  Af  den  Grund  findes  der  ikke 
noget  egenligt  Centrum,  noget  slaaende  Brænd- 
punkt i  hele  B\'en,  der  næsten  allevegne  minder 

om  noget  Ufuldendt,  noget  Vordende.  Der 
findes  derimod  en  Hovedaare  i  Washington,  og 
den  kan  —  tiltrods  for  det  Halvfærdige,  man 
ogsaa  der  hist  og  her  støder  paa  —  hvad  det 
Storslaaede  i  Anlæget  angaaer  maale  sig  med 
enhver  lignende,  selv  i  Europas  største  og  mest 
glimrende  Byer.  Pennsylvania  Avenue  hedder 
denne  imponerende  Gade,  ved  hvis  ene  Ende 
det  vidunderlig  skjønne,  af  hvidt  Marmor  opførte 
Kapitolium  hæver  sig  paa  et  høitliggende  Punkt, 
og  ved  hvis  anden  Ende  man  seer  det  berømte 
»hvide  Hus«,  hvor  nu  allerede  en  hel  Række  af 
Republikens  Præsidenter  have  havt  Bolig,  og 
hvorfra  man  hurtigt  kommer  til  flere  af  Stedets 
andre  Pragtbygninger,  saasom  Skatkammeret,  der 
i  arkitektonisk  Henseende  staaer  særlig  høit, 
Patentkontoret  og  Posthuset.  Af  Monumenter, 
Statuer  og  lignende  »Pr\^delser«  har  Washington 
en  betydelig  Mængde;  men  europæiske  Kunst- 
nere ville,  og  det  med  Rette,  ikke  faa  et  meget 
høit  Begreb  om  Kunstsandsen  i  Amerika,  ved 
at  tage  dem  i  nærmere  Øiesyn.  Paa  selve 
Kapitolium  og  i  dets  umiddelbare  Omgivelser 
findes  saaledes  nogle  af  de  sletteste  Kunstværker. 
Lige  foran  Hovedindgangen  throner  en  Marmor- 
statue af  Washington,  og  den  er  saa  lidt  heldig, 
at  Skumlere  bemærke,  at  den  store  Statsmand 
og  Kriger  gjør  Indtryk  af  lige  at  være  kommen 
ud  af  Badet,  hvisaarsag  han  staaer  indsvøbt  i  et 
Lagen,     medens    han    ivrig     peger    over    mod 

Patentkontoret,     hvor    hans    Gangklæder    findes 
indelukkede  i  et  Glasskab. 

Men  det  er  jo  dog,  naar  Alt  kommer  til 
Alt,  heller  ikke  for  at  se  Mesterværker  i  Retning 
af  Maler-  og  Billedhuggerkunst,  Touristen  søger 
til  Washington.  Staaer  hans  Hu  derimod  til  at 
studere  det  politiske  Maskineri,  som  driver  Repu- 
bliken,  vil  han  i  Dage  og  Uger  finde  tilstrække- 
lig Underholdning  ved  at  overvære  Forhand- 
lingerne i  Senatet  og  Repræsentanternes  Hus, 
ved  at  blande  sig  mellem  de  mandlige  og  kvinde- 
lige Rænkesmede,  der  fylde  Korridorerne  og  de 
for  Folkets  Udvalgte  reserverede  Aftrædelses- 
værelser, og  endelig  ved  at  stifte  Bekjendtskab 
med  Journalister  og  politiske  Agenter  af  alle 
Arter.  Og  begynder  Luften  i  Kapitolium  at  virke 
trykkende  paa  ham,  vil  han  sikkert  vanskelig 
kunne  blive  træt  af  at  spadsere  fra  Marmor- 
Kolossen  og  til  Georgestovvn-Broen,  gjennem  den 
i  den  rette  Saison  altid  lige  glimrende,  lige  af- 
vexlende  og  lige  interessante  Pennsylvania 
Avenue.  Det  Liv,  som  rører  sig  der  paa  de 
forskjellige  Timer  af  Dagen,  er  saa  uensartet, 
saa  broget,  saa  tillokkende,  og  alle  Washingtons 
Eiendommeligheder  afspeile  sig  der  i  saa  skarpe 
Træk,  at  den,  der  ønsker  at  faa  et  Billede  af 
Livet  i  Republikens  Hovedstad,  slet  ikke  behøver 
at  forlade  den  berømte  Avenue  \  det  skulde  da 
være  for  at  aflægge  Besøg  i  det  »hvide  Hus«, 
hvor    Billedet    fremtræder    indenfor     en    endnu 

snevrere  Ramme    og    derfor    med    endnu   større 
Klarhed. 

Og  det  traf  sig  saa,  at  jeg  hurtigt  efter  min 
Ankomst  fik  Leilighed  til  at  gjæste  det. 

De  er  heldig!  laften  er  der  reception 
(Modtagelse)  hos  Præsidenten  i  »det  hvide  Hus^ 
og  De  kan  komme  med,  hvis  De  har  Lyst!« 
bemærkede  den  Mand,  til  hvem  jeg  i  Washington 
var  bleven  anbefalet,  idet  vi  foretog  en  orien- 
terende Tour  gjennem  Byen. 

»Men  hele  min  Bagage  er  allerede  sendt  til 
Baltimore,  hvor  jeg  skal  gaa  ombord;  jeg  har 
kun  denne  Reisedragt  med,  og  uden  den  tradi- 
tionelle sorte  Kjole  kan  jeg  dog  vel  ikke  gaa  til 
stor  Fest  hos  Landets  mægtigste  Mand.« 

»Jo  naturligvis !  .  .  .  De  glemmer,  at  De  ikke 
mere  er  i  Europa.  Enhver  Borger  kan  aflægge 
Besøg  hos  Republikens  første  Embedsmand  i 
hvilken  Dragt,  han  ønsker.  Det  er  os,  der  have 
valgt  ham;  han  skal  tage  imod  visse  Gange  om 
Aaret  i  den  Bolig,  som  vi  have  anvist  ham.  Vi 
kjende  ikke  til  mange  Ophævelser,  og  hvad  en 
af  os  kan  gjøre.  kan  en  af  vore  Gjæster  ogsaa! 
...    Vi  følges  vel  altsaa  ad  iaften.^« 

Det  slog  mig,  at  »den  frie  og  uafhængige 
Borger«  stadig  lagde  et  vist  Eftertryk  paa  Or- 
dene »Vi«  og  »Os«,  men  da  han  hvergang 
tillige  ledsagede  Ordene  med  et  HUe  Smil,  idet 
han  kastede  et  halvstjaalent  Blik  paa  mig,  for- 
stod jeg  strax,   at  han  understregede  saa  kraftigt 

at  indlade  sig  i  en  Diskussion  med  Republikens 
Borger. 

Det  var  mig  selvfølgelig  meget  kjærkom- 
ment,  og  inden  jeg  havde  været  mange  Timer  i 
Washington,  havde  han  efter  Evne  bestræbt  sig 
for  at  aabne  mine  Øine  for  Velsignelsen  ved  de 
»herlige  republikanske  Institutioner«,  medens  vi 
spadserede  omkring  i  Byen  og  besaa  dens  for- 
skjellige  Pragtbygninger,  hvis  Døre  uden  mange 
Omstændigheder  aabnede  sig  paa  vid  Gab.  At 
et  Besøg  i  Kapitolium  —  hvor  jeg  uden  videre 
blev  ført  ind  paa  Gulvet  i  Repræsentanternes 
Hus  mellem  de  »/lonoradlf«  Medlemmer,  og  det 
midt  under  en  varm  Debat  —  ikke  blev  forglemt, 
er  en  Selvfølge. 

»Og  dersom  De  nu  ikke  er  for  træt  efter 
Nattens  Reise,  kunne  vi  kigge  ind  i  »det  hvide 
Hus«,  inden  vi  iaften  skulle  trykke  Præsidenten 
i  Haanden«,  bemærkede  han,  da  vi  vandrede 
ned  ad  Pennsylvania  Aven/w,  hvor  Senatorerne 
bevægede  sig  tilvogns  og  tilfods  mellem  de  bro- 
gede Sværme  af  begge  Kjøn,  som  Kongressens 
Møder  altid  lokke  til  Byen. 

>;Det  hvide  Hus«  minder  noget  om  et  gam- 
meldags engelsk  Herresæde,  og  de  Græsplainer, 
Drivhuse  og  Træer,  der  omgive  det,  bidrage  til 
at  gjøre  Ligheden  endnu  større. 

»Det  seer  just  ikke  overdrevent  imponerende 
ud,«    bemærkede   jeg,    da  vi  nærmede  os  dertil, 

»navnlig  naar  man  tænker  paa,  at  Manden,  der  be- 
boer det,  mindst  kommanderer  fyrretyve  Millioner 
Sjæle  og  skaffer  sine  Ord  Respekt  lige  fra  det 
stille  Ocean  til  Atlanterhavet«. 

^>Ja,  og  saa  har  han  endda  sine  Kontorer  i 
samme  Bygning.  Men  han  har  det  vist  ogsaa 
knebent  hvad  Plads  angaaer,  og  man  fortæller  jo, 
at  Folk  engang  ikke  vilde  stemme  paa  en  Mand, 
der  var  udseet  til  at  være  Præsident,  fordi  han 
havde  for  mange  Børn  til  at  kunne  faa  Plads  i 
det  hvide  Hus.« 

»Men  hans  aarlige  Indkomster  ere  vel  til 
Gjengjæld  umaadelig  store  .^ 

»Nei  paa  ingen  Maade.  Vi  lønne  slet  ikke 
vore  Embedsmænd  videre  godt,  og  de  største 
faa  forholdsvis  allermindst.  Saavidt  jeg  mindes, 
ere  Præsidentens  og  Ministrenes  Gager  slet  ikke 
større  end  paa  Washingto  ns  Tid.  .  .  .  Det  kan 
lyde  meget  smukt,  at  vore  Patrioter  ikke  skulle 
svømme  i  Guld,  og  at  den  Ære,  Republiken  har 
vist  dem,  burde  være  dem  nok,  men  der  er 
alligevel  noget  Galt  ved  Systemet;  det  mærkes 
paa  mange  Maader,  og  der  maa  ogsaa  snart  ske 
en  Forandring;  thi  nu  for  Tiden  kunne  i  de  fleste 
Tilfælde  kun  velhavende  —  eller  hvad  der  er 
værre :  mere  eller  mindre  principløse  —  Folk 
have  Raad  til  at  være  Ministre.  Troer  Ue  maaske, 
at  vor  Gesandt  i  London  kan  komme  ud  af  det 
med  17,000  Dollars  om  Aaret,  eller  at  en  Mini- 
ster   hjemme    kan    leve     af    en    aarlig   Gage    af 

8,000  Dollars?  —  Og  det  er  dog  Alt,  hvad 
han  faaer.« 

»Præsidentens  Stilling  er,  efter  Alt  hvad  jeg 
kan  forstaa,  vistnok  høist  eiendommelig?« 

»Det  er  den  ogsaa,  og  det  vil  maaske  for- 
bause  Folk  i  den  gamle  Verden  at  høre,  at  vor 
»Keiser«  —  jeg  sigter  nu  ikke  særlig  til  den 
nuværende,  men  til  vore  Præsidenter  i  Alminde- 
lighed —  f.  Ex.  ikke  uden  videre  vil  kunne  om- 
gaaes  med  de  første  af  vore  Familier,  som  han 
maatte  finde  for  godt  at  søge  Selskab  med,  og 
det  fordi  disse  muligvis  slet  ikke  ville  have  Noget 
med  ham  at  gjøre  i  det  private  Liv.  .  .  .  »Vore 
politiske  Anskuelser  ere  ens  ,  siger  en  Matador 
af  The  Upper  Ten  ThousandSy  »jeg  har  givet 
ham  min  Stemme  ved  Præsidentvalget,  fordi  jeg 
ansaa  ham  for  at  være  en  meget  dygtig  Embeds- 
mand; men  jeg  skøtter  ikke  om  at  have  ham  i 
mit  Hus  eller  forøvrigt  om  at  have  Nogetsomhelst 
at  gjøre  med  ham«.  . .  .  Af  lignende  Udtalelser 
vil  De  kunne  høre  mange,  og  en  væsenlig  Grund 
til,  at  slige  Anskuelser  ikke  ere  saa  sjeldne  blandt 
vore  storladne  Republikanere,  kan  maaske  nær- 
mest søges  i  den  Omstændighed,  at  en  Præsident 
meget  hurtig  synker  hen  i  Forglemmelse,  naar 
hans  Embedstid  er  omme,  og  han  maaske  atter 
maa  aabne  sit  Prokuratorkontor  eller  begynde 
paa  sit  Lysestøberi  eller  sit  Garveri.« 

Udenfor  Indgangen  til  det  hvide  Hus  stod 
der  et  Par  uniformerede  Politibetjente,    der   end 

ikke   gjorde    det   mindste   Tegn   til    at   holde   os 
tilbage,  da  vi  rask  traadte  ind  i  Forhallen. 

-Her  er  altsaa  slet  ingen  Soldater  til  at 
holde  Vagt?«  spurgte  jeg. 

»Nei!  Der  er  Ingenting,  en  amerikansk  Bor- 
ger mere  hader  end  Synet  af  Bajonetter.  .  .  . 
Vor  første  Embedsmand  behøver  ikke  anden 
Vagt  end  den,  enhver  Borger  ønsker  at  se  paa 
Gader  og  Stræder  til  Ordenens  Overholdelse  og 
den  almindelige  Sikkerhed.  Soldaterne  maa  helst 
kun  ligge  i  Forterne  for  at  holde  Styr,  paa 
Indianerne.« 

Vi  gik  paa  den  mest  ugenerte  Maade  om- 
kring i  hele  Huset,  med  Undtagelse  af  den  lille 
Del  deraf,  som  Præsidenten  benyttede  til  Kon- 
torer og  til  sin  daglige  Leilighed.  Min  Ledsager 
aabnede  de  forskjellige  Døre  (uden  at  banke 
paa)  og  førte  mig  gjennem  Korridorer,  Kabinetter 
og  Aftrædelsesværelser,  der  alle  vare  meublerede 
uden  mindste  Tilløb  til  Luxus. 

»Men  have  vi  ogsaa  Lov  til  at  gaa  herind?« 
spurgte  jeg  et  Par  Gange,  naar  vi  stod  udenfor 
en  lukket  Dør. 

»Ja,  naturligvis!  Det  er  jo  vort  Hus.  Han 
har  kun  Lov  til  at  lukke  det  Par  Værelser  af 
henne  i  den  høire  Fløi,  <  lød  imidlertid  Svaret 
med  faa  Omskrivninger  hver  Gang,  saa  jeg  til 
Slutning  vænnede  mig  til  Situationen. 

Det  smukkeste  Rum  var  en  stor  Sal  belagt 

med  et  prægtigt,    tyrkisk  Tæppe   af  ualmindelig 
Tykkelse  og  Finhed. 

»Det  er  et  deiligt  Tæppe.«  henkastede  jeg, 
idet  vi  med  republikansk  Ugenerthed  spankede 
hen  over  det.  »Har  Præsidenten  selv  an- 
.skaffet  det?« 

»Troer  De,  man  kjøber  saadanne  Tæpper 
med  en  aarlig  Gage  af  fem  og  tyvetusind  Dol 
lårs.''«  lo  han.  -»Nei.  det  have  vi  faaet  forærende 
af  Sultanen  af  Tyrkiet.« 

»Vi?  ...    De  mener  vel  Præsidenten?« 

»Nei,  jeg  mener  Os,  Folket!  Det  er  vort 
Tæppe.  En  Præsident  maa  ikke  modtage  Gaver 
af  fremmede  Magter;  —  faaer  han  nogle,  tilhøre 
de  Staten.« 

»Men  maa  han  da  maaske  modtage  For- 
æringer af  private  Folk?« 

>. Saa  mange  han  vil.« 

j'Det  forekommer  mig  meget  misligere.« 

»Nei,  paa  ingen  Maade,  naar  Folk  bare  ere, 
som  de  burde  være.« 

»Men  De  veed  jo  nok,  at  Menneskene  en- 
gang ikke  er  saa  gode,  som  de  burde  være,  og 
saalænge  I  ikke  Alle  sammen  blive  til  Engle,  ville 
Eders  Institutioner  gjøre,  at  .  .  .  ■< 

»Sig  blot  ikke  Noget  om  vore  Institutioner, 
de  ere  gode  nok;  dem  forandre  vi  ikke,  men 
med  Guds  Hjælp  ville  de  nok  med  Tiden  forandre 
og  forbedre  os,  udtalte  han  med  inderlig  Over- 
bevisning, og  da  han  igjen  var  kommen  ind  paa 

sit  Yndlingsthema,  fortsatte  han  Samtalen  med 
meget  Liv,  indtil  jeg  havde  naaet  mit  Hotel, 
hvor  vi  skiltes  ad,  for  atter  at  mødes  om  Aftenen 
kort  forinden  Præsidentens  reception. 

Til  den  bestemte  Tid,  henimod  Klokken 
Otte  om  Aftenen,  aflientede  min  Ledsager  fra 
om  Formiddagen  mig,  og  vi  begav  os  strax  til 
»det  hvide  Hus«,  hvis  Vinduer  nu  straalede  af 
Lys.  Udenfor  stod  der  en  lille  Klynge  Politi- 
betjente, som  nærmest  lod  til  at  holde  Øie  med 
Vognene,  der  kjørte  frem  og  tilbage.  Uden 
mindste  Ceremoni  vandrede  vi  atter  ind  i  For- 
hallen, sammen  med  en  broget  Skare  Borgere 
og  Borgerinder.  Et  Par  tjenende  Aander,  der  i 
Et  og  Alt  saa  ud  som  Garderobebetjente  ved 
et  Theater,  tog  imod  vort  Overtøi,  og  saa  passe- 
rede vi  med  Strømmen  op  ad  Trappen,  hvor  vi 
ude  paa  en  Art  Gang  strax  stødte  paa  et  stort 
Musikkorps,  der  var  ivrigt  beskjæftiget  med  at 
underholde  Præsidentens  Gjæster,  som  bølgede 
frem  og  tilbage,  ud  og  ind  gjennem  de  forskjel- 
lige  Døre.  Jeg  var  ikke  længe  om  at  gjøre  den 
Opdagelse,  at  det  nævnte  Orkesters  Medlemmer 
utvivlsomt  vare  de  mest  pompeust  klædte  af  alle 
de  Tilstedeværende ;  deres  skarlagenrøde,  straa- 
lende  Uniformsfrakker  i  Forening  med  deres 
skinnende  hvide  Benklæder  tog  sig  da  ogsaa 
helt  fyrsteligt  ud  blandt  de  andre  Omgivelser. 

»Er  det  et  Garderegiments  Musikkorps.-« 
spurgte  jeg. 

»Nei,  det  er  Marineorkestret,«  lød  Svaret, 
—  og  saa  var  jeg  da  forresten  lige  klog. 

Gjennem  et  Par  Gemakker,  hvor  der  hang 
Portraiter  af  Præsidentens  Familie,  naaede  vi 
ind  til  den  tidligere  omtalte  store  Sal;  den  var 
allerede  temmelig  fuld  af  Folk,  som  stod  dels  i 
Klynger  midt  paa  Gulvet,  dels  i  Rækker  langs 
Væggene,  medens  de  øvrige  vandrede  rundt  med 
taktfaste  Skridt,  ligesom  i  en  stor  Cirkus.  — 
Jeg  har  i  Aarenes  Løb  været  til  adskillige 
ualmindelige  Fester  i  meget  forskjellige  Lande, 
men  af  Alt,  hvad  jeg  har  været  Vidne  til  af 
denne  Art,  baade  paa  Seinepræfektens  Baller 
i  det  prægtige  Hotel  de  Ville,  under  de  fyrste- 
lige Formælingsfester  i  Stockholm,  i  det  russiske 
Vinterpalads's  af  Marmor,  Malakit  og  Guld  straa- 
lende  Sale,  og  i  Vicekongen  af  Ægyptens 
fantastisk  og  overdaadigt  udstyrede  Slotte,  staaer 
dog  Præsidentens  reception  i  »det  hv^ide  Hus^^ 
næsten  som  Noget  af  det  Eiendommeligste, 
skjøndt  ganske  vist  ikke  som  Noget  af  det  mest 
Glimrende. 

Jeg  fattede  meget  hurtigt,  hvorfor  min  Ven 
havde  fremhævet,  at  det  aldeles  ikke  var  nød- 
vendigt at  møde  i  den  gængse  Selskabsdragt  til 
denne  Fest-,  thi  rundt  omkring  sig  saa  man  de 
mest  forskjelligartede  Kostumer,  og  adskillige  af 
dem  bar  de  oiensynligste  Spor  af,  at  deres  Eier 
i  Ordets  egenlige  Betydning  var  vandret  lige  ind 
fra  Gaden.    Man  saa  grønne,  brune,  hvide,  sorte. 

gule  Frakker,  Trøier,  Kjoler,  Paletoter  og  andre 
Beklædningsgjenstande ,  hvis  Form  gjorde  det 
vanskeligt  at  give  dem  noget  Navn ;  man  saa 
Benklæder,  der  nærmest  kom  ind  under  Begrebet 
det  Groteske;  man  saa  meget  lidt  omhyggelig 
klædte  Gentlemen  i  lange,  side  Kapper  og  Kvin- 
der med  tarvelige  Kjoler,  med  endnu  tarveligere 
Hatte  og  med  mikroskopiske  Shavler  knebne 
sammen  om  Skuldrene;  midt  imellem  disse 
Sværme  endelig  saa  man  Herrer,  klædte  med 
den  mest  fuldendte  Elegance,  og  Damer,  der  op- 
traadte  med  en  saadan  Pragt  og  Flothed,  at  de 
vilde  have  glimret  paa  et  hvilketsomhelst  Hofbal 
i  den  gamle  Verden.  De  fineste  parisiske  Silke- 
hatte gnedes  op  ad  bredskyggede  Bulehatte  fra 
det  fjerne  Vesten ;  de  lakerede  Sko  streifedes 
af  svære  Ridestøvler;  luvslidte  Shavler  og  Over- 
stykker passerede  forbi  nedringede,  med  Dia- 
manter og  Perler  besatte  Skuldre  og  Arme,  og 
kniplingsbesatte  Slæb  feiede  Gulvet  foran  de 
simpleste  uldne  Kjoler.  Det  var  den  mest  bro- 
gede, den  mest  eiendommelige  Samling  Menne- 
sker, jeg  nogensinde  har  seet  ved  en  lignende 
Leilighed !  Og  hvilken  Interesse  frembød  ikke 
de  forskjelHge  Ansigter!  Her  stod  en  Klynge 
Diplomater,  blandt  hvilke  Japaneserne  og  den 
tyrkiske  Gesandt  navnlig  faldt  i  Øinene;  hist 
passerede  en  tapper  General  forbi  Vicepræsi- 
denten; i  et  af  Salens  Hjørner  henvendte  en 
bekjendt    Senator,     som    jeg    om    Formiddagen 

havde  hørt  tale  i  Spørgsmaalet  om  The  civil 
service  law.  Ordet  til  nogle  andre  fremragende 
Politikere-,  og  i  det  modsatte  Hjørne  havde  et 
Par  Kavallerer,  hvis  hele  Klædedragt,  bronce- 
rede  Ansigter  og  lange  Skjæg  antydede ,  at 
deres  Hjem  var  i  Nevada  eller  et  andet  fjernt 
Sted  mod  Vest,  en  gemytlig  Samtale. 

Vi  gik  med  Strømmen,  og  de  forskjelligste 
Bemærkninger  summede  os  om  Ørene.  Et  Par 
unge  Damer  —  der  vare  iførte  saa  glimrende 
Toiletter,  at  man  uvilkaarlig  kom  til  at  tænke 
paa  Bemærkningen  om,  hvorledes  der  i  visse 
franske  Fabriker  laves  saa  kostbare  Stoffer,  at 
de  kun  kunne  afhændes  i  Amerika  —  talte  om 
y>Ytirrup«  og  y>Pa/in\<  med  deres  nedringede  og 
nakkeskilte  Kavallerer,  medens  vi  beundrede  de- 
res elegante  Holdning,  frie  og  indtagende  Væsen 
og  smukke  Ansigter  og  for  hundredende  Gang  kom 
til  det  Resultat,  at  en  fuldendt  amerikansk  Dame 
har  arvet  den  franske  og  den  engelske  Kvindes 
bedste  Egenskaber.  En  lille  Gruppe  politiske 
Spekulanter  vexlede  hurtige  Repliker,  i  hvilke 
Ordene:  »Senat  —  Stemmer  -  gaa  igjennem  — 
Afstemning«  hørtes  tydeligst;  en  simpel  klædt 
Mand  udtalte  sin  Fornøielse  over  dog  engang  at 
være  kommet  til  Fest  hos  Præsidenten,  medens 
hans  kvindelige  Ledsager  med  opspilede  Øine 
slugte  de  nedringede  Damers  straalende  Dragter 
og  funklende  Diamanter;  og  de  to  beskjæggede 
Karle  fra  det  fjerne  Vesten  opfriskede  Minderne 

Sværm  i  Unionens  Hovedstad,  —  det  maatte 
man  idetmindste  antage  efter  de  Ord,  som  naaede 
vore  Øren,  da  vi  gik  forbi  dem  for  atter  at 
komme  ud  i  den  store  Korridor.  Vi  gjorde  uvil- 
kaarlig  en  lille  Standsning,  idet  vi  hørte  den  Ene 
bemærke : 

»Nei,  se  det  var  dog  en  ordenlig  Fest  .  .  . 
det  var,  hvad  man  kalder  et  rigtigt  smukt  Bryl- 
lup .  .  .  Bruden  i  Hvidt  —  den  lykkelige  Brudgoin 
—  den  gamle,  rare  Præst  —  de  smilende  For- 
ældre —  og  en  Snes  dobbeltløbede  Rifler,  alle 
ladte  lige  til  Mundingen,  som  stod  opstillede  langs 
Væggen  —  Alt  tilsammen  taget  udgjorde  et  saa 
deiligt  Billede,  at  man  ikke  saa  snart  vil  være 
istand  til  at  glemme  det.« 

»Der  var  vist  livligere  ved  den  Fest  end 
her,«   sagde  min  Ledsager  leende. 

»Ja  navnlig  ved  Desserten,«  mente  jeg,  »men 
forøvrigt  kjeder  jeg  mig  slet  ikke.« 

»De  kommer  alligevel  til  at  rive  Dem  løs, 
ifald  De  vil  ind  til  Præsidenten,«  sagde  han  og 
drog  mig  ud  af  Salen. 

Vi  gik  gjennem  Korridoren ,  medens  vel- 
bekjendte  ofifenbachske  Melodier  klang  i  vore 
Øren,  og  naaede  en  .  Dør,  udenfot  hvilken  der 
stod  to  Pohtibetjente. 

»Til  Præsidenten!«  sagde  min  Ledsager. 

Døren  aabnedes,  vi  traadte  ind  i  Væi'elset 
og  stillede   os    bagest   i  en  Række   Mennesker, 

der  havde  det  samme  brogede  Udseende  som 
Sværmen  i  den  store  Sal.  Rækken  avancerede 
langsomt,  henimod  en  Dør,  ligeoverfor  den, 
vi  vare  komne  ind  ad ,  og  tilsidst  bleve  vi 
efter  Tour  slupne  ind  i  det  Værelse,  hvor  den 
store  Republiks  Præsident  havde  taget  Plads 
med  en  lille  civilklædt  Stab  bagved  sig.  Inden- 
for Døren  henvendte  et  ungt  Menneske  i  sorte 
Klæder  sig  til  mig  for  at  spørge  om  mit 
Navn.  Jeg  sagde  ham  det,  og  i  næste  Øieblik 
hørte  jeg  mig  med  et  Buk  anmelde  som:  »Mr. 
Robberra! 

Præsidenten  rakte  mig  sin  Haand,  yttrede 
nogle  forekommende  Ord,  og  et  Par  Minuter 
efter  passerede  jeg,  efter  at  have  gjort  et  Buk 
for  Præsidentinden,  der  stod  ved  Generalens 
Side,  ud  af  Værelset.  Det  hele  foregik  saa 
jevnt  og  ligefrem  som  en  Præsentation  paa  et 
Bal  hos  en  eller  anden  velhavende  Grosserer. 
Hverken  Præsidenten  selv  eller  en  eneste  af 
de  ham  omgivende  Herrer  var  i  Uniform,  og 
med  Undtagelse  af  to  Søofficerer  samt  det  tid- 
ligere omtalte  Orkesters  Medlemmer  og  de  vagt- 
havende Politibetjente  saa  jeg  ikke  et  eneste 
uniformeret  Menneske  i  hele  »det  hvide  Hus«. 

»Ja,  nu  har  De  seet  en  ægte  reception  hos 
vor  Præsident.  .  .  .  Nu  kan  jeg  ikke  byde 
Dem  mere  for  iaften,«  bemærkede  min  Led- 
sager, da  vi  atter  stod  paa  Pladsen  udenfor  »det 
hvide  Hus«. 

Jeg  takkede  ham  for  den  interessante  og 
lærerige  Aften,  og  vi  skiltes  ad,  idet  jeg  for  min 
Del  var  meget  opfyldt  af  det  lille  Indblik,  jeg  i 
Dagens  Løb  havde  faaet  i  det  Maskineri,  der 
driver  den  mægtige  og  af  Tusinder  i  den  gamle 
Verden  saa  meget  beundrede  Republik. 

IV. 

Et  mindeværdigt  Sted. 

landt  de  mange  Udflugter  fra  London, 
som  det  umaadelige  Jernbanenet  og  den 
hurtige  Kjørsel  frister  til,  er  der  ingen, 
der  ligger  mere  nær  end  en  Tour  til 
Stratford-on-Avon. 

Mangen  Dansk  vil  maaske  mene, 
at  Touren  er  for  anstrengende  paa  een 
Dag;  men  det  staaer  jo  En  frit  for  at  indaande 
den  friske  Landluft  ved  Avon-Floden  for  et 
noget  længere  Tidsrum  end  netop  en  halv  Dags- 
tid.  Forøvrigt  kan  Besøget  meget  bekvemt  gjøres 
i  en  halv  Snes  Timer,  og  vil  man  staa  lidt 
tidligt  op,  kan  man  endogsaa  godt  aflægge  Visit 
i  Oxford  underveis,  og  dog  om  Aftenen  komme 
til  at  udøve  den  for  de  fleste  Reisende  saa 
kjære  Idræt  at  drive  i  Rcgcnf  Sfrect  og  Ficadillx. 
Man  regner,  at  mere  end  ti  Tusinde  »Pil- 
grimme« aarlig  valfarte  til  Shakespeares  Føde- 
sted ;  men  trods  denne  forholdsvis  store  Tilstrøm- 

ning,  faaer  man  i  Stratford  intet  ubehageligt  Indtryk 
af,  at  Noget  er  sat  i  Scene,  af,  at  Byen  venter 
Fremmede.  Paa  Banegaarden  anholdes  man  ikke 
af  paatrængende  Førere,  der  paa  Marskriger- 
maner  udbrede  sig  over  Stedets  Seværdigheder, 
Øiet  stødes  ikke  af  flammende  Plakater  eller 
andre  Anvisninger;  man  faaer  komplet  Lov  til  at 
skøtte  sig  selv  og  modtager  strax  det  fredelige, 
idylliske  Indtryk,  der  ikke  forsvinder,  før  man 
atter  jager  tilbage  til  Kolossen  ved  Themsens 
Bredder,  denne  Kolos,  der  allerede  i  lang  Afstand 
kaster  et  flammende  Lysskjær  over  Himlen,  og 
hvis  dumpe  Mumlen  til  Tider  endogsaa  trænger 
igjennem  Waggonhjulenes  Klapren  og  Signal- 
pibernes skjærende  Hvislen.  Man  vandrer  uan- 
tastet ned  gjennem  Gaden,  eller  rettere  ned  ad 
den  Vei,  der  fra  den  lille  Stationsbygning  fører 
til  Byen ;  Overgangen  fra  de  grønne  Marker  og 
Enge,  fra  Haverne  og  Anlæggene  til  selve  de 
landsbyagtige  Gader,  er  saa  umærkelig,  at  man 
uden  at  tænke  derover  befinder  sig  i  Heley 
Street  y  Stratfords  navnkundigste  Gade,  hvor 
Huset,  i  hvilket  William  Shakespeare  saa 
Dagens  Lys,  ligger. 

Der  hersker  ikke  saa  sjeldent  Uvished  om 
det  nøiagtige  Sted,  paa  hvilket  adskillige  store 
Mænd  ere  fødte ;  men  det  er  ikke  Tilfældet  her. 
I  det  ældgamle  Stratford,  der  endogsaa  findes 
omtalt  i  et  Dokument  fra  718,  nede  i  det  syd- 
vestlige   Hjørne     af    Warwickshire ,     ligger     den 

løierlige  gamle  Bygning  omtrent  som  den  saa' 
ud  i  1564.  Faderen  havde  kjøbt  Eiendommen 
en  halv  Snes  Aar  tidligere,  og  den  var  endnu  i 
hans  Besiddelse  en  halv  Snes  Aar  efter.  Senere 
er  den  gaaet  gjennem  mange  Hænder,  og  skjøndt 
der  baade  har  været  Værtshus  og  Slagterbod  i 
Huset,  hvor  Shakespeares  Vugge  stod,  har  det 
dog  i  alle  Hovedtrækkene  beholdt  sit  eien- 
dommelige  Præg  med  sine  skjæve  Bindingsværks- 
mure,  sine  takkede  Gavle,  smaa  Vinduer,  sin 
fremspringende  første  Sal,  sin  lille  verandaagtige 
Forside  og  kapellignende  Indgangsdør. 

Kun  et  eneste  privat  Hus  til  staaer  endnu 
i  Stratford  som  Minde  om  den  Tid,  da 
Shakespeare  færdedes  i  Byen,  og  selve  den  Eien- 
dom  (Neii)  Place),  som  han  kjøbte  sig,  da  han 
vendte  tilbage  fra  sit  mindeværdige  Ophold  i 
London,  for  at  sætte  Bo  i  sin  kjære  Fødeby,  er 
sporløst  forsvunden.  Byen  har  nu  kjøbt  Grun- 
den paa  hvilken  New  Placc  stod,  og  ladet  det 
lille  smilende  Vænge  indhegne ;  det  ligger  tæt 
ved  Kirken  og  med  fri  Udsigt  til  den,  saa  at 
Shakespeare  i  adskillige  Aar  før  sin  Død  daglig 
har  havt  sit  sidste  Hvilested  for  Øie.  I  sin  Tid 
var  New  Place  en  af  de  smukkeste  Bygninger  i 
Stratford,  og  naar  Shakespeare  paa  Veien  til 
Skolen  passerede  forbi  den,  har  han  sikkert  kun 
lidet  drømt  om,  at  han  engang  som  den  berømte 
Digter    skulde   tage  Huset,    der   for  den   fattige 

Drengs  Fantasi  maa  have  lignet  et  Palads,  i 
Besiddelse. 

Har  det  i  det  Hele  taget  varet  forunderlig 
længe,  inden  Shakespeares  Landsmænd  for  Al- 
vor begyndte  at  værne  om  de  synlige  Minder  om 
ham,  saa  have  idetmindste  nu  de  ledende  Mænd 
i  hans  Fødeby  taget  kraftig  fat  derpaa;  men  ved 
at  se  det  »Monument«  —  en  Bygning,  der  skal 
indbefatte  Theater,  Bibliothek  og  en  Art  Museum 
—  der  nu  reises,  maa  man  alligevel  beklage,  at 
den  i  sin  Tid  udstedte  Indbydelse  for  at  samle 
Penge  til  Realisationen  af  denne  smukke  Ide, 
ikke  har  vaindet  større  Tilslutning  over  hele 
England,  ja  over  hele  Verden.  Det  er  for  Største- 
delen kun  Folk  fra  Stratford  og  Warwickshire, 
der  have  ydet  Bidrag,  og  blandt  dem  særlig  en 
enkelt  Rigmand,  der  har  skjænket  Byggegrunden 
og  en  betydelig  Pengesum  desuden.  Følgen  er 
ogsaa,  at  dette  »Monument«  kun  gjør  et  meget 
tarveligt  Indtryk  —  idetmindste  endnu.  Selve 
Theatret  minder  om  en  jævn  lille  Provindsscene, 
og  det  turde  være  et  stort  Spørgsmaal,  om  den 
paatænkte  Theaterskole,  i  hvilken  Elever  skulle 
oplæres  af  Landets  bedste  Kunstnere  i  nogle 
Maaneder  om  Aaret,  vil  vise  sig  praktisk. 

Det  er  derfor  ogsaa  ganske  naturligt,  at 
man  kun  skjænker  dette  mere  velmente  end 
heldig  udført  »Monument«  en  forbigaaende  Op- 
mærksomhed og  udelukkende  deler  sin  Interesse 
mellem    Fødehuset    og    Kapellet    i    den    hellige 

Treenighedskirke,  hvor  hans  Grav  findes,  og  hvor 
den  berømte  Buste  af  ham  strax  falder  i  Øinene. 
Begge  disse  Steder  have  i  Tidernes  Lob  kun 
gjennemgaaet  forbausende  faa  Forandringer,  og 
man  kan  ikke  frigjøre  sig  for,  at  man  paa  disse 
Steder  Ugesom  mere  følelig  er  omsvævet  af 
Shakespeares  Aand,  end  paa  nogen  anden  Plet  i 
hele  Stratford. 

Med  stor  Flid  er  der  i  Fodehuset  samlet 
et  lille  Museum  af  Ting,  som  direkte  minde  om 
den  store  Afdøde,  og  da  hver  lille  Gjenstand 
saa  at  sige  har  sin  Historie,  vilde  en  omhyggehg 
Omtale  af  alle  disse  sjeldne  Sager  fylde  et  helt 
Bind,  men  den  Besøgende  trænger  heller  ikke 
til  en  saadan  Pegepind ;  han  kan  se  for  sig  selv 
og  kommer  saaledes  ogsaa  bedst  i  den  rette 
Stemning  til  at  nyde  Opholdet  paa  dette  for 
Adskillige  som  en  Helligdom  betragtede  Sted. 
Og  skulde  han  ville  vide  nærmere  Besked  om 
Et  eller  Andet,  saa  vil  den  venlige  gamle  Dame, 
der  med  stor  Kyndighed  og  en  rørende  Kjær- 
lighed til  Husets  Minder  viser  ham  om,  strax 
være  ved  Haanden  for  paa  en  egen,  tyst  og 
ligesom  ærefrygtindgydende  Maade  at  give  ham 
de  fornødne  Oplysninger.  Spørger  man  ikke, 
faaer  man  Lov  til  at  vanke  om  i  sine  egne 
Drømmerier,  og  det  er  kun,  naar  man  indlader 
sig  i  Samlale  med  hende,  at  hun  udpeger 
enkelte ,  særHg  mærkværdige  Sager ,  saasom 
Shakespeares  Signet  med  et  stort  og   uden  alle 

Snirkler  graveret  W.  S.,  der  blev  fundet  i  Nær- 
heden af  Kirken  mange  Aar  efter  hans  Død, 
men  om  hvis  Ægthed  der  ikke  er  mindste 
Tvivl,  eller  hans  Yndlingsbæger  og  Krus,  eller  de 
tidligste  Udgaver  af  hans  Værker.  Blandt  disse 
lægger  man  navnlig  Mærke  til  en  kuriøs  Udgave 
af  Kjøbmanden  i  Venedig,  samt  om  den  fæle 
Jøde  Shylock,  der  forlangte  et  Pund  af  hans  Kjød 
osv.  osv.,  som  paa  den  naiveste  Maade  minder 
om  Titelbladene  paa  vore  »fyrgterlige  Ildebrands- 
historier«  eller  gyselige  Viser.  I  et  af  Værel- 
serne ovenpaa  sees  ogsaa  et  Portrait,  et  Olie- 
maleri, af  ham,  der  tilfældigvis  fandtes  i  en  anden 
Bygning;  det  er  meget  gammelt,  men  den  al- 
mindelige Mening  synes  de  g  at  være,  at  det  er 
malet  efter  den  kolorerede  Buste  i  Kirken,  og 
det  flere  Aar  efter  hans  Død. 

Enhver  tænkelig  Plads  i  Huset  er  bemalet 
med  Besøgendes  Navne  —  en  Idræt,  der  nu  er 
forbudt,  medens  der  samtidig  er  anskaffet  en 
Bog,  i  hvilken  de  Skrivelystne  kunne  overlevere 
sig  til  Efterverdenen.  De  smaa,  af  Solen  brændte 
og  af  Veirliget  medtagne,  Ruder  ere  gjennem- 
furede  paa  Kryds  og  paa  Tværs  af  Bogstaver, 
og  den  gamle  Dame  undlader  ikke  i  Taushed  at  ud- 
pege Walter  Scott' s  Navn,  dersom  hun  bemær- 
ker, at  man  studerer  denne  Gren  af  »Shakespeare- 
Minderne«.  Amerikanere,  der  vare  komne  under 
Veir  med,  at  England  lod  Shakespeares  Hus  ligge 
upaaagtet    hen,    tilbød   i   sin   Tid   at  kjøbe   det; 


men  Staten  satte  sig  saa  i  Bevægelse  og  for- 
hindrede det.  For  imidlertid  dog  at  faa  Noget, 
narrede  nogle  entreprenante  Yankeer  for  nogen 
Tid  siden  den  Opsynshavende  ind  i  et  andet 
Rum,  medens  deres  Hjælpere  bortskar  et  stort 
Stykke  af  Bjælken  om  den  gamle  Kamin,  og  de 
gjorde  derved  et  dobbelt  Kup,  thi  By  ro  ns  Navn 
fandtes  netop  paa  dette  Stykke  Bjælke.  Nu 
passes  der  bedre  paa  den  mindeværdige  gamle 
Bygning;  der  maa  ikke  findes  Ild  eller  Lys  i 
den,  Ingen  maa  sove  der  om  Natten,  og  fra  et 
nærliggende  Hus  er  der  lagt  Varmerør  derind 
for  saavidt  muligt  at  bevare  den  mod  Fugtigheds 
Indflydelse.  En  Model  af  Huset  findes  i  Krystal- 
paladset i  London,  og  en  Miniaturudgave  af  det 
i  Form  af  et  Gjemme,  der  indeholdt  Shakespeares 
Værker,  blev  i  1853  skjænket  Kossuth  af  den 
engelske  Nation. 

Betræder  man  Huset  fra  Henley  Street, 
kommer  man  først  ind  i  det  Rum,  der  paa 
Shakespeares  Tid  blev  benyttet  til  Kjokken. 
Til  Høire  findes  det  store  Ildsted,  hvis  Sider  ere 
opførte  af  Mursten,  og  hvis  øverste  Del  dannes 
af  en  vældig  buet  Egebjælke-,  tilvenstre  for  Ind- 
gangsdøren opdager  man  en  Fordybning  i  Væg- 
gen, og  der  var  i  gamle  Dage  et  Slags  Spise- 
kammerskab. Gulvet  er  bedækket  med  Flisesten, 
der  nu  ere  brudte  i  Hundreder  af  Stykker,  og 
Loftet  dannes  af  det   svære,    raa  Bjælkelag,   der 

bærer  den  øvre  Etage.  Et  Trin  høiere  end 
Kjøkkenet  findes  der  et  Aflukke,  som  i  sin  Tid 
benyttedes  til  Udsalg,  og  ved  Siden  af  dette  et 
lille  Værelse,  hvori  der  vises  en  buet  Fordyb- 
dybning  i  Væggen,  i  hvilken  den  massive  Stol 
fandtes,  hvori  Faderen  John  Shakespeare  ofte 
har  siddet;  Kaminen  i  dette  Værelse  minder  i  Et 
og  Alt  om  den  i  Kjøkkenet,  og  man  maa  tænke 
sig,  at  den  lille  William  ofte  har  leget  foran  den 
ved  sin  Faders  Stol.  Lige  over  Ildstedet  i 
Kjøkkenet  sees  et  Vindue,  og  ved  Siden  af  det 
forer  en  massiv  Egetræs  Trappe  paa  en  halv 
Snes  Trin  op  til  det  Værelse,  i  hvilket 
Shakespeare  blev  født;  det  er  et  lavt,  meget 
trykket  Rum,  der  kun  bliver  sparsomt  oplyst 
gjennem  et  enkelt  Vindue ;  svære  Egebjælker 
stikke  ud  fra  de  kalkede  Vægge,  og  en  af  dem 
løber  tværs  over  Loftet,  ligesom  en  lignende 
danner  Kaminhylden.  Bag  dette  Værelse  findes 
det  Rum,  hvor  det  tidligere  omtalte  Portrait  af 
Shakespeare  nu  hænger. 

Hele  dette  lille  Hus  gjør  ligesom  Side- 
bygningen, hvor  Musæet  findes,  et  høist  solidt, 
om  end  noget  mørkt  Indtryk;  men  som  det  der 
staaer  midt  i  den  uregelmæssig  anlagte  Gade  med 
de  nymodens,  landsbyagtige  Huse  eller  nette 
Cottager,  fører  det  uvilkaarlig  Tanken  tilbage  til 
den  store  Digters  første  Barndom,  da  hans  Mo- 
der stod   med  ham  i  sine  Arme  ogf  tittede  efter 

Faderen,  som  ventedes  hjem  fra  sit  Markarbeide 
i  det  nærliggende  Ingon. 

Da  Shakespeare  døde  iAaret  1616,  efterlod 
han  sig  to  Døttre,  og  hans  Eiendomme  gik  i 
Arv  til  de  to  Søstres  Efterkommere  indtil  Svine- 
slagteren Horn  esby,  der  var  gift  med  en  af  dem, 
og  som  kun  sad  i  smaa  Omstændigheder,  i 
Aaret  1806  solgte  Fødehuset  til  en  vis  Thomas 
C  o  urt,  og  af  ham  kjøbte  igjen  Staten  det. 

Fra  Huset  med  de  Tusinder  af  Minder  om 
ham,  der  skrev  Not  for  an  age  but  for  all  times, 
drages  den  Besøgende  nærmest  til  en  interessant 
lille  gothisk  Bygning  Jhe  Chapel  of  the  Guild, 
hvis  Ydre  endnu  fremstiller  sig  for  Beskueren, 
saaledes  som  Shakespeare  i  en  Aarrække  har  seet 
det;  og  til  den  ved  Siden  af  Kapellet  liggende 
Guildhall,  som  Tiden  har  havt  mere  Indflydelse 
paa.  Men  den  gamle  Hal  har  dog  stor  In- 
teresse derved,  at  det  var  indenfor  dens  Mure 
Shakespeare  som  Dreng  først  saa  Komedie,  naar 
Byens  Øvrighed  —  F'aderen  var  en  Tid  selv  Bailifif 
i  Stratford  —  kunde  formaa  Jarlen  af  Wor- 
c esters  eller  LordWarwichs  Skuespillere  til 
at  aflægge  Besøg  i  den  lille  By,  eller  naar  Lord 
Leicesters  dengang  velrenommerede  Troup  fik 
Tilladelse  til  at  forlade  Kenilworths  Slot  for  at 
forlyste  de  gode  Borgere  ved  Avon-Floden  med 
»Lystighed,  Gøgleri,  moderne  og  antik  Komedie 
samt  Fyrværkeri«,    og   det   er  jo   høist  rimeligt, 

at  hans  forste  Lyst  saav^el  til  at  skrive  Komedier 
som  til  selv  »at  agere«  er  bleven  vakt  der. 

I  den  gamle  Hal  fattede  han  rimeligvis 
Beslutningen  om  at  gaa  til  London,  og  stolt 
maa  hans  Følelse  have  været,  da  han  efter 
mange  Aars  Forløb,  med  Guld  og  Berømmelse 
i  sit  Følge,  atter  vankede  igjennem  Stratfords 
Gader  som  en  af  Byens  mest  agtede  Borgere. 
I  sit  smukke,  nye  Hjem,  hvor  han  holdt  aabent 
Bord  for  sine  gamle  Kammerater  og  Venner, 
der  vilde  besøge  ham,  skal  han  efter  den  al- 
mindelige Tro  bave  henlevet  sine  sidste  nitten 
Aar,  og  Alt  synes  at  tyde  paa,  at  ingen  væsen- 
lig  Sorg  plagede  ham,  samt  at  han  drog  sit 
sidste  Suk,  elsket  og  aflioldt  af  en  talrig  Kreds, 
der  samvittighedsfuldt  har  efterkommet  hans 
kjæreste  Ønske:  at  blive  jordet  ved  Alteret  i 
den  lille  Kirke,  der  mellem  de  fyldige  Linde- 
træers Kroner  hæver  sig  ved  Avons  Bredder, 
og  Efterkommerne  have  med  samme  Samvittig- 
hedsfuldhed bøiet  sig  for  den  af  ham  saa  be- 
stemt udtalte  Villie:  at  komme  til  at  hvile  ufor- 
styrret i  Graven.  Stenen  med  Verset,  i  hvilket 
han  taler  til  Efterverdenen,  ligger  derfor  endnu 
paa  samme  Sted  som  den  Dag,  han  blev  jordet, 
og  fra  Væggen  skuer  William  Shakespeare, 
Gentleman,  med  den  bekjendte  høie  Pande,  det 
ridderhge  Mundskjæg  og  de  store  runde  Øine 
samit    iført   den    skarlagenrøde  Vams,    den  sorte, 

ærmeløse  Kjortel  og  den  øv^rige  Dragt,  som  han 
pleiede  at  være  iført,  naar  han  paa  Høitidsdage 
bevægede  sig  omkring  i  London  og  Stratford, 
ned  paa  Ligstenen. 

—   »Take  him  for  all  in  all 

We  shall  not  look  upon  his  like  againi« 


\.  A     A L_  A     A i. 


A      A      A      A      A      A      A 


V. 


Et  Prairie-Table-d'hote. 


Selskab  med  en  kyndig  Nybygger 
havde  jeg  allerede  tidlig  paa  Formid- 
dagen forladt  den  Jernbanelinie,  der 
nylig  var  bleven  lagt  gjennem  en  af 
Amerikas  fremblomstrende  nordvestlige  Stater^ 
og  havde  til  sent  paa  Eftermiddagen  i  et  lille, 
men  solidt  Kjøretøi  kiydset  omkring  paa  den 
prægtige  Prairie,  der  som  et  til  frugtbar  Jord  plud- 
selig forvandlet  Ocean  ruller  sig  fremad  gjennem 
milelange  Territorier,  og  endelig  brydes  mod 
Klippebjergenes  mægtige  Sider. 

Vi  havde  i  Dagens  Løb  gjort  Holdt  ved 
forskjellige  Nybyggeres  Hjemsteder,  havde  be- 
undret den  frodige  Jord,  de  forunderlig  blaa 
Smaasøer,  omgivne  af  Eg  og  Ahorn,  vare  blevne 
hilste  af  vilde  Kalkuner,  store  Høns,  imponerende 
Ørne  og  andre  af  de  bevingede  Skabninger, 
som  man  jævnlig  seer  svæve  i  Rummet   i   slige 

Egne,  havde  forvildet  os  og  vare  igjen  komne 
paa  det  rette  Spor,  takket  være  vor  i  en  Bøffel- 
hud lunt  indpakkede  Kusks  udviklede  Spor- 
sands, vare  blevne  trætte  og  døsige  ved  den 
noget  ensformige  Fart,  og  igjen  oplivede,  naar 
Vinden  bruste  henover  den  uhyre  Flade,  eller 
Øiet  opfangede  et  eller  andet  Nyt  i  Horizonten, 
og  vare  nu  ganske  glade,  da  vi  endelig  saa  det 
Maal  dukke  frem,  vi  havde  st}''ret  efter  i  de 
sidste  Par  Timer.  Der  skulde  vi  nemlig  holde 
Rast  om  Aftenen,  for  næste  Morgen  ganske 
tidlig  at  fortsætte  Touren  længere  mod  Vest 
henimod  de  Strækninger,  som  »de  blege  Ansigter <• 
endnu  ikke  havde  taget  i  Besiddelse,  og  som 
væsenlig  kun  kjendtes  af  Z)^  ko/a -Stamvaens 
Krigere. 

Den  Bygning,  vi  havde  gjort  Holdt  ved,  var 
nylig  opført.  Det  var  et  Slags  Hotel  og  Restau- 
ration, forenede  indenfor  de  ikke  meget  store 
Bræddevægge,  et  Samlingssted  for  Kvægvogtere, 
for  Reisende  til  og  fra  de  omkringliggende  Byer 
eller  rettere  høist  primitive  Samlinger  af  Huse, 
for  Emigranter,  der  drog  længere  mod  V^est, 
for  dumdristige  Eventyrere  af  alle  Slags,  der 
tumle  sig  mellem  det  stille  Hav  og  Atlanter- 
havet, og  endelig  for  endel  Haandværkere,  der 
vare  beskjæftigede  med  at  opføre  nogle  Byg- 
ninger umiddelbart  i  Nærheden,  samt  for  Arbei- 
derne  fra  et  Par  Landeiendomme  i  Nobolaget, 
>thi,      som    min   Ledsager    bemærkede,    idet    vi 

nærmede  os  -»The  National  Hotels  —  saaledes 
hed  Stedet  ifølge  de  store  sorte  Bogstaver,  som 
vare  anbragte  paa  de  ru  Bræddevægge  —  »her 
bhver  engang  en  stor  By;  den  er  i  vældig  Op- 
komst og  ligger  godt  for  Færdselen  til  og  fra 
den  røde  Flodgaffel.  Da  jeg  sidst  var  i  denne 
Egn,  maatte  jeg  sov'e  under  min  Vogn,  og  se 
Dem  nu  blot  engang  om!« 

Det  gjorde  jeg,  efterat  Værten  og  en  halv- 
civiliseret Indianer  havde  hjulpet  vor  Kusk  med 
at  spænde  hans  to  trætte  Heste  fra,  og  jeg 
havde  givet  mig  til  at  spadsere  lidt  omkring; 
men  jeg  formaaede  ikke  at  faa  Øie  paa  Andet 
end  selve  Træbygningen,  vi  havde  gjort  Holdt 
ved,  nogle  løierlige  lappede  og  skjørbenede 
Skure,  et  Par  Antydninger  af  vordende  Huse, 
og  saa  den  uendelig  store ,  bølgende  Prairie. 
Jeg  skal  dog  villig  indrømme,  at  jeg  manglede 
hans  Erfaring  i  at  bedømme  en  Prairiebyes  Spire- 
kraft, hvisaarsag  jeg  tog  det  som  givet,  at  jeg, 
dersom  Skjæbnen  om  nogle  Aar  atter  skulde 
føre  mig  til  dette  Sted,  vilde  se  >  Brædde- 
Hotellet«  forvandlet  til  en  smuk  Stenbygning 
midt  paa  en  bred,  befærdet  Gade.  Sligt  horer 
til  Hverdagsbegivenhederne  i  den  vestlige  Koloni- 
sations Historie. 

Den  rene,  friske  Luft,  den  klare,  blaa  Himmel 
og  den  mægtige  Prairie  virkede  stærkt  paa  mig. 
Enhver,  der  engang,  om  end  kun  for  en  kort 
Tid,    har   levet  i    denne   eiendommeUge   Stilhed, 

Enhver,  der  har  dvælet  en  Stund  paa  de  Steder 
hvor  Naturen  er  tegnet  i  saa  storslaaede  Træk, 
vil  undertiden  længes  tilbage,  og  kommer  han 
paany  til  at  leve  under  Hgnende  Forhold,  vil 
han  have  en  Fornemmelse,  som  om  han  gjen- 
saa  en  alvorlig-,  gammel  Bekjendt,  der  engang 
har  gjort  et  uudsletteligt  Indtryk  paa  ham.  Han 
vil  mindes  og  sande  Byrons  Ord: 

There  is  a  pleasure  in  the  pathless  woods 
There  is  a  rapture  on  the  lonely  shore 
There  is  society,  where  none  intrudes 
By  the  deep  sea,  and  music  in  its  roar. 

Jeg  gik  bort  fra  Huset  og  ud  paa  den  bøl- 
gende Flade,  der  strakte  sig  saalangt  Øiet  kunde 
naa,  medens  forskjellige  Billeder  fra  et  eventyr- 
ligt Liv  paa  Australiens  Ødemarker  i  hurtig 
vexlende  Rækkefølge  dukkede  frem  for  mine 
Tanker,  og  jeg  vilde  utvivlsomt  være  vedbleven 
at  gaa  meget  langt,  dersom  jeg  ikke  var  bleven 
reven  bort  fra  mine  Erindringer  ved  en  Stemme, 
der  raabte : 

»Hør  De  der!  .  .  .  Fremmede!  .  .  .  Skal  De 
til  Stillehavskysten,  er  tiet  vel  bedst.  De  faaer 
lidt  i  Livet  først.  Nu  spises  der  til  Aften  paa 
T/ie  National,  og  der  boer  De  vel.  .  .  .  Klokkeii 
ringede  for  lidt  siden. '< 

Den  Talende  var,  efter  hans  Ydre  at  dømme, 
en  af  de  reisende  Kreaturhandlere,  der  jevnlig 
færdes  i  disse  Egne,  og  hans  Bemærkning  stod 
i  god  Overensstemmelse  med  den  —  jeg  fristes 

næsten  til  at  sige  —  brutale  Hjertelighed  og  raa 
Godmodighed,  som  er  saa  fremherskende  i  det 
fjerne  Vesten.  Han  havde  havt  et  Ærinde  paa 
en  nærliggende  »Gaard«  ,  der,  i  Forbigaaende 
sagt,  ikke  bestod  af  stort  Andet  end  et  Skur, 
og  et  Hul  i  Jorden,  og  vi  fulgtes  nu  ad  tilbage 
til  Hotellet. 

»De  vilde  nok  have  Dem  lavet  Appetit  til 
Maden,  bemærkede  han,  da  vi  vare  komne  i 
Passiar  sammen. 

;^Det  just  ikke,  men  jeg  følte  Lyst  til  at 
drive  lidt  om  paa  Maa  og  Faa;  her  er  saa 
deiligt  Friskt  —  saa  Stort  — ,  man  aander  saa 
prægtigt. « 

»Ja  ikke  sandt .^«  udbrød  han  med  Noget, 
der  nærmest  kunde  kaldes  Begeistring,  »det  er 
dog  noget  Andet  end  de  kvalme  Byer!  .  .  . 
Hvergang  jeg  kommer  til  Chicago  er  jeg  halvt 
syg  og  bliver  først  rigtig  glad,  naar  jeg  igjen 
skal  paa  Farten  Vest  paa.  .  .  .  Har  De  levet 
længe  i  Bagskovene  og  paa  Prairierner«  spurgte 
han  derpaa  med  kammeratlig  Interesse.  —  Naar 
man  mødes  paa  Havet  eller  i  Ørkenen,  er  man 
altid  strax  Kammerater. 

»Ikke  her,  men  i  Australien,«   svarede  jeg. 

»Naa  —  aa,  i  Australien.  .  .  .  Her  er  en  ge- 
mytlig Fyr  fra  Australien  henne  paa  Hotellet.  .  .  . 
En  Slags  Gjøgler  og  Tusindkunstner,  men  rigtig 
brillant!  ...    Kjender  De  ham.?« 

»Det  troer  jeg  næppe.« 

»Naa  —  aa  .  .  .  Nei,  Australien  er  jo  stor.  .  .  . 
Hvorlænge  bliver  De  herr« 

»Jeg  reiser  imorgen  tidlig.« 

»Naa  —  aa  ...  imorgen  tidlig.  ...  Ja  men 
saa  skulle  vi  have  os  en  glad  Aften  .  .  .  Hvad.^« 
sagde  han  og  saa  helt  elskværdig  ud,  som  han 
der  gik  og  daskede  sine  lange  Ridestøvler  med 
sin  Pisk,  medens  hans  rødmussede  og  beskjæg- 
gede  Ansigt  straalede  af  Sundhed.      »Vi  skal  faa 

Dick  til    at   gjøre    lidt  Grin Dick,  det  er 

ham  fra  Australien,«  tilføiede  han  forklarende. 

Vi  vare  imidlertid  naaede  til  Prairie-Hotellet, 
udenfor  hvilket  der  havde  samlet  sig  en  Gruppe 
kraftige,  solbrændte  Karle,  iførte  mere  eller 
mindre  groteske  Arbeidsdragter. 

Det  var  de  egenlige  xPensionairer«.  De 
faa  Reisende  gjorde  sig  imidlertid  paa  de  tre 
smaa  Værelser,  Hotellet  kunde  prale  af  at 
besidde,  istand  til  at  deltage  i  Aftensmaaltidet. 

Paa  et  meget  langt  og  meget  smalt  Fyrre- 
træesbord  var  der  bredt  en  grov,  men  renlig 
Dug;  Tallerkenerne  og  Glassene  vare  af  den 
mest  forskjellige  Størrelse;  Knivene  og  Gaflerne 
vare  af  solidt  Jern,  og  Alt  mindede  mig  om 
Opdækningen  til  et  af  de  Maaltider,  jeg  for 
nogle  Aar  siden  jevnlig  maatte  indtage  ///  the 
bush  i  »det  lykkelige  Australien  - ;  ja  de  blege, 
blegsotige,  i  Asken  bagte  Brodkager,  der  i  de 
australske  Kolonier  benævnes  dat/ipers,  saa  end- 
ogsaa  ud,    som    om    de    vare    komne  lige  derfra. 

Suppen  kunde  hav^e  været  lidt  bedre  lavet,  Kjø- 
det  lidt  bedre  stegt,  Buddingen  kunde  uden 
Skade  have  vist  mindre  Tendens  til  at  hænge 
fast  i  Tænderne,  og  Øllet  vilde  ikke  have  tabt 
ved  at  være  mindre  grumset,  men  Alt  i  Alt  var 
Maaltidet  slet  ikke  saa  galt,  og  det  var  jo  heller 
ikke  hver  Dag,  man  kom  til  at  sidde  tilbords 
med  et  i  og  for  sig  saa  interessant  Selskab. 

De  forskjellige  Pladser  ved  Bordet  vare 
nemlig  efterhaanden  blevne  besatte,  og  Gjæsterne 
sx'arede  ypperligt  til  hele  Anretningen  ved  dette 
Prairie-Table-dhote.  Grove  og  plettede  Arbeids- 
dragter,  men  øiensynlig  i  Sæbelud  nylig  skrub- 
bede Hænder  og  Ansigter  saa  man  til  alle  Sider: 
hist  og  her  brød  en  mere  fantastisk  klædt  og 
skjægget  raiich-man  den  ensformige  Række,  og 
for  den  ene  Bordende  thronede  den,  som  det 
lod  til,  efter  stiltiende  Overenskomst  valgte 
Chairman,  Geniet  fra  Australien,  omgivet  af  et 
Par  temmelig  vildtudseende  Karle,  der  i  deres 
røde  Flonelsskjorter ,  blaa  Sømandspjækkerter, 
snævre  Engelsklæders  Ridebenklæder  og  lange 
Støvler  tog  sig  ud  som  en  Mellemting  mellem 
Skovstreifere  og  Ørkenrøvere.  Havde  man  spurgt 
dem  om  deres  Adresse,  vilde  de  muligvis  ganske 
i  Almindelighed  have  svaret:  »Rocky  Mountains*. 
—  men  man  vilde  dog  maaske  have  betænkt 
sig  paa  at  opsøge  dem  der. 

Det  lange,  smalle  Bord  stod  miiit  i  Værelset, 
hvis    uhøvlede  Bræddevægge    vare  piydede  med 

talrige  Billeder,  der  øiensynlig  vare  udklippede 
af  det  i  en  vis  Verden  i  Amerika  saa  meget 
yndede  Blad  » Z)nvs  DoingS'^,  som  daglig  brin- 
ger en  illustreret  Udgave  af  alle  mulige  Begiven- 
heder, med  hvilke  Politiet  har  eller  burde  have 
havt  Noget  at  gjøre,  saasom  Mord,  Overfald, 
Indbrud,  Lynchninger,  blodige  Slagsmaal,  Gade- 
uorden af  alle  Arter,  professionelle  Nævekampe, 
Scener  fra  gemene  Kneiper,  fra  Hanekampe-  og 
Rottebidningsarenaer,  medens  der,  som  Tillæg, 
i  Reglen  følger  —  ligeledes  illustrerede  —  Lister 
paa  bekjendte  giftefærdige  Skjønheder  i  New 
York.  med  Angivelse  af  deres  Formuesomstæn- 
digheder.  Temperament,  Familieforhold ;  afvex- 
lende  med  Adresser  og  Portraiter  af  populaire 
Skjønheder,  der  ikke  sætte  Giftermaal  som  en 
nødvendig  Betingelse  for  at  modtage  Kur.  I  en 
Krog  stod  der  nogle  toløbede  Bøsser,  og  over 
de  tre  Døre  var  der  fastnaglet  Horn  af  Bøfler 
og  Antiloper,  omgivne  af  brogede  Fuglevinger. 

Samtalen  gik  i  Begyndelsen  kun  trevent, 
og  man  hørte  ikke  stort  mere  end  Trinene  af 
de  to  opvartende  Kvinder,  naar  de  gik  til  og 
fra  Kjokkenet,  der  laa  umiddelbart  ved  Siden  af 
'Spisesalen«  og  gjennem  hvis,  i  Reglen  aabne 
Dør,  man  —  i  Mangel  af  Spiseseddel  —  takket 
være  sine  Lugteorganer  stadig  fik  sin  Nysgjerrig- 
hed  tilfredsstillet  angaaende  hvad  den  næste  Ret 
vel  kunde  være ;  Lyden  af  deres  klaprende 
Tøfler  blandede  sig  med  Knivenes  osr  Gaflernes 

Raslen,  og  kun  engang  imellem  hørtes  Repliker 
som:  »Ræk  mig  det  forbandede  Sall!«  —  »Giv 
mig  noget  forbandet  Brød.«  —  Det  synes  nem- 
lig aldeles  umuligt  ved  et  ægte  Pratrie-Table-d'hofe 
at  udtale  noget  Ønske  uden  at  betegne  Gjen- 
standen  for  dette  Ønske  med  Ordet  »forbandet«, 
og  Sætningen  skal  —  naar  man  til  det  yderste 
vil  følge  »Lands  Skik«,  —  endda  helst  udstødes 
som  en  arrig  Brummen,  som  en  Art  Udfordring, 
der  vil  kræve  Blod,  hvis  Vedkommende  ikke 
strax  bliver  føiet,  og  det  skjøndt  Alle  i  Øie- 
blikket  sikkert  vare  meget  langt  fra  at  tænke  paa 
at  gribe  til  den  uundgaaelige  Revolverlomme  bag 
i  Benklæderne  paa  den  høire  Side. 

Vor  Vært  var  selv  med  ved  Bordet  og 
præsiderede  ligeoverfor  den  saakaldte  Australer, 
mellem  en  lille  Gruppe  af  tause,  veirbidte  Stam- 
gjæster,  der  utvivlsomt  havde  undt  Huset  deres 
Søgning  lige  fra  den  første  Dag,  det  hævede  sig 
paa  den  øde,  uoverskuelige  Prairie  i  Nærheden 
af  det  lille  Vandløb,  der  for  nogle  Aar  siden 
havde  været  en  yndet  Leirplads  for  de  mod 
Vest  dragende  haardføre  Emigranter. 

Værten  saa  ud  til  at  kunne  have  været  en 
forhenværende  Boxer,  som  Skjæbnens  Omskif- 
telser omsider  havde  ladet  havne  paa  den  fjerne 
Prairie,  efterat  han  var  bleven  kjed  af  sin  mere 
og  mere  truede  Tilværelse  i  de  store  Byer  og 
af  sit  blodtørstige  Publikums  Bifald;  hans  lave 
Pande,    kortklippede    stride    Haar,     udstaaende 

Kindben,  som  Kjødet  sad  stramt  og  haardt  over, 
ligesaavel     som    hans    hele    Klædedragt    ledede 
med   Lethed   Tanken   derhen    paa.      Han    sagde 
ikke    meget.     Engang   imellem   mumlede   han    et 
Par  Ord  til   de  Nærmestsiddende   eller  udstødte 
en    Lyd,    der    aabenbart    gjaldt    en    eller    anden 
Ordre   til    de  tjenstgjørende  kvindelige  Væsener, 
af  hvilke  den  ene  muligvis  var  hans  permanente 
eller  maaske  kun  hans  provisoriske  Livsledsager- 
inde,   og   efter  en  flygtig  Iagttagelse  kunde  man 
godt  have  antaget  ham  for  at  være  en  almindelig 
Gjæst.     Hans  Ansigt  var  i  Reglen  stivt  og  ube- 
vægeligt,   men    hans  Blik    hurtigt    og   skarpt,    og 
naar  Talen  —   som  Tilfældet   var    et  Par  Gange 
efterat   The   Chairman    havde    brudt    den   Taus- 
hedens    Fortryllelse,     der    ligesom    havde    hvilet 
over   dette   eiendommelige    Table-d'hdfe   —   faldt 
paa  større  eller  mindre  Sammenstød,    paa,    hvor- 
ledes Boxeren,    almindelig   bekjendt   under  Nav- 
net  »Baltimore  Aalen«,    og  hvis  Tyrehoved   var 
blevet  foreviget  paa  et  af  de  Billeder,  der  smyk- 
kede Væggen,   havde    »trukket  det  første  Blod« 
og  i  syv  og  tyve  »Runder«,  der  ialt  havde  varet 
I  Time  og  12V2  Minut,  havde  gjort  det  af  med 
Manhatian-Charley    eller  paa,    hvorlunde  Revol- 
verne  nylig  havde  knaldet   paa   en    Spillebule  i 
den   fremblomstrende  By  Denver,    kom   der  Liv 
i  hans  Træk  og  et  eget  staalagtigt  Glimt  i  hans 
Blik; —  og  det  tjente  Altsammen  til  at  bestyrke 

mig  i  den  Mening,  jeg  nu  engang  havde  dannet 
mig  om  hans  tidligere  Karriere. 

Efterat  de  fleste  Retter  vare  forsvundne  af 
Bordet,  og  enkelte  af  de  alvorligste  Gjæster 
havde  haandteret  deres  tregrenede  Gafler  som 
Tandstikkere,  og  derpaa  taust  og  med  bestemte 
Skridt  havde  forladt  »Salen«  for  at  nyde  en 
Kridtpibe  med  Cavendish  paa  de  primitive  Bænke 
udenfor  Huset,  blev  Samtalen  først  mere  alminde- 
lig, og  vi  rykkede  nærmere  sammen.  ^Tusind- 
kunstneren« begyndte  nu  ret  at  udfolde  alle  sine 
underholdende  Egenskaber,  efterat  Høstudsig- 
terne, Prairiebrandene,  Hugsten  i  »Storskoven« 
(ved  Prairiens  Begyndelse),  Græshoppesværmenes 
Ødelæggelser,  Sølvminernes  Ydelser  i  de  nær- 
hggende  Regioner,  og  andre  lignende  Spørgsmaal 
af  almindelig  Interesse  vare  blevne  underkastede 
en  alvorlig  Drøftelse  i  dybe,  gravlignende  Toner 
og  med  Brugen  af  saa  faa  Ord  som  mulig,  men 
stadig  med  en  i  høi  Grad  overflødig  Anvendelse 
af  det  yndede  Adjektiv  ■^damned«.  Han  havde 
længe  siddet,  som  om  han  brændte  efter  at 
tage  en  ledende  Del  i  Samtalen,  og  de  grov- 
kornede, men  spøgefulde  Henvendelser,  der  hyp- 
pig vare  blevne  gjorte  til  ham  fra  en  vis  Del 
af  Gjæsterne,  antydede  ogsaa,  at  han  vilde  blive 
hørt  med  Fornøielse;  min  Ven  fra  Prairien  syntes 
særlig  optaget  af  Tanken  om  -»to  draw  hwi  oui^ 
eller  »trække  ham  op  <  som  en  Dansk  vilde  sige, 
og  følte   aabenbart,    at  hans    egen  Dømmekraft 

og  Smag  stod  paa  Spil  ligeoverfor  mig,  dersom 
Dick  Pyalongs  —  eller  Glade  Dicks,  som 
de  mere  intime  Venner  kaldte  ham  —  Aand- 
fuldhed  skulde  klikke  ved  denne  Leilighed. 

Det  vilde  i  hvert  Tilfælde  være  uretfærdigt 
Andet  end  at  sige,  at  Dick  ærlig  og  redelig 
bestræbte  sig  for  at  hævde  sit  Ry  som  for- 
træffelig Bordgjæst  og  om  jeg  maa  sige  Prairie- 
(\iuseiir,  efterat  han  først  rigtig  var  kommen 
igang,  og  jeg  haaber  ogsaa  af  et  oprigtigt  Hjerte, 
at  det  Bifald,  der  lød,  og  som  nærmest  fandt 
sit  Udtryk  ved  nogle  kraftige  Eder  og  ikke 
mindre  kraftige,  skjøndt  tilsyneladende  uvilkaar- 
lige  Næveslag  i  Bordet,  rigehg  maa  have  beløn- 
net hans  Anstrengelser;  ikke  at  tale  om  at  han, 
som  jeg  senere  kom  under  Veir  med,  eiter 
Sædvane  fik  fri  Fortæring  og  derpaa  fuldtop  at 
drikke  gratis. 

Han  havde  et  vist  slaaende  Ydre.  Hans 
fortil  lidt  skaldede  Hoved,  om  hvilket  der  kru- 
sede sig  et  blondt,  i  Tindingerne  svagt  graanet 
Haar,  hans  livlige  graa,  noget  dybtliggende  Øine, 
omgivne  af  utallige  smaa  Rynker,  som  Alderen 
ikke  alle  havde  fremkaldt,  hans  velformede,  men 
desværre  lidt  rødlige  Næse,  hans  flotte  Mund- 
skjæg,  hans  ovale,  noget  magre  og  intelligente 
Ansigt,  og  dertil  hans  hele  Væsen  vilde  uden 
Spørgsmaal  have  givet  Enhver,  der  havde  truffet 
ham  i  en  Forsamling  som  den  nærværende, 
Lyst    til   at    tale   med   ham.      Hans   Klædedragt 

var  af  Snit  moderne,  og  dersom  man  blot  kunde 
have  ladet  ham  gaa  igjennem  et  kemisk  Tøi- 
rensningsapparat,  vilde  han  meget  godt  kunne 
have  gjort  Figur  i  mere  civihserede  Egne;  men 
fortiden  mindede  han  for  meget  om  Sviregilder, 
ved  hvilke  Drikkevarerne  ikke  altid  vare  gaaede 
ned  igjennem  Halsen,  om  Natteleier  under  aaben 
Himmel,  om  Nødvendigheden  af  jævnhg  at  være 
sin  egen  Kok,  og  om  mange  og  lange  Fod- 
toure, til  at  kunne  tage  sig  ud  paa  andre  Steder 
end  netop  ved  et  Prairie-Tablc-d-  hote,  hvor  man 
mellem  de  øvrige  Omgivelser  og  takket  være 
Fyrens  smittende  Lune  og  livlige,  næsten  gra- 
cieuse  Manerer ,  hurtigt  glemte  Antydningerne 
af  den  Tilstand  af  »pinlig,  elegant  Fattigdom«, 
som  han  aabenbart  befandt  sig  i. 

Under  Maaltidet  havde  han,  muligvis  paa 
Grund  af  den  Omstændighed,  at  vi  Begge  havde 
Australien  som  et  fælles  Tilknytningspunkt,  mu- 
ligvis ogsaa  efter  en  direkte,  men  hemmelig 
Opfordring  fra  hans  solide  Beundrer,  der  gjerne 
vilde  stille  ham  i  det  bedste  Lys  —  et  Par 
Gange  særlig  indledet  en  Samtale  med  mig,  og 
jeg  havde  da  erfaret,  at  han  i  Virkeligheden 
slet  ikke  var  født  i  Australien,  men  derimod  i 
Vinegar  Yard,  i  et  af  Londons  ældste  Kvar- 
terer, og  at  han,  som  han  bemærkede,  kun  høist 
uegenlig  kunde  siges  at  være  fra  (from)  Austra- 
lien, uden  forsaavidt  som  han  nu  var  borte  der- 
fra faway  from). 

»Men,«  tilføiede  han,  »jeg  hænger  mig  aldrig 
i  saadanne  Smaating.  Har  Folk  her  Lyst  til  at 
kalde  mig  Australer,  saa  lad  dem  i  Guds  Navn 
det;  det  er  jo  i  Virkeligheden  —  og  navnlig  i 
min  Stilling, «  indskjød  han  smilende,  men  dog  lidt 
alvorligt,  >saa  aldeles  ligegyldigt.  .  .  .  Her  kal- 
der man  mig  ogsaa  Dick  Pyalong  eller  JoUx 
Dick;  men  det  maa  De  da  heller  ikke  tro,  at 
jeg  er  bleven  døbt.  Richard  kunde  jeg  jo  tilnød 
være  bleven  kaldet  i  Daaben  for  senere  at  have 
faaet  Navnet  forkortet  til  Dick;  men  det  er  saa- 
mænd  ikke  engang  Tilfældet;  og  Pyalong  kom 
jeg  engang  til  at  hedde,  fordi  jeg  i  nogen  Tid 
arbeidede  i  den  lille  By  af  dette  Navn,  der  ligger 
paa  Veien  til  Owens-Minerne  i  Australien.  .  .  .  Nei! 
Jeg  har  havt  mange  Navne  siden  jeg  gik  i  Skole  i 
Eton!<  sluttede  han,  idet  han  gjorde  en  Pause 
ligesom  for  at  se,  hvilken  Virkning  Omtalen  af 
denne  fashionable  engelske  Opdragelsesanstalt 
vilde  gjøre  paa  mig.  —  Jeg  undlod  da  heller 
ikke  at  gjentage: 

»I  Eton?-^ 

»Ja  akkurat  sgu!«  lo  han,  »der  begyndte 
mit  Lykkehjuls  Omdreininger,  og  muntert  er  det 
gaaet ;  op  og  ned  er  jeg  fløiet  siden  den  Tid ; 
men  dygtig  har  jeg  faaet  mig  seet  om  i  Verden, 
og  naar  jeg  undertiden  tænker  paa,  hvormeget 
jeg  har  oplevet,  forekommer  det  mig,  at  jeg 
burde  være  firsindstyve  Aar  gammel.  ^ 

Og    alt    medens    han    ikke    glemte   at  tage 

dygtig  til  sig  af  de  forskjellige  Retter,  pludrede 
han  saa  videre  om  sine  Reiser  og  Eventyr  i 
Australien,  Indien  og  nu  senest  i  Amerika,  hvor 
han  havde  været  i  en  halv  Snes  Aar,  og  hele 
Tiden  røbede  han  baade  Læsning  og  en  vis 
Dannelse  \  han  førte  Ordet  som  en  øvet  Fortæller, 
men  undgik  øiensynlig,  hvergang  man  kom  ham 
for  nær  med  Spørgsmaal,  at  gaa  nærmere  ind 
paa  sine  Livsforhold;  han  gik  aldrig  udenfor  en 
vis  Grændse,  nævnede  aldrig  Navne,  og  gav  saa  at 
sige  kun  en  skeletagtig  Oversigt  over  sine  paa 
Begivenheder  saa  rige  Vandreaar.  Til  Austra- 
lien var  han  kommen  sammen  med  »en  ædel 
Lords«  næstældste  Søn,  der  i  Lighed  med  mange 
af  samme  Stand  i  sin  Tid  havde  villet  nedsætte 
sig  paa  Ny  Zeeland;  men  dengang  kjendte  man 
kun  lidt  til  Forholdene  paa  disse  Steder,  der 
blev  sat  en  stor  Mængde  Penge  til,  og  de  første 
Kolonister  forlod  snart  efter  igjen  Øerne.  Fra 
Ny  Zeeland  var  han  reist  til  Melbourne,  og  paa 
det  australske  Fastland  havde  han  i  Løbet  af 
nogle  Aar  været  nødt  til  at  tage  fat  paa  alt 
MuHgt  for  at  faa  Penge  til  »de  nødvendige 
Kotteletter«,  som  han  udtrykte  sig;  blandt  Andet 
havde  han  ogsaa  engang  været  Kondukteur  og 
senere  Kusk  paa  en  »Busk-Diligence  mellem 
Havnebyen  Geelong  og  Minerne  ved  Ballarat, 
og  derfra  havde  han  med  Pisken  i  Haanden 
gjort  en  ganske  naturlig  Overgang  til  at  blive 
Staldmester  i  en  amerikansk  Cirkus,   der  bereiste 

de  forskjellige  Teltbyer  og  Mineleire.  I  Slut- 
ningen af  Halvtredserne  var  han  gaaet  som  Heste- 
oppasser til  Indien,  det  Aar,  der  blev  gjort 
store  Opkjøb  af  Heste  i  Australien  til  den  indi- 
ske Armee;  fra  Kalkutta  var  han  seilet  til  Ny- 
York,  var  draget  mod  Vest,  og  da  meget  Andet 
efterhaanden  var  slaaet  feil  for  ham,  havde  hans 
gamle  Lyst  til  at  streife  om  »paa  Kunstens 
Vegne«  grebet  ham,  og  han  var  bleven  van- 
drende Taskenspiller  —  lidt  havde  han  i  den 
Retning  lært  af  et  Medlem  af  den  ovenomtalte 
Beridertroup  —  samt  Foreviser  af  »Panoramaer, 
udstoppede  Dyr,  og  andre  Mærværdigheder». 

»Naar  man  engang  har  været  Kunstner, 
nytter  det  ikke  hvad  man  end  gjør  for  at  komme 
ud  af  Tryllekredsen,  —  inden  man  veed  et  Ord 
deraf,  staaer  man  igjen  midt  i  den!«  udbrød  han 
halvt  sarkastisk. 

Under  Fortællingen  havde  han  ligesom  uden 
at  tænke  derover  gjort  en  Mængde  smaa  Be- 
hændighedskunster  med  Brødkugler,  Knive,  Prop- 
per, Gafler,  Tallerkener  og  Glas,  og  disse  Kunster 
vare  i  høi  Grad  blevne  paaskjønnede  af  hans 
taknemmelige  Tilhørcrkreds. 

»Paa  dette  Omraade  er  jeg  nærmest  Stue- 
Kunstner,  —  Spisestue-Kunstner  —  og  det  af 
ren  Politik,«  forklarede  han  fornøieligt ;  »naar 
jeg  nemlig  efter  en  lang  Vandring  kommer  i 
Nærheden  af  et  Bord,  ved  hvilket  Folk  sidde 
og    spise,    og  jeg   gjør   mine   smaa    »Toure«    for 

dem  med  hvad  der  ligger  nærmest  ved  Haanden, 
ender  det  naturligvis  altid  med,  at  jeg  gratis 
faaer  Lov  til  at  benytte  Kniv  og  Gaffel  til  noget 
Andet  end  netop  at  balancere  Skillinger  paa, 
eller  stikke  op  i  Ærmet  for  at  »magnetisere« 
og  løfte  Tallerkener  med.  .  .  .  Men  forresten 
kunde  jeg  vist  være  bleven  en  god  Taskenspiller, 
naar  jeg  ikke  .  .  .« 

»Havde  pimpet  for  meget!«  faldt  en  svær- 
lemmet Karl  med  en  næsten  skyggeløs  Bulehat 
ham  i  Ordet. 

»Ganske  rigtig,  Bill.  ...  Den  megen  Drik 
gjorde,  at  jeg  rystede  paa  Haanden.  .  .  .  Den 
Whiskey,  den  Whiskey  har  ødelagt  en  glimrende 
Karriere  for  os  Begge  To.  .  .  .  Hvilken  brillant 
Lommetyv  kunde  Du  ikke  være  bleven,  dersom 
Du  havde  været  lidt  sikkrere  paa  Poterne!« 

Jeg  frygtede  et  Øieblik  for,  at  Bill  skulde 
have  overbevist  ham  baade  om  sit  Øies  og  sin 
Haands  Sikkerhed  ved  at  lave  et  lille  Hul«  i 
ham  med  sin  Revolver;  men  Glade-Dick 
havde,  som  det  lod,  Frispas  her,  og  hans  Be- 
mærkning blev  modtaget  med  Latter;  ja  den 
Sværlemmede  tilbød  endogsaa  at  give  en  Om- 
gang Whiske3'toddy,  et  Forslag,  der  blev  modtaget 
med  almindelig  Tilslutning.  Dick  mente  ogsaa 
at  burde  gjøre  Noget,  og  saa  tilbød  han  paa  sin 
Side  at  brygge  den. 

»Men  lav  den  nu  ikke  for  svag.  .  .  Dette 
Faarevaskevand,  som  man  ellers  faaer  her,  giver 

jo  En  Kolik«  brummede  en  Anden,  medens  Vær- 
ten sendte  ham  et  Blik,  som  jeg  udtydede: 
»Havde  Du  sagt  det  for  ti  Aar  siden,  og  havde 
jeg  saa  blot  havt  Dig  inde  i  den  lille  Boxer- 
Arena  I « 

Dick  lovede  at  gjøre  sit  Bedste.  Han  tog 
med  øiensynlig  Glæde  fat  paa  Værket  —  thi 
det  kunde  jo  ikke  nægtes,  at  en  ulykkelig  Hang 
til  stærke  Drikke  i  væsenlig  Grad  havde  været 
Aarsag  i  hans  omskiftende  Liv,  der  igrunden 
stadig  var  gaaet  ned  ad  Bakke  —  og  da  det 
stod  fuldendt  i  Skikkelse  af  en  halv  Snes  Skaale, 
Kruse  og  Glas  fulde  af  dampende  Whiskeypunsch, 
erklærede  endogsaa  en  af  de  strenge  Dommere, 
som  han,  efter  selv  at  have  smagt  paa  Brygnm- 
gen,  rakte  et  Glas,  at:  »det  kunde  faa  en  død 
Hest  til  at  hikke!« 

Nu  var  Dick  fuldstændig  i  sit  Es;  han 
drak  og  talte,  foredrog  uden  Opfordring  »Visen 
om  Rottefangerens  Datter,  der  led  af  ulykkelig 
Kjærlighed  til  den  unge  Sandmand  ,  og  sang 
paa  almindelig  Opfordring  Balladen  om  »Den 
gamle  Hund  Tray«,  der  havde  været  den  lille 
Drengs  trofaste  Legekammerat,  indtil  den  haarde 
Skjæbne  skilte  de  To  ad  for  ikke  mere  at  lade 
dem  mødes,  førend  Drengen,  der  imidlertid  var 
bleven  Mand,  fornam  »Duften  af  den  gamle 
Tray«  en  Dag,  da  han  var  i  Begreb  med  at  for- 
tære en  Pølse;  lærte  flere  Kortkunster  fra  sig 
efterat  en  af  Mændene  fra  Klippebjergene  havde 

trukket  et  Spil  frem  af  Lommen,  ja  blev  endog 
til  Slutning  saa  glad,  at  han  indviede  os  i 
Hemmelighederne  ved  altid  at  kunne  vinde  i  de 
ædle  Spil  »Tre-  og  Firekorts- Mon^e«. 

Og  nu  lever  De  altsaa  af  saaledes  at  drage 
om  og  gjøre  Deres  Kunster?«  spurgte  jeg,  da 
der  var  indtraadt  en  lille  Pause,  under  hvilken 
Glassene  igjen  bleve  fyldte. 

»Javel  .  .  .  fortiden  .  .  .  men  jeg  har  jo  ogsaa 
det  af  mig  selv  opfundne  ;  Panorama« ,  mine 
»vilde  Dyr«,  og  hele  mit  « Kunstkabinet«,«  sva- 
rede han,  »og  med  det  reiser  jeg  nu  om  her  i 
Vesten,  hvor  man  ikke  er  saa  forvænt,  indtil  jeg 
faaer  et  bedre  Levebrød.« 

»Saa  sælger  De  det  Altsammen  og  tager 
fat  paa  noget  Nyt  med  Deres  gamle,  gode 
Humeur  r 

»Rimeligvis;  men  for  det  Første  er  jeg  nu 
meget  godt  fornøiet,  som  jeg  har  det!  .  .  .  Jeg 
har  ikke  stort  mere  at  vente  af  Verden  og  har 
igrunden  afsluttet  mit  Livs  Regnestykke  for 
længe  siden.  .  .  .  Jeg  har  nok  at  spise  og  drikke, 
er  fri  for  alle  muHge  Baand  og  længes  slet  ikke 
efter  Forandringer;  —  det  skulde  da  være  den 
store,  som  vi  Allesammen  tidlig  eller  sildig  maa 
underkaste  os!  —  Og  for  det  Andet,«  vedblev 
han  efter  en  lille  Pause,  under  hvilken  han,  som 
det  forekom  mig,  drog  et  Suk,  »saa  er  der  vist 
Ingen,  der  vil  kjøbe  mit  Kram,  thi  der  er  Ingen, 
som    vil    kunne    forstaa    at  vise    det   frem   uden 

netop  jeg  selv.  .  .  .  Det  ligger  nemlig,  hvad  alt 
Markskrigeri  angaaer,  ikke  saa  meget  i,  hvad  man 
har  i  sin  Kramkiste,  som  i,  hvad  man  har  i  sin 
Hjernekiste !  udbrød  han  med  sit  vante  glade 
Ansigt,  idet  han  gav  sin  Pande  et  vældigt  Rap 
med  den  flade  Haand. 

»For  Tiden  reiser  De  nok  imidlertid  uden 
at  medføre  alle  Deres  Seværdigheder?«  bemær- 
kede jeg,  idet  jeg  hverken  mindedes  at  have 
seet  Menageri,  Panorama  eller  Kunstkabinet  i 
eller  ved  Huset. 

»Paa  ingen  Maade!  .  .  .  Det  ligger  Altsam- 
men ude  i  min  Randsel. 

»I  Deres  Randsel .^< 

»Javel!  ...  Et  Par  Dyreskind,  som  jeg  stop- 
per ud;  et  Par  Skillingsbilleder  og  et  Par  aldeles 
ligegyldige  Gjenstande,  som  jeg  giver  mit  Publi- 
kum en  Sludder  for  en  Sladder  for  —  se  det  er 
det  Hele.  .  .  .  Man  maa  bare  sørge  for  at  holde 
Folk  i  godt  Humeur,  og  Ingen  venter  Andet 
end  Kommers  af  Glade  Dick!  .  .  .  Naar  jeg 
saa  har  faaet  mine  Dyreskind  fyldte  med  Udt 
Halm  -jo  galere  de  se  ud,  desto  bedre  — 
begynder  jeg:  (Han  fortsatte  nu  med  en  klar, 
ensformig  Stemme,  men  meget  flydende,  idet 
han  svingede  sin  Toddyske  som  en  Udraabers 
Stok)  »Her  seer  De,  mine  ærede  Damer  og 
Herrer,  den  levende  Løve  udstoppet  med  Straa, 
den  forunderlige  Ourang-Utang  og"  den  ben- 
galske Tiger   —    en   Plet   paa  Hovedet,    en   paa 

Halen  og  en  midt  paa  Ryggen  —  samt  den  syd- 
amerikanske Myresluger;  den  begraver  i  Reglen 
Hovedet  i  Sandet,  medens  den  timevis  fløiter 
sit  Lands  nationale  Melodier.«  —  »Se  det  er  en 
Prøve  paa,  hvorledes  jeg  viser  mit  Menageri 
frem.  I  >  Panoramaet  har  jeg  en  Mængde  Bille- 
der —  de  ere  nemlig  saa  lette  at  transportere  — 
der  er  Noget  for  enhver  Smag,  bibelske,  historiske 
og  maritime,«  fortsatte  han,  som  om  det  gjaldt 
at  holde  et  Publikum  i  Aande,  der  havde  betalt 
Entree.  ^^Her  seer  De  f  Ex  Daniel  i  Løvekulen. 
Daniel  brød  sig  Fanden  ikke  om  Løverne,  og 
Løverne  brød  sig  Satan  ikke  om  Daniel;  men 
ved  at  staa  lidt  nærmere  vil  De  observere,  at 
Daniel  har  iført  sig  et  Par  grønne  Knæbuxer, 
for  at  man  bedre  kan  adskille  ham  fra  Løverne!« 

Hans  Ven  og  Beundrer  nikkede  til  mig, 
som  om  han  vilde  sige:  »Han  er  god,  hvad.'« 
og  Dick,  der  for  Alvor  var  kommen  igang,  fort- 
satte med  en  forbausende  Tungefærdighed,  og 
idet  han  stadig  lod,  som  om  han  udpegede  de 
forskjellige  Billeders  Skjønheder  for  et  nys- 
gjerrigt  Publikum: 

>  Vi  gaa  nu  over  til  de  historiske  og  de  ma- 
ritime Billeder.  .  .  .  Her  seer  De  et  Dampskib,  der 
gaaer  op  ad  Themsen.  Naar  De  stiller  Dem  med 
Ryggen  til  Skorstenen  og  Cigaren  lige  i  Munden, 
er  den  første  Forhindrings-Gjenstand,  der  møder 
Deres  ærede  Blik:  Londonnerbroen  —  saaledes 
kaldet  (med  hævet  Stemme)  paa  Grund  af  den  Vanske- 

lighed,  der  er  ved  at  passere  den.  ...  Vi  seile 
videre  og  støde  paa  den  næste  Forhindrings- 
Gjenstand:  Sortebrødrebroen,  —  saaledes  kaldet 
(imponerende)  paa  Grund  af,  at  Munkene,  som 
den  blev  kaldt  op  efter,  allesammen  gik  i  brune 
Kutter.  .  .  .  Den  tredie  og  sidste  Mærkværdighed, 
som  vi  her  kunne  glæde  vort  Syn  ved,  er: 
Waterloobroen,  —  saaledes  kaldet  (med  Pathos) 
paa  Grund  af  det  store  Slag,  der  blev  udfægtet 
der  midt  paa  Broen  mellem  Darius,  Preussernes 
Konge,  og  Napoleon  Boniparte!  (venligt  for- 
klarende) :  Det  var  ham  der,  ridende  paa  sin 
lille  hvide  Hest,  gik  over  Alperne  i  en  aaben 
Baad!« 

Vi  ydede  ham  vor  usminkede  Beundring  og 
indrømmede,  at  der  efter  en  saadan  Forklaring 
aldeles  ikke  var  Trang  til  Billeder  i  det  Hele 
taget,  og  som  en  erfaren  »Kunstner«  trak  han 
sig  tilbage,  medens  han  endnu  kunde  faa  en 
god  Sorfie,  og  inden  Bifaldet  endnu  ganske  var 
hendøet.  Han  skulde  tidlig  paa  Benene  næste 
Morgen,  sagde  han,  og  bød  os  Alle  Godnat. 

»Nu  er  han  rigtig  krabat!  Der  er  Liv, 
hvad.''«  bemærkede  hans  Protektor,  idet  han 
sendte  et  beundrende  Blik  efter  Dick,  medens 
denne,  efter  i  en  vældig  Slurk  at  have  tømt  sit 
Glas,  lidt  usikkert  sprang  ud  af  Døren  for  at 
sove  i  Stalden.  »Da  jeg  paa  en  Indkjobsreise 
for  et  Par  Aar  siden  første  Gang  traf  paa  ham 
nede    i   Wyoming,    hvor    han    havde    faaet    det 

Indfald  at  ville  være  Landmand,  var  det  kun 
sløit  med  Humeuret.  .  .  .  Kjællingen  var  lige 
rendt  fra  ham  med  en  Mand  fra  Nevada,  der 
var  bleven  Millionair  i  Sølvminerne  —  sagde 
man  idetmindste  —  og  hans  eneste  Barn,  en  lille 
Tøs  paa  to  Aar,  laa  for  Døden.  Hun  døde  da 
ogsaa,  det  lille  Kræ,  og  Dick,  der  vistnok  aldrig 
vilde  have  kunnet  finde  sig  i  det  stille  Liv,  han 
var  begyndt  paa,  solgte  hele  Smørret  og  gik  til 
Frisco.  .  .  .  Der  blev  han  nok  i  en  Fart  flaaet 
paa  en  Spillebule,  tog  saa  en  Prop  af  en  af  de 
Flasker,  han  senest  havde  tømt,  brændte  den  i 
Lyset,  sværtede  sig  sort  i  Ansigtet  og  blev 
»Negersanger«,  og  siden  den  Tid  skal  man  vanske- 
lig kunne  træffe  paa  en  gladere  Sjæl.« 

Han  tog  maaske  grundig  feil  —  og  det  i 
mere  end  een  Henseende,  den  brave  Kvæg- 
handler fra  Bagskovene;  men  sikkert  var  det,  at 
Dick  ikke  følte  Trang  til  at  oplyse  Nogen  derom. 

De  to  Desperados  fra  Klippebjergene  havde 
imidlertid  allerede  paa  et  tidligt  Stadium  opgivet 
at  høre  efter  Dicks  Narrestreger  og  vare  nu 
tilligemed  Værten  og  et  Par  af  de  andre  Gjæste 
ifærd  med  at  spille  Draw  Poker,  en  Idræt,  som 
man  lærer  uden  meget  Hovedbrud;  Kvæghand- 
leren og  de  andre  Gjæster,  der  skulde  sammen- 
stuves i  de  smaa  Rum  ovenfor  Trappen,  trak 
sig  tilbage,  men  med  min  Erfaring  om  Lugten 
af  daarlig  Tobak,  Moskitoer  og  undertiden  noget 
endnu  værre,  som  man  vil  kunne  møde  i  Natte- 

timerne  paa  et  Prairiehotel,  hvor  man  jævnligt 
maa  ligge  Flere  i  et  Værelse,  om  ikke  i  een 
Seng,  foretrak  jeg  endnu  en  Timestid  at  trække 
lidt  frisk  Luft  udenfor  paa  den  uendelige  Flade, 
over  hvilken  en  mørkeblaa,  med  glimrende  Stjer- 
ner besaaet  Himmel  hvælvede  sig. 

Luften  var  mild  og  behagelig,  og  Stilheden 
var  saa  dyb  og  fuldstændig,  at  jeg  selv  i  nogen 
Afstand  fra  Huset  tydelig  kunde  opfange  hver 
Lyd,  der  udgik  derfra. 

Jeg  hørte  de  Eder,  som  Spillerne  af  og  til 
udstødte,  hørte  de  Sovende  snorke  i  de  smaa 
Gjæsteværelser  og  hørte  Dick  vende  sig  paa 
sit  Straa  inde  i  Stalden.  Drømte  han  maaske 
om  den  fredeHge,  lille  Landeiendom  i  Wyom.ing 
og  om  en  lykkelig  Fremtid  med  Hustru  og  Barn } 

Med  en  >  Busk-Diligence«. 


iligencen  holdt  udenfor  det  bekjendte 
il  Union  Hoteh<\  den  samme  livlige 
Strøm ,  der  i  Reglen  fra  den  tidligste 
Morgen  til  den  seneste  Aften  ruller 
igjennem  Melbournes  interessanteste  og 
og  smukkeste  Gade ,  bevægede  sig  ogsaa  forbi 
hin  Eftermiddag.  Gjennem  den  almindelige 
Summen  og  Brummen  hørtes  fra  Tid  til  an- 
den Rummel  og  Knalden  fra  de  nærliggende 
Kegle-  og  Skydebaner,  blandet  med  Omnibus- 
og  Droskekuskenes  Raab  til  Fodgængerne.  En 
Sværm  af  Lediggængere  havde,  som  sædvan- 
lig, leiret  sig  omkring  Diligencen,  og  fra  Kon- 
toret i  Hotellet  var  man  ivrigt  sysselsat  med  at 
lange  Pakker  og  Kufferter  op  i  det  langstrakte 
og  med  ildrøde  Farver  bemalede  Kjøretøi,  der 
havde  gjort  Reisen  til  Australien  fra  det  fjerne 
Amerika;    thi     kun    de     paa    engang    lette    og 

stærke  Vogne,  som  forfærdiges  der,  kunne  ud- 
holde den  voldsomme  Kjørsel  over  de  stenede 
og  hullede  Sletter,  som  Australien  vrimler  af 

Fire  Sæder,  hvert  til  3  Personer,  dækkede 
af  et  Tag,  som  hvilede  paa  6  tynde  Træsøiler. 
dannede  —  foruden  Kuskesædet  og  den  lille 
Rist  bagpaa  til  den  svære  Bagage  —  hele 
Overvognen,  der  hang  i  to  umaadehge  Læder- 
remme, hver  sammensat  af  tolv  andre.  De  spinkle 
Hjul  syntes  langtfra  at  være  stærke  nok,  men 
Jerntræet  er  haardt;  dog,  ikke  saa  sjeldent  hæn- 
des det,  at  et  af  dem  gaaer  itu  og  sætter  det 
hurtigflyvende  Fartøi  paa  Grund.  Paa  Diligen- 
cens Sider  læstes  Ordene:  »Kongelig  Post« 
samt  Navnene  :  Melbourne— Dinilinquin  med 
store  gule  Bogstaver,  medens  Navnene  paa  alle 
Mellemstationerne  stod  med  mindre  Skrift  ne- 
denunder. 

Det  var  Posten  til  Dinilinquin  [en  By  omtrent 
50  Mil*)  inde  i  Ny-Syd-Wales],  der  stod  i  Begreb 
med  at  afgaa,  og  jeg  skulde  med  den  foretage 
min  første  Tour  til  det  Indre. 

De  fire  Heste  stampede  i  det  macadamiserede 
Underlag;  de  vidste,  at  det  snart  skulde  gaa 
løs;  men  Kusken,  en  udmærket  Typus  paa  en 
ægte  Yankee,  sad  endnu  ubevægelig  med  Tøi- 
1erne  i  venstre  Haand,  medens  han  ved  Hjælp 
af  den    høire    forsynede    sig   med    en    Mundfuld 

*)  Der  menes  hele  Tiden  engelske  Mil. 

Cavendlsh  fra  en  vældig  Kage,  han  halede  ud 
af  sin  Frakkelomme,  og  Staldkarlen,  der  holdt 
Forløbernes  Hoveder,  talte  beroligende  til  dem. 

Passagererne  kravlede  op  paa  deres  Pladser, 
og  jeg  indtog  min  mellem  Kusken  og  Konduk- 
teuren,  en  Gunst,  som  man  ikke  altid  kan  nyde. 

»Alle  Mand  ombord.^«  spurgte  Yankeen,  som 
altid  ved  slige  Leiligheder. 

Troer  det  nok!«  svarede  Kondukteuren, 
og  Alt  var  virkelig  i  Orden;  men  med  den  Nøi- 
agtighed,  der  er  g'jermemgaaende  ved  Diligence- 
kjørslen  i  Australien,  blev  der  endnu  ikke  brudt 
op.  Klokken  paa  den  nærliggende  Kirke  skulde 
først  slaa  fem. 

Endelig  lød  det  første  Slag,  alle  fire 
Heste  stellede,  »Lad  dem  gaa,  Jack!«  brø- 
lede Kusken  til  Staldkarlen,  og  afsted  foer 
vi  rundt  om  Hjørnet  til  den  nærliggende  Gade, 
hvor  vi  igjen  gjorde  Holdt  udenfor  Posthuset, 
for  at  faa  Postsækkene  med.  Saa  snart  Klok- 
ken lyder,  kjøres  der  til,  hvad  enten  Passagererne 
ere  helt  eller  halvt  inde  i  Vognen,  hvad  enten 
de  staa  paa  Hjulet  og  blive  sendte  hovedkulds 
ned  paa  Gaden  eller  de  endnu  befinde  sig  i 
Kontoret  —  der  standses  ikke  for  Nogen. 

I  et  Nu  vare  de  mange  Brevsække  stuvede 
ind  i  Rummet  under  Bukken,  og  op  ad  den  lange 
Gade,  i  hvis  Midte  Droskerne  holdt,  forbi  de 
prægtige  Hoteller  og  glimrende  Boutiker  raslede 
vi  ud  af  Byens  nordlige  Ende. 

Gud  veed,  hvornaar  man  kommer  her  igjen 
—  tænkte  jeg,  idet  jeg  kastede  et  Blik  paa  den 
store,  velanlagte,  skjøndt  endnu  i  sin  Barndom 
værende  Victoria  Park,  der  strakte  sig  paa  ven- 
stre Side  af  Veien ,  og  paa  Universitetet ,  der 
thronede  lige  over  for  paa  den  anden,  og  stadig 
rullede  Diligencen  afsted  igjennem  den  venlige 
Forstad  Brunswick  og  den  lille  By  Pentridge 
med  sit  alvorlige  Udseende,  sit  Forbedringshus 
og  sine  Arbeidskolonner  af  Forbrydere,  der  hug- 
gede Sten  paa  Landeveien,  bevogtede  af  Mænd 
med  skarpladte  Rifler. 

Et  Par  Gange  havde  Diligencen  allerede 
gjort  Holdt,  Hestene  havde  faaet  en  Mundfuld 
Vand  og  Kusk  og  Kondukteur  en  nohbler,  vi 
ankom  til  første  Station,  Landsbyen  Camphell- 
field. 

Det  første  Forspand  stod  udenfor  det  store, 
grundmurede  Hotel  »The  Woolpack  Inn«, 
Staldkarlen  og  Kondukteuren  ilede  med  at  spænde 
fra  og  for;  Raabet  »Alle  Mand  ombord!«  lød 
igjen,  og  atter  galopperede  vi  hen  ad  den  maca- 
damiserede  Vei,  medens  de  tilbageblevne  skum- 
mende Heste  førtes  i  Stalden,  for  at  blive  vaskede 
ligesom  Børn  og  igjen  gnedne  tørre,  inden  de 
fik  Foder;  de  havde  nu  gjort  deres  Arbeide  i 
det  kommende  Døgn,  og  først  naar  deres  Kusk 
atter  vendte  tilbage,  skulde  de  holde  for  igjen. 
Ved  lidt  Øvelse  lære  disse  Dyr  fuldstændig,  hvad 
de  skulle  gjøre.     De  vide  lige  saa  godt  som  den, 

R.  Watt:    Paa  Reiser  og  Eventyr.  S 

der  styrer  dem,  at  de  maa  løbe  deres  lo  Mil 
i  Timen  og  styrte  afsted,  saa  snart  Tøilerne 
strammes;  men  saa  kunne  de  ogsaa  slaa  sig  til 
Ro  i  de  næste  23  Timer  derefter.  Kusken  er 
særdeles  øm  over  dem  og  paaseer  deres  Pas- 
ning, men  gjælder  det,  er  der  heller  ingen  Skaan- 
sel  for  dem :,  han  vil  jage  Livet  af  sin  Kondukteur, 
der  altid  maa  assistere,  paa  de  forskjellige  Sta- 
tioner, for  at  give  dem  et  Par  Minutter  extra  til 
at  tilbagelægge  Veien  i;  men  bliver  han  forsinket 
ved  Uheld  eller  af  andre  uberegnelige  Grunde, 
kjører  han  med  dem  til  de  styrte.  Veien  skal 
tilbagelægges  i  et  bestemt  Antal  Timer  —  200 
Mil  i  24  Timer  om  Sommeren  og  i  27  Timer  i 
Regntiden,  ellers  betales  der  Mulkt  til  Post- 
væsenet af  Diligence-Eierne,  der  ved  Licitation 
faa  Befordringen  af  Posterne.  Afstanden  imellem 
Melbourne  og  Dinilinquin  var  netop  200  Mil,  og 
det  Kompagni,  der  eiede  denne  Diligence-Linie, 
havde  paataget  sig  at  befordre  Posten  for  10,000 
Pund  Sterling  aarlig;  det  dækkede  Omkostnin- 
gerne, og  hvad  der  kom  ind  ved  Passagererne  — 
en  Billet  for  hele  Strækningen  kostede  5  Pund  Ster- 
ling; hver  Station  5  Shilling  —  var  fortjent.  Sum- 
men synes  stor;  men  der  er  et  uhyre  Maskineri  i 
Bevægelse,  for  at  drive  et  saadant  Foretagende. 
Samme  Kompagni  havde  tillige  en  anden  Linie 
at  besørge  og  eiede  omtrent  500  Heste,  hvoraf 
over  300  vare  i  Seletøi  hver  24  Timer,  thi  sam- 
tidig   afgaa   Diligencer    fra   alle    Endepunkterne; 

der  kjøres  med  fra  fire  til  sex  Heste  ad  Gangen, 
paa  hver  Station  er  der  to  Staldkarle,  og  den 
store  Mængde  af  Kuske  og  Kondukteurer,  som 
ere  i  Aktivitet,  faa  meget  høie  Gager.  I  Reglen 
leve  disse  Funktionairer  frit  paa  de  Hoteller,  hvor 
Diligencen  standser,  enten  for  at  Passagererne 
kunne  holde  Maaltid,  eller  naar  Reisen  er  til 
Ende,  og  faa  i  Løn  fra  4  til  10  Pund  om  Ugen. 
Men  det  er  heller  ingen  let  Sag  at  være  Dili- 
gencekusk eller  Kondukteur  i  Australien.  Vel 
ere  Veiene  i  god  Stand  en  40  Mil  ud  af  Mel- 
bourne ,  men  saa  komme  de  saakaldte  Buskveie, 
et  ofte  skiftende  Spor  igjennem  Gummitræes- 
Skovene  eller  over  Plainerne,  og  det  er  ligefrem 
farligt  og  ufordrer  stor  Øvelse  og  Færdighed  at 
kjøre  paa  disse  Veie  med  den  Hurtighed,  der 
er  nødvendig. 

Endnu  havde  jeg  ikke  havt  Leilighed  til  at 
se  noget  Aparte  ved  Kjørslen,  med  Undtagelse 
af  en  lille  Scene  med  en  balstyrig  Hest,  der  mo- 
rede sig  med  at  slaa  over  Stangen. 

»Gaa  ned  og  løft  Benet  over  igjen,«  havde 
Yankeen  sagt  til  Kondukteuren ,  der  i  Modsæt- 
ning til  en  lignende  Betjent  hos  os  ikke  spiller 
første  Violin  paa  Diligencen;  »men  tag  Dem  i 
Agt,  for  Bæstet  slaaer  haardt  og  med  en  saadan 
Sikkerhed,  at  han  kunde  tage  Øiet  ud  paa  en 
Myg. « 

Benet   blev  løftet,   Yankeen   udsnøvlede   sin 

Tilfredshed,  og  Farten  begyndte  igjen;  men  atter 
smækkede  Hesten  Benet  over. 

»Naa,  Du  vil  hellere  have  det  paa  den 
Maade;  lad  gaa,  men  Du  vil  nok  fortryde  det!« 
bemærkede  den  urokkelige  Yankee,  og  han  lod 
Hesten  løbe  et  godt  Stykke  med  et  Bagben  paa 
hver  Side  af  Stangen,  medens  han  satte  Forlø- 
berne i  stærk  Galop. 

»Se  saa,  nu  kan  Du  vel  hjælpe  Dig!  Sæt 
ham  nu  ilave  igjen!> 

Kondukteuren  løftede  atter  Benet,  der  var  i 
blodigt  Kjød  paa  Grund  af  Gnidningen  mod 
Stangen,  og  vi  kjørte  videre  uden  at  den,  der 
havde  faaet  Lektionen ,  tænkte  paa  at  gjøre 
flere  Knuder. 

»Den  bliver  lidt  stiv  i  Morgen,  men  nu  er 
den  kureret« !  bemærkede  min  Sidekammerat  til 
mig. 

Det  var  en  sand  Hestekur;  men  den  viste 
sig  at  være  probat.  Igrunden  er  der  heller 
ikke  Tid  til  at  gjøre  mange  Omstændigheder  i 
saadanne  Tilfælde.  Ikke  saa  sjeldent  faa  Ku- 
skene Heste,  der  næppe  nogensinde  have  havt 
Bidsel  i  Munden  før;  Seletøiet  lægges  paa  dem; 
de  sættes  med  tilbundne  Øine  ind  som  Stang- 
heste med  et  Par  gamle,  stærke  og  godt  tilkjørte 
Forløbere  foran,  Pisken  sættes  i  Sving,  Tørklæ- 
det trækkes  bort,  Forløberne  springe  til,  og  med 
et  Sæt  løftes  Novicen  fra  Jorden  og  maa  med 
enten   den   vil    eller    ikke.     Har   den    faaet   den 

Vane  at  hænge  tilbage  i  Halskoblet,  spændes 
det  fra,  og  naar  den  et  Par  Gange  har  faaet 
Hjulet  paa  Benene,  lærer  den  at  løbe  frem  med 
de  andre;  paa  denne  summariske  Maade  dresse- 
res i  Reglen  Diligencehestene  i  Australien, 

Mine  nye  Bekjendte  trak  deres  smaa  Piber 
frem,  Kondukteuren  lavede  dem  begge  i  Stand, 
medens  Kusken,  i  glad  Forventning  om  snart 
at  faa  sin  stoppet  og  tændt  stukket  i  Munden, 
af  fuldt  Bryst  sang  et  Par  Linier  af  en  bekjendt 
rørende  Negersang. 

Saa  det  rungede  i  Luften  jublede  han: 

One  niglit  I  went   to  see  her. 

She  was  gone,  the  neighbours  said. 

The  white  man  bound  her  with  his  chains. 

They  have  taken  her  to  Georgia 

For  to  wear  her  life  away 

And  to  toil  amongst  the   cotton  and  the   cane. 

Og  man  skulde  ikke  have  troet,  at  det,  han  kvad, 
var  en  stakkels  sort  Elskers  Sorg  over  at  have 
mistet  sin  Nelly  Grey,  saafremt  Ordene  ikke  havde 
været  bekjendte. 

»Hvorlænge  kan  De  holde  det  Liv  ud.^« 
spurgte  jeg  ham,  efterat  vi  vare  blevne  gode 
Venner. 

»Veed  det  ikke;  jeg  har  gjort  det  Arbeide 
i  otte  Aar  og  holder  vel  ud,  indtil  jeg  har  faaet 
Tæring  ligesom  saa  mange  af  mine  Kamme- 
rater. « 

»Tæring?« 

»Ja,  seer  De,  saa  at  sige  at  vaage  hver  Nat 
i  sit  Liv  er  ikke  godt  for  Brystet,  navnlig  naar 
dertil  kommer  de  raa  og  kolde  Taager  i  Regn- 
tiden, de  hyppige  Uheld  med  Diligencen,  der 
gjør,  at  vi  ofte  maa  trække  Frakken  af,  for  at 
arbeide  os  varme,  medens  Regnen  falder,  og  saa 
igjen  sidde  en  sex,  otte  Timer  stille  paa  Bukken 
bagefter ;  jeg  vil  nu  ikke  tale  om ,  hvor  sundt 
det  er  at  stikke  en  fjorten  nobblers  under 
Kavaien  hver  Nat  og  saa  tildels  at  leve  af  Ca- 
vendtsh,  eller  om  saadanne  Begivenheder  som 
at  spadsere  over  Floderne  i  Vand  til  midt  paa 
Livet,  for  at  finde  Vadestederne,  naar  Vandet 
stiger  i  Regntiden,  eller  pludselig  at  blive  kastet 
ned  i  et  Vandhul,  naar  Regnen  har  vasket  det 
gamle  Underlag  bort.  —  Er  det  Deres  første 
Tour  med  en  Busk-Diligence?« 

»Min  allerførste  Fart!« 

»Saa  kan  jeg  glæde  Dem  med,  at  De  nok 
faaer  lidt  at  se  inat;  Veiene  vare  slemme 
igaar  paa  Touren  ned,  og  det  har  regnet  lige 
siden!«  Og  han  spyttede  roligt  og  med  en 
Yankees  hele  vidunderlige  Færdighed,  medens  han 
tog  Piben  af  Munden  for  at  raabe  Navnet  paa 
en  af  Hestene,  der  efter  hans  Mening  trængte 
til  denne  Opmuntring. 

Alle  Hestene  have  Navne,  og  Kusken  kjen- 
der  dem  alle  paa  Fingrene,  Hgesom  hver  Hest 
snart  lærer  sit. 

Vi  vare  komne  igjennem  en  Mængde  Smaa- 
byer,  i  hvdlke  Hestene  bleve  skiftede,  mine  Ven- 
ner paa  Bukken  havde  styrket  sig.  og  vi  kjørte 
ind  i  den  store  By  Kilmore,  hvor  der  blev  gjort 
et  længere  Ophold.  En  ny  Diligence  stod  pa- 
rat, de  fem  store  Lamper,  der  sidde  i  en  Halv- 
kreds over  Kuskesædet,  og  som  kaste  Lyset  en 
Hestelængde  foran  Forløberne,  bleve  tændte,  og 
v^i  kom  atter  i  Fart. 

Strax  paa  den  anden  Side  af  Byen  dreiede 
vi  af,  Diligencen  gav  et  vældigt  Bump,  den  maca- 
damiserede  Vei  hørte  op,  og  den  egenlige  Busk- 
Kjørsel  skulde  til  at  begynde. 

Jeg  kunde ,  til  Trods  for  det  stærke  Lys, 
hverken  se  Vei  eller  Sti  mere,  og  udtrykte  min 
Forbauselse  over,  at  Kusken  formaaede  at 
kjøre  med  samme  Hurtighed  som  tidligere. 

»Jeg  er  jo  nødt  til  det«,  bemærkede  han 
lakonisk,  ellers  kunde  jeg  ikke  komme  til  Ende 
med  min  Veilængde  i  rette  Tid.  Desuden  seer 
jeg  tilstrækkeligt,  men  man  maa  vænne  sig  til 
det ;  i  Begyndelsen  flyder  Alt  i  Et.  Jeg  kjen- 
der  ogsaa  hvert  Hul  og  Stump  og  Sten  paa  hele 
Linien.  Jeg  kommer  kun  i  Ulykke,  naar  disse 
forbandede  Oxekarrer  ødelægge  mit  Spor;  men 
Oxedriverne  vælge  altid  den  Vei,  Posten  gaaer, 
og  kjører  en  saadan  Karl  fast ,  graver  han  sin 
Karre  ud  og  laver  derved  et  Hul,  som  jeg  ikke 
kjender,  og  som  jeg  næste  Nat  kommer  ned  i 
med    fuld   Fart.       Se   saadan!      God    damn    his 

sojfl!«  raabte  han,  idet  Forhjulene  pludselig  for- 
svandt i  en  Aabning  og  derved  gav  et  Stød, 
der  rumlede  alle  Passagererne  indeni  sammen  i 
en  Bunke  og  nær  havde  kastet  os  ned  af  Bukken. 

>^  Forleden  faldt  Frank,  ham  vi  møde  om  lidt 
med  den  anden  Diligence,  af  ved  en  lignende 
Leilighed  og  slæbte  bagefter  i  Toilerne  et  langt 
Stykke,  indtil  hans  Kondukteur  kunde  komme 
til  at  sætte  Hemskoen  paa.« 

Fra  Bukken  sættes  denne  Ilemsko  paa  med 
Foden,  og  selv  ned  ad  den  steileste  Skraaning 
kan  man  holde  en  Vogn  tilbage  derved;  Hestene 
have  i  den  Anledning  det  mindst  mulige  Kvan- 
tum Seletøi  paa. 

Byer  og  Huse  bleve  sjeldnere.  Gummitræer, 
smaa  Vandløb,  Gummitræer,  vilde  Skraaninger, 
henad  hvis  Sider  vi  rullede  med  ustandset  Fart, 
og  atter  Gummitræer  var  hele  Variationen,  og 
hist  og  her  et  enligt  Værtshus,  der  tillige  var 
Posthus,  eller  en  Stald,  som  Diligence-Kompag- 
niet havde  opført.  En  Dingo  —  den  indfødte, 
vilde  Hund,  der  meget  ligner  en  Ræv  —  viste 
sig  af  og  til  i  Lyskredsen  og  løb  et  Stykke  med 
Hestene,  og  Blussene  imellem  Træerne  antydede 
ved  deres  Antal  og  Størrelse,  om  det  var  enlige 
Vandringsmænd,  Karavaner  af  Fragtmænd,  Kvæg- 
hjorder eller  Faareflokke,  der  kamperede  ude  i 
denne  alt  andet  end  hyggelige  Nat. 

Mine  Venner  paa  Bukken  bibeholdt  deres 
gode  Humeur.     De  udvexlede  Historier  og  Even- 

tyr  fra  deres  sidste  Ophold  i  Melbourne,  der  var 
blevet  anvendt  til  alt  Andet  end  til  at  sove  i, 
hvad  de  burde  have  gjort;  de  samtalede  om  de- 
res Heste  og  deres  Inklinationer  paa  de  forskjel- 
lige  Hoteller,  som  de  natlig  kom  til,  og  under- 
holdt mig  med  Begivenheder  fra  deres  tidligere 
og  nuværende  Liv. 

»Hvordan  mon  Vadestedet  ved  Mc.  Ivor  er 
inat.'*«  henkastede  Kusken,  medens  vi  for  ind 
mellem  Træerne  paa  det  for  mig  usynlige  Spor. 
»Vi  maa  spørge  om  det  i  >: Hakken  og  Spaden«, 
naar  vi  komme  dertil. 

Værten  i  »Hakken  og  Spaden«  mente,  at  det 
var  daarligt  og  tilbød  sig  at  ride  over  Floden 
med  en  Lygte  foran  Diligencen.  Tilbudet  blev 
modtaget,  og  det  var  heldigt.  Et  Stykke  før 
vi  kom  til  Stedet  kunde  vi  høre  Strømmen  bruse 
og  saa  snart  det  graalige  Vand  ile  forbi  foran  os. 

»Der  er  et  Par  Karrer  komne  galt  afsted 
iaften  ved  det  gamle  Vadested,  hele  Bunden  er 
vasket  bort;  vi  maa  prøve  her!«  raabte  Vær- 
ten og  tvang  sin  Hest  ud  i  Vandet.  Halvveis 
ude  begyndte  den  at  svømme,  og  han  maatte 
viende  om. 

»Ved  Jesus  Kristus  og  General  Jackson! 
det  seer  galt  ud,^  sagde  Kusken  og  fløitede 
roligt  sin  » Yankee  Doodh-i.  ,  medens  han  stod 
op  paa  Bukken  og  speidede  ned  af  Floden. 

Lygten,  som  Rytteren  holdt  i  Haanden,  blin- 

kede  henimod  os  længere  nede  ved  Bredden,  og 
vor  Vens  Stemme  hørtes  atter. 

»Prøv  der;  kan  De  ikke  kjøre  over  paa  dette 
Sted,  kommer  De  ikke  over  inat. 

Diligencen  vendte  imellem  Træerne,  der 
voxede  lige  ned  til  Floden,  ud  over  hvilken  flere 
af  dem  ludede,  og  vi  kjørte  sagte  i  Retning  af 
det  lysende  Punkt. 

»Se  saa,  her  maa  det  være,  dersom  De  iøv- 
rigt  vil  risikere  det!«  sagde  Eieren  af  »Hakken 
og  Spaden«. 

Naturligvis!«  svarede  Kusken  kort.  Vent 
lidt,  lad  mig  sanke  Tøilerne  sammen.  Hun  er 
ellers  høi  i  Nat,  og  saa  at  tænke  sig,  at  man 
om  Sommeren  kan  gaa  over  med  tørre  Sko. 
Naa!  løs  paa  det!  luk  nu  Øinene  og  bed  til 
Gud!«  føiede  han  leende  til,  og  Forløberne  pla- 
skede ud  i  Vandet. 

Floden  bruste  og  skummede  med  en  vold- 
som Fart.  Hestene  gjorde  et  Par  Gange  For- 
søg paa  at  opgive  Retningen  og  at  følge  Strøm- 
men, der  næsten  rev  dem  om ;  men  et  Par  vel- 
rettede Piskesmeld  og  en  rasende  Brølen  fra 
Kusken  om  alt  det  Utrolige,  han  vilde  gjøre 
ved  dem ,  dersom  de  ikke  trak  lige  ud ,  bragte 
igjen  det  Hele  i  Orden;  Diligencen  truede  med 
at  blive  skyllet  af  Hjulene;  Vandet  løb  ind  af 
den  ene  Dør  og  ud  af  den  anden ,  Passagererne 
lo,  græd  og  hylede,  og  et  Par  irske  Damer  ka- 
stede sig  paa  Knæ  og  bad. 

Men  op  kom  vi  ad  den  steile  Bred  paa  den 
modsatte  Side,  sagde  Farvel  til  Værten,  der 
igjen  forsvandt  i  Mørket  og  Floden  bag  ved  os, 
og  begyndte  paa  atter  at  gjøre  os  det  lidt  be- 
kvemt. 

Kusken    hældte   Vandet    ud  af  sine  Støvler, 
vred  Strømperne  og  trak  igjen  Alt  paa,  medens 
Kondukteuren  tændte  de  Lamper,  der  vare  gaa- 
ede    ud     under    de    voldsomme    Stød ,    Vognen_ 
havde  faaet. 

»Nu  maa  vi  skynde  os-,  sagde  Kusken, 
da  Alt  igjen  var  klaret,  og  staaende  op  som  en 
Berider,  der  i  en  Cirkus  udfører  »den  store  konge- 
lige Post«,  svingede  han  Pisken,  og  vi  jog  igjen- 
nem  Buskene  i  strakt  Galop  ,  indtil  vi  kom  til 
Minebyen  Mc.  Ivor. 

Der  holdt  vi  Maaltid.  Kusk  og  Konduk- 
teur  præsiderede  som  altid  ved  Bordenderne,  og 
vi  lo  over  de  overstandne  Anstrengelser. 

»Alle  Mand  ombord!« 

Bragen ,  Knagen ,  Steilen  af  Heste ,  Raab, 
Galopperen,  Mudder  kastet  om  Ørene,  opskræm- 
mede  Oxer,  Plask  ned  i  Vandhuller,  Støden 
som  af  et  Skib,  der  hugges  mod  Grunden  af 
Bølgerne  —  Alt  i  en  Uendelighed  gik  det. 

»Se,  der  er  Frank!«  bemærkede  Konduk- 
teuren. 

»Han  kommer  tidlig  inat,«  sagde  min  an- 
den Sidekammerat. 

»Nei,  men  vi  ere  bagefter.« 

'Det  er  sandt,  by  God!  Hei!  Hopla!« 

»Hvor  er  Frank?  <  spurgte  jeg. 

»Ildkuglen  derhenne  ^  det  er  den  anden  Di- 
ligence, saaledes  se  vi  ogsaa  ud  i  Afstand.« 

Ildkuglen  kom  nærmere  og  forvandlede  sig 
derpaa  til  en  glødende  Halvcirkel;  det  var  de 
fem  Lamper  med  de  umaadelige  Reflektorer,  og 
snart  derpaa  holdt  de  to  Diligencer  ved  Siden 
af  hinanden. 

»God  Aften.  —  Nyt.^*^  spurgte  Frank,  der 
lige  som  hans  Kondukteur  viste  sig  som  en  hvid 
Skikkelse  med  den  lange,  lyse  Regnkappe  i  den 
Taage,  hans  dampende  Heste  sendte  omkring 
Lamperne. 

>;Mc.  Ivor  Floden  er  slem  inat;  Vandet  er 
steget  flere  Fod,  Du  maa  vælge  Stedet  ved  det 
store  faldne  Træ.'< 

»Godt,  og  tag  Dig  iagt  for  Skraaningen 
ved  Mount  Ida.  Jeg  var  nær  rullet  ned  med 
hele  Smørret,  alle  Smaastenene  ere  skyllede  væk, 
der  er  kun  det  glatte  Ler  tilbage.  Ellers  In- 
tet ?« 

»Nei.« 

»God  Nat!« 

»Hei  —  la!«  brøltes  der  igjen  paa  begge 
Sider,  og  med  et  Ryk  foer  vi  hver  sin  Vei. 

Og  Scenen  var  bestandig  den  samme.  Gum- 
mitræerne, en  lille  Plaine,  dampende  og  tilsølede 

Heste  fraspændte,  smukke,  rene  dito  spændte 
for,  mere  eller  mindre  søvnige  og  bandende 
Staldkarle  og  Passagerer,  der  kom  og  forsvandt; 
mere  eller  mindre  paaklædte  Værter  og  Vært- 
inder i  mere  eller  mindre  velholdte  Hoteller  og 
saa  den  uendelige  Galopperen  og  Raslen,  indtil 
vi  igjen  havde  Uheld. 

Den  store  Bolt,  der  holder  Forvognen, 
sprang.  Stangen  slog  Hestene  op  i  Snuden:  alle 
Passagererne  maatte  af;  Øxer,  Reb,  Bolte,  Hamre 
og  Gud  veed  hvad,  blev  pakket  ud  af  det  lille 
Magasin,  der  er  i  enhver  Busk-Diligence,  og  som 
sætter  Kuskene  i  Stand  til  næsten  at  reparere 
enhver  Skade  ;  Passagererne  maatte  arbeide  med, 
løfte  Vognen,  holde  Lygter  og  Heste,  og  saa 
vare  vi  igjen  i  Fart. 

Dagen  gryede,  vi  holdt  udenfor  en  ægte 
lille  Kneipe,  et  godt  Exemplar  af  disse  public 
houses,  \  hvilke  Folkene  fra  de  omliggende  store 
-> Stationer«,  Squatternes  Eiendomme,  aarlig  øde- 
lægge deres  Penge  i  Drik. 

»Nu  maa  jeg  sige  Dem  Farvel,«  sagde  Ku- 
sken, da  vi  drak  en  nobbler  sammen  ved 
Skænken;  »her  bliver  jeg  indtil  i  Eftermiddag 
Klokken  5,  saa  skal  jeg  atter  den  samme  Vei 
tilbage.  Det  er  grinagtigt:  men  jeg  har  aldrig 
seet  den  ved  Dagen.  Nu  maa  jeg  sove  i  et 
Par  Timer,  ellers  gaaer  det  galt  inat.  Ja,  jeg 
har  da  for  Resten  før  kjørt  og  sovet  flere  Mil; 
Hestene  kjende  Veien  og  holde  Travet.     Lad  os 

tage  en  Drik  endnu ,  ellers  kan  jeg  ikke  falde 
i  Søvn  ovenpaa  al  denne  Rygen  og  Masen. 
God  Morgen.« 

Kondukteuren  blev  endnu  paa  Diligencen  et 
Par  Stationer. 

>-Bill  drikker  for  meget <,  sagde  han,  »han 
har  ingen  Indvolde  mere,  de  ere  fortærede  af 
Kognak !  men  der  gaaer  dog  halvanden  Konduk- 
teur  paa  en  Kusk;  thi  vi  kunne  nemlig  sove 
lidt  underveis,  naar  det  kniber.« 

»Under  den  Kjørsel.^« 

»Ja.  nu  skal  De  strax  faa  det  at  se« ,  og 
han  lagde  sig  ned  foran  paa  Bukken  og  sov  dei- 
lig,    til  Trods   for  Diligencens  Rullen   og  Spring. 

Den  nye  Kusk  saa  paa  sit  Uhr  og  mum- 
lede:    ^>En  Time  at  vinde  ind!« 

Solen  kom  frem,  Regnen  hørte  op,  Gummi- 
træerne forsvandt,  og  vi  kjørte  i  en  munter  Ga- 
lop over  de  umaadelige  Plainer,  der  løbe  lige  op 
til  Floden  Murray,  Kolonien  Victorias  Grændse. 

Paa  Færgen  kom  vi  over  Floden  til  Ny-Syd- 
Wales  og  derpaa  atter  ud  paa  de  store  vand- 
løse  Flader,  over  hvilke  Flokke  af  Kakaduer  og 
Papegøier  fløi,  medens  Kvæghjorderne  og  Faare- 
flokkene  græssede  rundt  omkring, 

Det  forekom  mig  uendelig  lang  Tid  siden 
jeg  forlod  Melbourne,  Tiden  fløi,  og  inden  jeg 
vidste  af  det  havde  jeg  en  ny  Kusk  og  Kon- 
dukteur.  Hin  havde  begyndt  sin  Karriere  ved 
Universitetet  i  Oxford,  og  denne  havde  faaet  sin 

første  Opdragelse  i  Livets  Skole  hos  en  Proku- 
rator i  Quebec.  Ja,  man  træffer  de  forunder- 
ligste Folk  i  de  forunderligste  Stillinger  i  dette 
forunderlige  Land:  det  lærte  jeg  senere  endnu 
bedre. 

Med  amerikansk  Nøiagtighed  sammenholdt 
de  deres  Uhre,  og  skulde  man  tro  dem  paa  deres 
Ord,  var  det  deres  inderligste  Ønske,  at  Gud 
vilde  gjøre  et  eller  andet  Slemt  mod  deres  Kol- 
leger, der  vare  ansatte  længere  nede  paa  Rou- 
ten,  fordi  Klokken  allerede  var  saa  mange. 

-Seer  De,  Sir«,  forklarede  min  nye  Ven, 
»det  er  galt  at  have  Endestationen.  Jeg  skal 
være  der  paa  et  Minut  og  maa  vinde  den  Tid 
ind ,  som  de  Andre  sætte  til.  I  forrige  Uge 
rendte  jeg  tre  af  mine  Heste  bhnde.  Naturlig- 
vis hører  jeg  ingen  Vrøvl  for  det;  thi  Cheferne 
have  sagt,  at  naar  vi  blot  selv  ville  holde  os 
med  Piske,  skulle  de  nok  holde  os  med  Heste; 
men  ærgerligt  er  det!' 

Endelig  laa  Ørkenstaden  Dinilinquin  for  mig, 
de  pustende  Heste  standsede  udenfor  et  Hotel 
saa  elegant,  som  var  det  blevet  flyttet  fra  Lon- 
don og  lige  dertil.  Passagererne  sprang  af  og 
jeg  med.  I  Galop  var  jeg  kommen  200  Miil 
fra  Melbourne  og  for  Alvor   >///  in  tJic  busli.-^ 

Det  var  min  første  Tour  med  en  Busk-Dili- 
gence; men  det  blev  ikke  den  sidste.  Da  jeg 
i  Nattens  Løb  gjentagne  Gange  beundrede  den 
Udholdenhed  og  Raskhed,  hvormed  disse  Kuske 

og  Kondukteurer  klarede  de  talrige  Forlegen- 
heder, som  denne  vilde  Kjørsel  fører  med  sig, 
og  filosoferede  over  den  Ligegyldighed,  hvor- 
med de  hvert  Døgn  udsætte  sig  for  ligefrem 
Fare,  havde  jeg  ingen  Anelse  om ,  at  et  even- 
tyrligt Liv  i  Australien  et  Par  Aar  senere  for 
længere  Tid  skulde  kaste  mig  ind  i  denne  Leve- 
vei.  Ved  et  underligt  Træf  blev  jeg  netop  an- 
sat paa  Routen  imellem  Melbourne  og  Dinilin- 
quin,  fik  at  gjore  med  flere  af  de  Folk ,  jeg  hin 
Nat  havde  reist  sammen  med,  og  oplevede  gjen- 
tagne  Gange  de  forunderligste  Ting  i  Retning  af 
Væltninger,  Løben  løbsk,  ufrivillige  Svømmetoure 
og  Andet  deslige. 

VII. 


En  Dag  i  Omaha. 


et  var  en  lang  Reise,  jeg  havde  for  mig, 
og  for  at  naa  dens  Maal  maatte  jeg 
passere  det  stedse  voxende  Midtpunkt 
i  det  fjerne  Vesten,  den  nylig  opret- 
tede Stat  Nebraskas  egenlige  Hovedstad 
Omaha,  der  allerede  breder  sig  paa  en 
temmelig  iøinefaldende  Maade  over  Høisletten 
ved  Missouri-Flodens  vilde  og  trodsige  Vande, 
medens  den  lidt  misundelig  skuer  over  paa  den 
anden  Bred  for  at  holde  Øie  med  Rivalen  Council 
Bluffs,  hvis  Indbyggere  med  en  sjelden  Ud- 
holdenhed paastaa,  at  det  er  deres  By,  der  om 
kortere  eller  længere  Tid  vil  staa  som  det  store 
Centrum  for  Trafiken  over  Land  mellem  San 
Francisco  og  New  York. 

Foreløbig  er  imidlertid  Omaha  adskillige 
Længder  forud  for  Iowas  Grændseby;  Navnet 
Omaha    har    forlængst    været     i    Alles  Munde    i 

R.  Watt:    Paa  Reiser  og  F.ventyr.  g 

Amerika,  og  Stadens  korte,  men  derfor  ikke 
mindre  interessante  Historie  er  atter  og  atter 
bleven  fortalt  sammen  med  Stillehavsbanens. 
Det  er  ogsaa  denne  Bane,  der,  sammenlignelses- 
vis,  har  givet  det  lille  Frøkorn  til  en  By  —  som 
den  første,  dristige  og  haardføre  Nybygger  har 
nedlagt  ved  Missouri-Flodens  Bredder,  da  han 
opførte  sit  Bjælkehus  der  —  Solskin  og  Lys  i 
Skikkelse  af  den  uhyre  Trafik,  der  nødvendigvis 
maatte  passere  Stedet,  og  de  rige  Oplag  af  al- 
skens Varer  der  maatte  henlægges  der;  og 
gjødet  kan  man  sige,  at  Stedet  er  blevet  ved 
de  Masser  af  desperate,  Guld  og  Menneskeliv 
i  Hge  høi  Grad  foragtende  Karle,  som  Banens 
Anlæg  samlede  paa  Pladsen,  hvor  nu  Omahas 
nette  Huse  ligge  i  lange  Rader,  medens  Største- 
delen af  de  første,  hvide  Beboere  forlængst  ere 
dragne  længere  bort,  til  Colorados  og  Utahs 
lokkende  Guld-  og  Sølvminer,  til  Wyomings  og 
Idahos  uhyre,  endnu  uoptagne  Prairier. 

For  kun  ganske  faa  Aar  siden  var  det 
næppe  muligt  at  opdrive  en  eneste  hvid  Mand 
i  hele  Missouri-Dalen  og  dens  nærmeste  Omgi- 
velser, og  nu  oversvømmes  man  af  Beretninger 
om,  hvorledes  Tusinder  og  Tusinder  af  Nybyg- 
gere opdyrke  Landet  baade  Øst  og  Vest  for 
den  mægtige  Flod,  hvis  indianske  Navn  i  Over- 
sættelse lyder  »Muddret-Vand,  <  om,  hvorledes 
store  og  smukke  Byer  ligesom  slcyde  sig  op  af 
Jorden  til  alle  Sider,    og   om,   hvorledes    Omaha 

bærer  Prisen    for    dem    alle    paa   denne  Kant  af 
det  amerikanske  Fastland.     Med   alle   disse   Be- 
retninger   i   frisk   Minde    var   det   mig    særdeles 
kjært,  at  jeg  saa  at  sige  var  tvungen  til  at  gjøre 
Omaha  til  en  Hovedstation  paa  min  Udflugt. 

Fra  dette  Punkt  regner  man,  at  den  egen- 
lige Tour  paa  Stillehavsbanen  begynder,  og  der 
agtede  jeg  at  gjøre  et  længere  Holdt,  inden  jeg 
igjen  lod  mig  lukke  ind  i  en  Jernbanewaggon  — 
dennegang  for  at  tilbringe  tre  Gange  fire  og  tyve 
Timer  paa  Hjul  og  Skinner,  inden  Signalet  til 
endelig  Udstigning  blev  givet. 

Det  var  ved  Vintertid,  Vinden  hylede  igjen- 
nem  Missouri-Dalen,  og  Flodens  iltre  Vande 
tumlede  med  Isstykkerne  og  snurrede  dem  rundt 
i  vild  Forvirring,  da  jeg  en  tidlig  Morgen,  efter 
et  Døgns  uafbrudt  Kjørsel  fra  Chicago,  steg  ud 
af  Toget  paa  Missouri-Flodens  østlige  Bred  for 
at  blive  sat  over  paa  den  vestlige,  hvor  Omahas 
brogede  Bygninger  laa.  Indhyllede  i  Kapper 
og  Shawler  stuvedes  Passagererne  sammen  om- 
bord paa  Færgedamperen,  og  mellem  de  i  et 
Slags  evigt  Delirium  snurrende  Isflader,  der 
skrabede  mod  Skibets  Sider,  naaede  vi  endelig 
igjen  fast  Land  og  stødte  paa  Nebraskas  saa 
meget  omtalte  Jordbund.  Folk,  som  skulde  over 
Stenbjergene  og  Sierra  Nevada  for  at  kjøre  og 
kjøre,  indtil  det  stille  Ocean  laa  for  dem,  skyndte 
sig  til  de  Waggoner,  der  holdt  parate  til  dem, 
medens    vi   Andre,    der    vilde    slaa    os   til   Ro   i 

Omaha  for  en  Stund,  fulgtes  af  deres  misunde- 
lige Blikke  til  de  fra  Stadens  mange  Hoteller 
ventende  Omnibusser. 

Min  Person  med  tilhørende  Plaider  og  Reise- 
kufferter kapredes  i  en  Fart  af  en  Kondukteur, 
der,  hvis  han  havde  vist  sig  for  mig  paa  et  af 
Mennesker  mindre  opfyldt  Sted,  absolut  vilde 
have  indgydt  mig  et  saare  ringe  Kvantum  Tillid. 

Han  langede  mig  og  nogle  Andre  ind  i  en 
Omnibus  mærket  v  The  Metropolilan  HofeU  — 
et  saadant  findes  der  i  Reglen  i  hver  amerikansk 
By  —  og  efterat  Hestene  og  Kusken,  der  syn- 
tes at  være  frosne  fast,  de  førstnævnte  i  den 
temmelig  høie  Sne,  den  sidstnævnte  til  sit  Sæde, 
omsider  havde  givet  Livstegn  fra  sig,  begyndte 
den  møisommelige  Kravlen  fra  Flodbredden  og 
op  til  Sletten.  Sne  og  Is  _  saa  man  allevegne, 
og  bittert  koldt  var  det  \  Alle,  vi  mødte,  gik  i 
Pelsværk  fra  Top  til  Taa,  de  mere  Velhavende 
i  Bæver-  og  Odderskind  og  de  mindre  i  store 
Bøffelskindsvamse ;  det  knagede  under  Vogn- 
hjulene, som  om  vi  kjørte  paa  Glasstumper,  og 
kun  Fod  for  Fod  kom  vi  fremad.  Alle  Drømme 
om  en  stor.  yppig  Prairie  med  mandshøit,  bøl- 
gende Græs  indflettet  med  blodrøde  Tigerlilier 
og  vilde  Roser,  om  brændende  Solhede  og 
excentriske  Straahatte  a  la  Yankee,  saaledes 
som  man  om  Sommeren  forefinder  Tilstandene 
i    det   fjerne  Vesten,    vare    forlængst    ombyttede 

med  Tanker   om    en   glødende    amerikansk   Ovn 
og  et  hyggeligt  Værelse  i  Hotellet. 

Endelig  naaede  vi  da  The  Metropolitan,  og 
med  den  Hurtighed,  som  Situationen  medførte, 
sprang  vi  Alle  ud  af  Kjoretøiet  og  hen  til  Skran- 
ken i  den  store  Forstue  eller  Hal,  der  udgjør 
det  væsenligste  Rum  i  et  amerikansk  Hotel. 

>Kan  jeg  faa  et  Værelse?«  spurgte  jeg. 

»  Yes'.'i  snøvlede  Funktionairen  bag  den  halv- 
runde Disk. 

»Et  dygtigt  varmt   et.-«    spurgte  jeg  videre. 

•»No:<s~  svarede  han  med  den  Yankeerne  egne 
uforstyrrelige  Ro. 

Hvorfor  ikke.^< 

»Fordi  der  ingen  Kakkelovn  er  i  det,  jeg 
har  bestemt  for  Dem.'^ 

»Men  kan  jeg  da  ikke  faa  et  andet?  < 

»Nei,«  lød  det  til  Slutning  meget  lakonisk, 
idet  han  rakte  Nøglen  til  det  for  mig  bestemte 
Værelse  til  en  Neger,  som  dernæst  læssede  mine 
Reisesager  paa  sig  og  gik  foran  med  Ordene: 

»Denne  Vei.  Sir  li.  —  Og  jeg  fulgte  ham 
taaimodig,  idet  jeg  af  Erfaring  havde  lært,  at 
det  var  aldeles  unyttigt  at  gjøre  flere  Indsigelser. 

Jeg  var  altsaa  henvist  til  at  opholde  mig  i 
den  føromtalte  Hal.  medmindre  jeg  foretrak  at 
krybe  i  Seng;  men  til  Held  for  alle  Reisende  er 
Hallen  i  et  amerikansk  Hotel  altid  indrettet  paa 
en  meget  komfortabel  Maade.  Rundt  om  de 
store  lukkede  Jernovne  staaer  der  magelige  Stole, 

og  hver  af  dem  har  som  Supplement  en  vældig 
Spyttebakke  ved  Siden  til  Afbenyttelse  for  Skraa- 
tobaksnyderne,  der  strække  Benene  fra  sig  og  i 
Taushed  sende  smaa  Douchebade  ud  til  alle 
Sider.  Paa  de  omfangsrige  Borde  ligger  der 
Skrivematerialier  og  en  Mængde  Blade,  og  foran 
de  kæmpestore,  af  intetsomhelst  Slags  Gardin 
eller  andet  Dække  generede  Vinduer,  der  naa 
lige  til  Gulvet,  samle  de  Gjæster  sig,  der  ikke 
gide  læse  eller  skrive,  og  som  foretrække  at 
spytte  i  de  opstillede  smaa  Arenaer  af  Spytte- 
bakker fremfor  at  sigte  efter  de  varme  Kakkel- 
ovne. Det  er  ikke  alene  Hotellets  Gjæster,  der 
samle  sig  paa  denne  almindelige  og  saa  meget 
3'ndede  Alarmplads,  men  Folk  fra  Byen  aflægge 
jævnlig  kortere  eller  længere  Besøg.  Forretnin- 
ger afgjøres,  Fornøielser  aftales,  og  Visiter  af- 
lægges til  Stadighed  i  Hallen  efter  en  stor  Maale- 
stok,  eller  Byesfolkene  komme  maaske  blot  ind 
for  at  faa  lidt  Varme  i  Kroppen,  eller  for  at 
ryge  eller  skraa  lidt  Tobak  i  høitidelig  Taushed. 
Om  Søndagen  er  Hallen  i  et  Hotel  i  det  Vest- 
lige navnlig  fuld  af  Folk,  og  den  Klasse,  der  med 
et  fælles  Navn  kaldes  »Johnny«,  er  især  talrig 
repræsenteret. 

Det  er  de  unge  Mennesker  i  Byen,  de  god- 
modige og  keitede  »Løver«  fra  the  far  wesf^ 
der  her  føle  en  Trang  til  at  vise  sig  i  deres 
Glorie  med  store  Manchetter  (af  Papir)  og  op- 
trukne Frakkeærmer  for  ret  at  lade  dem  komme 

tilsyne,  med  pompeuse  Skjorteindlæg  (som  of- 
test ogsaa  af  Papir)  og  uimodstaaelige  Hatte. 
Johnny  har  om  Formiddagen  været  i  Kirke 
med  sin  Liz,  efter  forudgaaet  Aftale,  der  er  ble- 
ven gjort  omtrent  i  samme  Tone  som  den,  i 
hvilken  en  ung  Kjøbenhavnerinde  vilde  spørge 
sin  Johnny,  om  han  kom  i  Tivoli  om  Aftenen, 
og  efterat  han  derpaa,  i  den  umiddelbart  til 
Hotellets  Hal  stødende  Friseur-  og  Barberstue, 
om  Morgenen  er  bleven  raget,  klippet  shampooed, 
børstet  paa  Maskine  og  indgnedet  med  lugtende 
Sager  af  den  uundgaaehge  Mulat  med  de  tykke 
bløde  Fingre,  der  minde  om  daarligt  kogte  Sorte- 
pølser. Efter  Kirkegangen  har  han  muligvis 
været  paa  en  eller  anden  Østersstue  med  hende 
og  nydt  Østerssuppe,  raa  Østers,  stuvede 
Østers,  Østers  a  la  Cotelef  osv.  osv. ;  thi  hele 
Østers-Spisesedlen  maa  helst  gjennemgaaes,  og 
overalt  i  Amerika  staaer  Tillavningen  af  Østers 
ligesom  selve  dette  Skaldyr  paa  et  meget  ud- 
viklet Trin.  Og  dernæst  har  han  temmelig 
sikkert  taget  Liz  ud  paa  en  Kjøretour  i  den 
leiede  Biiggy  med  Traveren  for.  Alt  dette  har 
kostet  ham  en  vis  Sum  Penge,  men  han  har 
ogsaa  sparet  hele  Ugen  igjennem  og  har  arbeidet 
haardt  fra  Morgen  til  Aften.  —  L  i  z 'es  Forældre 
kjender  han  høist  sandsynligt  kun  af  Navn  eller 
veed  akkurat,  hvorledes  de  se  ud,  fordi  han  har 
bemærket  dem  i  Kirken  eller  i  Hjemmet,  naar 
han  er  kommen  for  at  hente  hende.     Det  er  kun 

Liz,  han  foreløbig  bryder  sig  om  at  tale  med. 
Skik  og  Brug  hjemler  unge  Mennesker  mange 
Steder  i  Amerika  —  og  da  navnlig  i  det  fjerne 
Vesten  —  Ret  til  at  omgaaes  saaledes,  uden  at 
Forældrene  blande  sig  i  Sagen.  Forholdet  er 
et  Slags  Indledning  til  Forlovelse. 

»/  a7n  going  for  her!<.<  (»Jeg  sigter  efter 
hende«,  kan  det  vel  nærmest  oversættes)  siger 
Johnny,  naar  en  eller  anden  Liz  har  vundet 
hans  Tilbøielighed. 

»i  am  going  with  herU  (^Jeg  gaaer  med 
hende«)  hedder  det  i  næste  Stadium,  der  ind- 
befatter de  to  vigtigste  Søndagsfornøielser« : 
Kirkegangen  og  Kjøretouren ;  men  saa  kan  det 
godt  være,  at  det  alligevel  aldrig  kommer  til 
Forlovelse;  de  blive  kjede  af  hinanden,  og 
Johnny  giver  sig  derpaa  til  at  gaa  med  en  an- 
den Liz. 

Der  var  fuldt  op  af  J  o  h  n  n  y '  er,  af  ældre 
Skraaere  og  af  tilfældige  Reisende  forsamlede  i 
Hallen,  da  jeg  saa  hurtig  som  muligt  kom  ned 
fra  mit  Værelse.  —  Sneen  faldt  tæt  og  hurtig, 
og  Kulden  farvede  de  enkelte  Forbigaaendes 
Næser  blaa;  det  var  paa  ingen  Maade  et  ind- 
bydende Veir  til  at  gaa  ud  i,  og  idet  jeg  satte 
mig  foran  en  af  Ovnene  og  forsøgte  at  placere 
mine  Ben  saa  høit  over  mit  Hov^ed  som  mulig,  i 
Lighed  med  de  andre  Gentlemen  ved  Siden  af 
mig,  greb  jeg  et  Blad,  et  af  de  ægte  lokale,  for 
at  komme  ind  i,  hvad  der  nærmest  interesserede 

Stedets  Beboere,  inden  jeg  besluttede  mig  til  at 
trodse  Veiret  for  at  anstille  Undersøgelser  uden- 
for Dørene. 

•^  The  Omaha  Daily  Bee<'  er  imidlertid  snart 

læst;    det  vil  sige  de  Rubriker,    som  den  flittige 

Bi  har  samlet  sammen  fra  Bven,  og  det  er  netop 

dem,  jeg  fortrinsvis  ønsker  at  blive  bekjendt  med. 

»Den  Kone,  der  blev  skudt  af  Soldaten 

i  Barakkerne  udenfor  Byen,    er   endnu  ilive, 

og  der  næres  Haab  om,  at  hun  vil  komme  sig.« 

Saaledes  lyder  en  Notits,  og  den  lærer  mig, 

at  en  Del  af  Unionens  Tropper  ligge  i  Barakker 

udenfor  Omaha. 

»Toget  paa  Stillehavsbanen,  der  skulde 
være  ankommet  fra  det  Vestlige  i  Lørdags, 
indtraf  ikke  hertil  førend  Kl.  12^2  i  Søndags 
Aftes.' 

Der  er  altsaa  Sne,  megen  Sne  paa  Rocky 
Moitntains  —  og  jeg  skal  over  disse  Fjelde  og 
gjennem  disse  Kløfter  om  et  Par  Dage.  Det  er 
ikke  videre  trøstende. 

»Drengene  more  sig  deilig  med  at  løbe 
paa  Skøiter  paa  Isen  lige  nedenfor  Wyoming- 
Hof  el  « 

Kulden  har  altsaa  hersket  længe  i  denne 
Del  af  Landet,  og  Missourifloden  vil  maaske 
fryse  til,  saa  at  jeg  ikke  kan  komme  tilbage  til 
de  østlige  Stater  i  nogen  Tid. 

En  Squaæ  (Kvinde)  af  /^rtrcz/^'t-Stammen 

fødte    imorges    to   Børn    i    en   Fragtwaggon 
nær  ved  Færgestedet.  <' 

De  berømte  Pmonee-lndianere  ere  altsaa  i 
Nærheden,  og  jeg  kan  muligvis  faa  deres  Høv- 
dinger at  i>e. 

y  L  e  o  n  a  C  a  v^  e  n  d  e  r ,  den  her  i  det  Vest- 
lige   saa    almindelig    afholdte ,     yndige     lille 
Kunstnerinde,  optræder  iaften   paa  det   her- 
værende    Theater    for    første    Gang    under 
dette  sit   Besøg   i   Omaha    i    sin  Forcerolle, 
som  Minnie  i  •«  Minnies- Ltick" .'< 
Hvis  Hotellets  Udgange  ikke  sne  aldeles  til, 
er   der    altsaa   Haab    om,     at  jeg   kan    komme  i 
Theatret  om  Aftenen  og  ovenikjøbet  komme  til 
at  se  Vestens  > yndige  lille  Kunstnerinde«. 

-Mac  Hugh  blev  imorges  sat  under  An- 
holdelse paa  Grund  af  en  Klage  fra  Henry 
Smith,  der  beedigede,  at  Mac  iaftes  havde 
lokket  hans  Kone  hjemme  fra  for  at  faa  sig 
en  Dands  i  Turner  Hall.  medens  hun  lod 
ham  (Smith)  blive  i  Huset  for  at  passe  de- 
res atten  Maaneder  gamle  Barn.  Han  siger, 
at  han,  da  han  syntes,  det  var  paa  Tide,  at 
hans  Kone  kom  hjem,  var  gaaet  til  Plallen 
for  at  hente  hende,  men  at  M  a  c  H  u  g  h  havde 
bedet  hende  blive,  hvorpaa  Mac  umiddel- 
bart derpaa  v^ar  faret  løs  paa  ham  og  havde 
banket  ham  gudsjammerlig.  Sagen  kom  for 
Retten  imorges ;  General  S  trickland  plaide- 
rede for  den  Anklagede.« 

Kjærlighed  og  Had  og  Kvindeemancipation 
og  Turn-Haller  og  meget  Andet  blomstre  altsaa 
i  det  fjerne  Vesten  fuldt  saavel  som  i  Civilisa- 
tionens Midtpunkter. 

Efter  at  have  læst  » 77?^  Bee^,  løber  jeg 
»T/?^  Omaha  Hei'a Id«  og  »The  Omaha  Tribune« 
igjennem;  det  ene  Blad  holder  med  det  republi- 
kanske Parti,  det  andet  med  det  demokratiske ; 
det  ene  forsvarer  og  undskylder  Mormonismen 
—  som  man  allerede  i  Omaha  synes  at  være 
kommen  temmelig  nær  paa  Livet  —  det  andet 
angriber  den,  og  begge  skjælde  de  hinanden  ud 
paa  en  aldeles  storslaaet  Maade.  Jeg  har  imid- 
lertid allerede  læst  saa  mange  af  den  Slags  De- 
batter, at  de  ikke  more  mere,  og  opgiver  derfor 
Læsningen  for  at  indtage  en  af  Pladserne  foran 
de  imponerende  Vinduer  og  stirre  ud  paa  Sneen 
og  Isen. 

Gaden  er  lang  og  bred;  det  er  en  af  Hoved- 
gaderne. Brolagt  er  den  ikke ;  i  vaadt  Veir 
maa  den  være  bundløs,  men  under  Kulden  er 
Mudderet  frosset  fast  og  danner  et  bjergagtigt 
Terrain,  der  er  at  kjøre  paa  som  paa  tværs  af 
en  Kartoffelmark.  Paa  Siderne  er  der  Fortove 
af  Planker  og  Brædder,  og  der  stampe  de  fry- 
sende Skikkelser  afsted.  En  Mængde  impone- 
rende Stenbygninger  findes  allerede  i  Gaden,  og 
blandt  dem  falde  The  Union  Pacific  Rai/rvav's 
Boutiker  og  Oplag  navnlig  i  Øinene.  De  ligge 
imellem  lave  uanseelige  Træhuse  og  ville  muligvis 

snart  give  Impulsen  til,  at  hele  Gaden  vil  kunne 
maale  sig  med  en  hvilkensomhelst  i  Europas 
største  Stæder. 

Ligeoverfor  Hotellet  er  der  Boutiker  og  en 
Friseurstue.  Tilstrømningen  til  den  er  saa  stor, 
at  Kunderne  modtage  Tegn  med  Numer  paa,  lige- 
som Rekruterne  ved  en  Session,  og  faa  derpaa 
efter  Tour  deres  Hoveder  behandlede  af  de  doven- 
ladne  Mulatter.  To  ynkelige  Skikkelser,  med 
blottede  Hoveder  og  de  magre  Legemer  indhyl- 
lede i  smudsige  Uldtæpper  og  pjaltede  Bøffel- 
skind, staa  og  kigge  ind  ad  en  Boghandlers 
Vinduer.  Det  er  en  Pa7vne£-lndia.ner  med  sin 
Squaiv.  I  Vinduerne  er  der  opstillet  en  Række 
Fotografier  af  berømte  indianske  Høvdinger  og 
Krigere  med  den  i  lige  høi  Grad  frygtede  og 
omtalte  Rr.d  Cloiid  (Røde  -  Sky)  som  Centrum. 
Manden  peger  med  Fingeren  ind  paa  den  store 
Høvding  og  siger  nogle  Ord  til  sin  Kvinde.  For- 
tæller han  hende  om  den  store  Krigers  Bedrifter, 
om  hans  med  de  Hvide  afsluttede  Traktater,  der 
have  foraarsaget,  at  deres  Jagtdistrikter  ere 
blevne  oversvømmede  af  »de  blege  Ansigter«, 
og  at  Bøflernes  og  Antilopernes  Skarer  ere  blevne 
drevne  længere  hen  mod  Stenbjergene  eller  mod 
Syd  paa  den  anden  Side  af  deres  gamle  Vade- 
sted ved  Mm^h  Creek  nede  i  Kansas }  Minder  han 
hende  om  Kampene  mod  de  vilde  og  blod- 
tørstige Appacher,  om  hvor  mange  Skalper 
han    selv    har    taget,    da    han    var    en    stor    og 

mægtig  Kriger,  medens  han  nu  som  en  Tigger 
gaaer  omkring  paa  den  samme  Høislette.  hvor  før 
Flammerne  fra  hans  Stammes  Vagtblus  luede 
høit  i  Veiret  og  Krigernes  Fjerbuske  svaiede  i 
Yinden,  naar  de  dandsede  Skalpdandsen?  Tæt 
herved  paa  den  anden  Side  af  Floden  har  han 
sandsynligvis  for  ikke  mange  Aar  tilbage  været 
med  til  at  udspionere  Mormonernes  Leir,  for 
senere  at  kunne  følge  Karavanens  møisommelige 
Reise  over  de  uhyre  Prairier. 

Fordrevne  fra  det  ene  Sted  til  det  andet 
søgte  de  sidste  Dages  Hellige  nemlig  i  lang  Tid 
til  ikke  langt  fra  det  Sted,  hvor  nu  Council  Bluffs 
ligger  paa  Missouris  østlige  Bred  \  derfra  sendte 
BrighamYoung  paalidelige  Folk  ud  paa  Opda- 
gelsesreiser,  og  da  den  store  Dal  ved  Saltsøen 
i  det  daværende  Ny-Mexico  endelig  var  bleven 
funden,  brød  Mormonerne  op  fra  Missouri-Flo- 
dens Bredder  for  at  drage  til  Stedet,  hvor  deres 
Zion  skulde  opstaa,  medens  talrige  lange  Tog 
af  Oxekarrer  aarlig  have  fulgt  det  samme  Spor, 
mærket  af  de  hensmuldrende  Ben  af  døde  Krea- 
turer eller  af  smaa  veirslagne  Trækors  over  de 
Prairiegrave,  som  Udmattelse  og  Nød  eller  In- 
dianernes Pile  have  fyldt.  Nu  behøver  man  kun 
et  ligesaa  stort  Antal  Dage,  som  det  dengang 
tog  Uger,  for  at  naa  fra  Omaha  til  Saltsøstaden, 
og  Indianerne,  der  før  overfaldt  Arbeiderkolon- 
nerne  eller  opbrød  de  nylig  nedlagte  Skinner 
for  at  gjøre  Bytte,  naar  Togene  forulykkede,  ere 

tildels  indespærrede  paa  de  dem  anviste  »Reser- 
vationer <  eller  optræde  som  ynkelige  Tiggere  paa 
de  Stationer,  man  passerer  med  Togene.  Kun 
undtagelsesvis  gjøre  de  krigerske  Appacher,  le- 
dede af  deres  frygtede  Anfører  Comanche,  Ud- 
fald og  slaaes  med  de  Hvide,  i  hvem  de  bestan- 
dig se  Dødsfjender. 

Pawnee-\xMd\ax\&XQ:w  og  hans  Sqiiaiv  svøbe  sig 
tættere  ind  i  deres  Pjalter  og  slentre  ned  ad  Ga- 
den; han  peger  mod  Himlen  og  nikker.  Sneen 
er  virkelig  ophørt  at  falde,  og  det  røde  Ægte- 
par har  formodenlig  taget  Beslutning  om  at  be- 
give sig  paa  Veien  til  deres  Wigzvam,  der  uden 
Tvivl  er  opreist  ved  et  af  Vandløbene  længere 
mod  Vest.  Jeg  paa  min  Side  fatter  den  Beslut- 
ning at  vandre  ud  paa  Gaden  for  at  foretage  en 
Spadseretour  omkring  paa  Omahas  Plankefortove. 
Byen  ligner  de  fleste  andre  i  det  vestlige  Ame- 
rika. Prægtige  Stenbygninger,  store  Træhuse 
med  prangende  Fagader,  usle  Rønner  og  smaa 
Steder,  der  paa  Ruller  med  Lethed  kunne  flyt- 
tes, afvexle  med  hinanden.  Træer  seer  man 
ingen  af;  men  paa  disse  er  der  i  det  Hele  taget 
ingen  Overflødighed  hverken  i  Omaha  eller  over- 
hovedet i  Nebraska. 

Paa  Hovedgaden  gjør  hvert  andet  Hus  Ind- 
trykket af  at  være  et  offenligt  Sted  af  en  eller 
anden  Art,  og  Tobaksudsalgene  og  de  saakaldte 
Saloons  —  Drikkestuer  —  spille  navnlig  en  vig- 
tig Rolle  blandt  disse.     Paa  et  af  de  sidstnævnte 

Steder  træffer  jeg  en  gemytlig  tyk  Franskmand 
med  en  rød  Fez  paa;  han  tiltaler  mig  strax  paa 
Fransk  og  vi  tømme  et  petit  vevre  paa  Frank- 
rigs Vel.  Kognaken  er  utvivlsomt  lavet  i  Cali- 
fornien, men  han  sværger  paa,  at  den  kommer 
fra  hans  Fødeland,  i  hvilken  Anledning  den  ko- 
ster fire  Gange  saa  meget  som  en  almindelig 
Drink.  Paa  et  andet  lignende  Sted  støder  jeg 
paa  en  Tydsker,  der  serverer  Lager-bcer,  og  som 
af  tilstedeværende  Kammerater  kaldes  B  i  s  m  a  r  c  k ; 
var  det  ikke  for  den  tamme  Atilop,  der  gracieust 
tripper  omkring  ved  Skjænken,  og  paa  Grund 
af  de  groteske  Skikkelser  med  Overkroppene 
hyllede  i  laadne  Vamse  og  med  de  nedre  Dele 
begravede  i  sande  Syvmilestøvler,  som  de  strække 
fra  sig  under  de  smaa  Træborde,  kunde  man 
tro  sig  henflyttet  til  en  Øliial  i  Tydskland. 

Udenfor  et  Tobaksudsalg  læses  Navnet  Pe- 
tersen, og  jeg  finder  her  en  Landsmand  og 
Stedeier  i  Omaha,  der  er  særdeles  vel  fornøiet 
med  sin  Tilværelse,  og  som  fortæller  mig,  at  jeg 
vil  træffe  flere  Danske  i  Byen.  Paa  den  sidst- 
nævnte Bemærknings  Rigtighed  faaer  jeg  strax 
Bekræftelse  ved  at  spørge  en  Politibetjent,  der 
staaer  udenfor,  om  Vei.  Han  har  hørt  vor  Sam- 
tale inde  i  Boutiken  og  svarer   mig    paa  Dansk. 

-Man  kan  altsaa  blive  arresteret  paa  Dansk 
her  i  Omaha!«  bemærker  jeg. 

»Ja  magelig,  og  dømt  med,<  tilfoier  han 
leende,    »thi  vi  have  en  Fredsdommer,  der  ogsaa 

er  fra  Danmark;  og  De  kan  ogsaa  faa  Under- 
visning i  Dands  paa  Dansk,  og  det  ovenikjøbet 
af  en  forhenværende  Solodandser  fra  det  konge- 
lige Theater  i  Kjøbenhavn  og  komme  paa  Bøf- 
feljagt med  Landsmænd  thi  en  af  vore  bedste 
Jægere  er  en  ung  Dansk,  og  blive  besørget 
videre  paa  Stillehavsbanen  af  Danske,  thi  paa 
The  Union-Paci fic-l^ontoret  vil  De  finde  hele  to 
danske  Embedsmænd.« 

Der  var  kort  sagt  en  hel  Koloni  af  Lands- 
mænd midt  paa  det  store  vestlige  Kontinent, 
og  efterhaanden  gjorde  jeg  Bekjendtskab  med 
flere  af  dens  Medlemmer. 

Foreløbig  sluttede  jeg  mig  til  min  nye  Ven 
Politibetjenten.  Han  hed  Christoffersen  og  var 
ved  Skjæbnens  lunefulde  Tilskikkelser  bleven 
forvandlet  fra  Bagersvend  hos  Rubow  i  Kjøben- 
havn til  Republikens  Politibetjent  i  Omaha.  En 
ypperlig  Veiviser  fandt  jeg  ham  at  være,  og  ved 
hans  Bistand  fik  jeg  hurtig  et  Overblik  over 
Byen  og  kom  ind  i  de  lokale  Forhold. 

Kulden  havde  i  dette  Aar  været  ualmindelig 
stærk  i  det  Vestlige.  Togene  sneede  til  paa 
Stillehavsbanen.  Bøffelflokkene  trængte  sig  sam- 
men om  Waggonerne  for  at  søge  Ly,  hele  Emi- 
grantfamilier frøs  ihjel  paa  Prairierne,  og  Veiene 
vare  i  Almindelighed  saa  ufremkommelige,  at 
den  paatænkte  Udflugt  til  Omegnen  foreløbig 
blev  opgivet. 

»Men  vi  have  jo  Theatret,  lad  os  gaa  derhen 

iaften,«  sagde  Rettens  Haandhæver  i  det  fjerne 
Vesten,  og  det  gjorde  vi. 

Den  dramatiske  Kunst  staaer  imidlertid  paa 
et  meget  primitivt  Standpunkt  i  Nebraskas  for- 
nemste By.  »Den  yndige  lille  Kunstnerinde«,  Miss 
LeonaCavender,  hørte  i  legemlig  Henseende 
til  Dvergenes  Race,  og  skjøndt  det  gamle  Skind 
baade  sang,  dandsede  og  spillede  paa  Banjo  — 
Negrenes  yndede  Stedfortræder  for  en  rigtig  Gui- 
tar —  formaaede  hun  ikke  at  rive  mig  med 
eller  at  bibringe  mig  det  Indtryk,  at  det  store 
Drama  •»  JMiniiies  L^ick«  var  et  Mesterværk.  At 
min  ærede  Kollega  i  »The  Bee^  imidlertid  ikke 
havde  overdrevet  ved  at  kalde  hende  alminde- 
lig afholdt  i  det  Vestlige«,  fremgik  noksom  af 
de  jublende  Bifaldssalver  hvergang  hun  kom 
eller  gik  og  af  de  glade  Tilraab,  saasom  »Hæng 
i!«  —  »Paa'en  igjenl«  osv.,  der  lød  fra  de 
brave  Bøffeljægere  og  Farmere  paa  Galleriet, 
naar  hun  havde  produceret  sig  i  en  Art  Reel 
eller  y>Breakdoivn^,  som  Negerdandserne  have 
bragt  i  Mode. 

Langt  mere  underholdende  var  Slutningen 
paa  Aftenen,  tilbragt  i  den  gjæstevenlige  Politi- 
mands Hus,  hvor  jeg  traf  flere  elskværdige  Lands- 
mænd, og  hvor  en  ægte  hjertelig  og  dygtig 
dansk  Husmoder  bidrog  til  at  gjøre  Alt  hygge- 
ligt. Der  drøftedes  Livets  forskjellige  Tilskik- 
kelser for  de  Tilstedeværende,  blandet  med  Be- 
retninger fra  Hjemmet   Q)<g  Planer   for  Fremtiden 

R.  Watt:  Paa  Reiser  og  Eventyr.  10 

i  dette  mægtige  Land,  som  de  nu  levede  i,  og 
som  i  saa  høi  Grad  bidrager  til  at  vække  Fore- 
tagelsesaanden. 

Først  sent  blev  der  gjort  Opbrud;  et  Par 
af  de  nye  Bekjendte  ledsagede  mig  hjem  over 
de  knudrede  Veie  og  gjennem  de  med  Sne  be- 
lagte Gader,  og  under  dansk  Tale  og  Sang  pas- 
serede vi  Stillehavsbanens  Skinner,  ad  hvilke  jeg 
om  kort  Tid  skulde  fare  mod  det  fjerne  Hav, 
medens  den  vrede  Missouri-Flods  Brusen  endnu 
lød  i  mit  Øre,  da  jeg  faldt  i  Søvn  efter  denne 
min  første  Dag  i  Omaha. 


iQ^ — 


VIII. 


Millionbyen. 


nhver,  der  ikke  har  besøgt  London  i 
nogle  Aar,  vil  blive  forbauset  over 
de  mange  Forandringer,  som  ere  fore- 
gaaede  med  Byen  i  Retning  af  For- 
bedringer og  Forskjønnelser  paa  en  Mængde  for- 
skjellige  Omraader. 

Themsens  muddrede  og  alt  andet  end  vel- 
lugtende Bredder,  der  strakte  sig  langs  en  stor 
Del  af  en  ellers  smuk  og  meget  besøgt  Bydel, 
ere  blevne  forvandlede  til  en  bred  og  smagfuld 
Kai,  paa  hvis  sirlige  Kjørebane  Hundreder  af 
elegante  Ekvipager  nu  daglig  rulle  mellem  ko- 
lossale Stenbygninger  og  Bolværket,  hvor  de 
utallige  Penny-Dampere  hver  fem  Minuter  lægge 
til,  og  over  hvilket  Cleopatras  Naal  kneiser  fra 
sin  solide  Sokkel ;  grønne  offenlige  Haver  med 
Asfaltgange,  fulde  af  legende  Børn,  ere  traadte 
istedetfor  ufremkommelige  Moradser,  vaskede  af 

Flodens  Bølger;  en  magelig  Gjennemgang  ned 
til  Themsen  og  et  kjæmpestort  Hotel  sees,  hvor 
det  noget  skumle  Northlmniberland  House  tid- 
ligere thronede  i  samme  Nabolag;  brede  Gader 
og  lukkede  Passager  ere  blevne  fremtryllede  i 
West  End,  den  forfaldne  Leicester  Square,  som 
Londonerne  morede  sig  med  at  kalde  Tlie  Square 
of  foreign  debauchery,  er  bleven  befriet  for  et 
Par  berygtede  offenlige  Steder,  medens  Midten 
af  den  rummelige  Plads  nu  smiler  med  grønne 
Træer  og  Buske,  med  pyntelige  Gange  og  Stier, 
der  sno  sig  udenom  Shakespeares  Statue,  som 
er  opreist  i  Centrum,  og  Byens  verdensberømte 
Forretningskvarter,  City,  har  ikke  villet  staa 
tilbage  for  det  fashionable  West  End.  Pladsen 
om  den  ærværdige  St.  Paulskirke  er  bleven  be- 
tydelig ryddet,  den  steile  Holborn-Gade  er  bleven 
omdannet  til  en  Slags  pragtfuld  Viadukt,  og 
flere  af  de  mest  befærdede  Strøg  i  City  ere 
som  ved  Trolddom  blevne  dobbelt  saa  brede. 
Og  naar  man  saa  betænker,  i  hvilken  Pris  hver 
Fod  Grund  i  London  staaer,  vil  man  kunne 
forstaa,  hvilke  Ofifre  der  har  maattet  bringes  for 
at  skaffe  Plads  for  Færdselen  i  Kæmpebyen. 

Trods  alt  det  her  Nævnte,  trods  en  forøget 
Trafik  paa  Floden,  trods  Aabningen  af  nye  Tunne- 
ler, Gader  og  Veie,  trods  Broernes  Forøgelse, 
trods  Bygningen  af  over-  og  underjordiske  Jern- 
baner, synes  imidlertid  Trængselen,  Færdselen, 
Rummelen   oo;  Tummelen    at  være  lisre  overvæl- 

dende ;  men  man  maa  saa  rigtignok  ogsaa  tillige 
mindes,  at  London  nu  tæller  næsten  5  (femj 
Millioner  Mennesker,  at  Byen  hvert  Aar  voxer, 
og  det  efter  en  saadan  Maalestok,  at  Menneske- 
massen har  fordoblet  sig  i  de  sidste  halvhundrede 
Aar.  Tænk  paa  Indbyggertallet  i  hele  »Konge- 
riget Danmark  med  dertil  hørende  Bilande«, 
eller  paa  Beboerne  af  Belgien,  og  tænk  saa  sam- 
tidig paa  Londons  Millioner  af  Mennesker  —  af 
hvilke  hvert  ottende  Minut  En  seiler  over  i 
Evigheden  —  indesluttede  mellem  disse  uover- 
skuelige Masser  af  Mur-,  Tegl-  og  Brosten  (jeg 
nævner  med  Flid  ikke  Rendestenene,  thi  disse 
Overleveringer  fra  en  svunden  Tid  findes  selv- 
følgelig ikke  mere  i  dette  Verdenshandelens 
Brændpunkt)  og  man  vil  muligvis  begynde  at  faa 
et  Begreb  om  Londons  Storhed. 

Og  af  disse  Myriader  strømmer  der  hele 
Armeer  paa  Tusinder  og  atter  Tusinder  ad  Jern- 
baner og  Dampskibe,  ad  de  mere  end  hundrede 
Omnibuslinier,  tilvogns,  tilhest  og  tilfods,  hver 
Morgen  til  Forretningslokalerne  i  City  for  atter 
hver  Eftermiddag  at  forlade  dem.  Over  2000 
Huse,  bevogtede  af  Citys  800  Politibetjente,  staa 
hver  Nat  tomme  i  denne  interessante  Bydel, 
men  Trængselen  er  om  Dagen  saa  stor  i  de 
mest  besøgte  Gader  i  Forretningstimerne,  at 
hele  Billedet  næsten  smelter  sammen  til  en  uende- 
lig bugtende  Masse,  bestaaaende  af  høie  Hatte 
og    lange    sorte   Frakker,    udenom    en    forvirret 

Blanding  af  Vognhjul  og  Hesteben.  En  Frem- 
med, der  tager  Ophold  i  City,  og  som  paa  sine 
første  Udflugter  ikke  naaer  længere  Vest  paa 
end  til  Banken  f  Ex.,  vil  begynde  at  tvivle  om, 
at  der  i  det  Hele  taget  findes  Kvinder  i  London, 
saa  faa  henhørende  til  det  smukke  Kjøn  seer 
man  om  Dagen  i  Citys  Gader,  afJivilke  henved 
hundrede  ere  saa  smalle,  at  man  ikke  kan  kjøre 
igjennem  dem. 

Han  maa  adskillige  engelske  Mile  Vest  paa. 
gjennem  Piccadilly  og  Regentstreet ,  ud  forbi 
Hyde  Park  og  Rotten  Row,  gjennem  Belgvaria- 
Kvarterets  prægtige  Gade  eller  de  forfriskende 
grønne  Parker,  saasom  Green  Park,  Regent  Park, 
St.  Javies  Park,  og  streife  over  de  stadselige 
Squares  for  ret  at  kunne  faa  Leilighed  til  at  se 
Londons  Damer.  Eller  han  maa  om  Søndagen 
iagttage  Kirkerne,  naar  Menigheden  samles  eller 
skilles  ad,  og  staaer  hans  Hu  til  at  fordrive  Ti- 
den paa  den  sidstnævnte  Maade,  vil  han,  som 
altid  i  London,  have  et  rigt  Udvalg,  idet  man 
regner,  at  der  ikke  findes  mindre  end  i  loo  Guds- 
huse  i  Million-Byen.  Det  synes  Meget,  og  dog 
ikke  saa  Meget  endda,  naar  man  tager  Hensyn 
til,  at  der  i  London  bl.  A.  lever  flere  romerske 
KathoUker  end  i  selve  Rom,  ligesom  der  for- 
øvrigt ogsaa  indenfor  Byens  Mure  bl.  A.  lever 
flere  Irlændere  end  i  selve  Dublin  og  flere  Skot- 
lændere  end  i  selve  Edinburg. 

Alt  i  London  antager  svimlende  store  Dimen- 

sioner,  og  det  er  mulig\ns  Grunden  til,  at  Tal- 
størrelser —  der  ellers  skyes  af  alle  Feuilletonister 
og  Korrespondenter,  og  i  Reglen,  naar  de  en 
enkelt  Gang  findes,  springes  over  af  Læseren  — 
for  Londons  Vedkommende  :  næsten  hæv-e  sig 
til  en  poetisk  Høide«,  som  en  udenlandsk,  af 
Byen  ovei-vældet  Kollega  har  bemærket.  Man 
vil  maaske  derfor  tilgive,  at  her  undtagelsesvis 
dvæles  Hdt  ved  enkelte  af  disse  Talstørrelser; 
de  ere  i  hvert  Tilfælde  ganske  kurieuse  at 
,  gjennemløbe. 

»Hvor  Gud  bygger  en  Kirke,  bygger  Fan- 
den i  Regelen  sit  Kapel  ved  Siden  af,  ^  siges  der. 
Ja,  jeg  har  endogsaa  engang  i  Australien  i  en 
Nybygd,  »hinsides  de  blaa  Bjerge«,  seet  begge 
forenede  under  et  og  samme  Tag,  idet  Husets 
ene  Ende  benyttedes  som  Kirke,  medens  den 
anden  tjente  som  Skjænkestue,  hvilket  ved  mere 
end  een  Leilighed  af  de  forsorne  Skovstreifere 
og  Ørkenr>i:tere,  der  holdt  Hviledag,  fremkaldte 
sorgelige  Misforstaaelser.  Enhver,  der  troer  paa 
det  gamle  Mundheld ,  vil  det  derfor  ikke  fore- 
komme besynderligt,  at  London  ved  Siden  af 
sine  iioo  Kirker  eier  1700  Kaffehuse,  500  Ho- 
teller og  —  o!  gyser,  alle  I  Medlemmer  af 
Maadeholdsforeninger !  —  7500  Drikkestuer!  Og 
alt  dette  beregnet  efter  samvittighedsfuldt  Eftersyn. 
Ifølge  det  samme  fremgaaer  det  bl.  A.  ogsaa,  at 
Byen  eier  4000  Skomagere  og   2880  Skræddere, 

de  fornemste  Haandværkere,    naar  Talen  er  om 
en  engelsk  Gentlemans  ydre  Væsen. 

Men  imponerende,  som  disse  Talstørrelser 
forekomme,  saa  virke  de,  der  noteres,  naar  man 
kommer  til,  hvad  London  putter  i  Munden  hvert 
Aar,  endnu  mere  slaaende.  Hver  tolv  Maane- 
neder  fortærer  Londons  Indbyggere  saaledes 
400,000  Oxer,  172  Million  Faar,  130,000  Lam, 
og  250,000  Svin,  og  med  at  gjøre  alle  disse 
levende  Skabninger  rede  til  Kjøkkenet  tjene 
2100  Slagtere  deres  Brød.  Men  dette  var  kun 
de  mere  solide  dagligdags  Retter.  Ved  Siden 
deraf  lader  Byen  i  det  samme  Tidsrum  8  Millioner 
Stykker  Fjerkræ,  400  Millioner  Pund  Fisk, 
500  Millioner  Østers,  1,200,000  Hummer  og  3 
Millioner  Lax  foruden  andre  Lækkerheder  for- 
svinde og  skyller  det  ned  med  180  Millioner 
Qzcarf  A\q  og  Porter*),  31  Millioner  Qu ar t  Wme 
og  8  Millioner  Qiiart  Spiritus,  medens  2500  Ba- 
gere ere  beskjæftigede  med  at  lave  det  aarlige 
Brød.  Der  brændes  aarlig  —  rigtignok  med 
Dampskibe  og  Jernbaner  indbefattet  —  60  Mil- 
lioner Centner  Kul ,  og  Byen  tæller  en  lille 
Armee  paa  300,000  Tjenestefolk.  Ikke  uden 
Interesse  for  Adskillige,  der  have  gjort  det  sæde- 
lige og  religieuse  London  til  Gjenstand  for  Stu- 
dium, vil  det  maaske  være  at  erfare,  at  henved 
80,000  Kvinder  leve  af  Usædelighed. 


*)  En  Quart  er  \\  Pot. 

Store  Masser  af  de  ovenomtalte  Fødevarer 
indføres  fra  Udlandet,  og  Danmark  har  jo  ogsaa 
sin  Del  deraf;  Værdien  af  de  Æg,  der  aarlig 
indføres  i  London ,  udgjør  saaledes  adskillige 
Millioner  Pund  Sterling;  fra  Frankrig  kommer 
der  en  Mængde  Fjerkræ,  Belgien  forsyner 
London  med  Grøntsager,  medens  en  stor  Del 
andre  Lande  sende  Londonerne  Hveden  til  deres 
Brød.  Men  med  den  Forandring,  Amerika  alle- 
rede har  bragt  i  det  engelske  Korn-  og  Kvæg- 
marked, vil  utvivlsomt  England  selv  herefter 
lægge  mere  Vind  paa  Frembringelsen  af  adskil- 
lige af  de  Næringsmidler,  som  Udlandet  hidtil 
for  en  stor  Del  har  forsynet  Landet  og  da  navn- 
lig Hovedstaden  med. 

Paa  Adskillige  virker  Londons  Storhed  tryk- 
kende. Touristen  skyer  som  oftest  Byen,  fordi 
han  føler  sig  som  en  ensom  Vandrer  i  denne 
Menneskeørken.  Ingen  kjender  ham,  og  han 
kjender  Ingen  blandt  disse  travle  Skarer,  der 
haste  afsted  omkring  ham,  der  støde  og  puffe 
ham,  hvis  han  ikke,  som  man  siger,  har  et  Øie 
paa  hver  Finger,  og  han  har  en  ubehagelig  For- 
nemmelse af,  at  han  vilde  kunne  gaa  tilbunds, 
og  at  Strømmen  vilde  passere  over  ham,  uden 
at  der  blev  taget  den  mindste  Notits  deraf. 
»Forretning!«  er  Stikordet  paa  de  fleste  Steder. 
Man  har  ikke  Tid  til  at  fortabe  sig  i  Noget, 
Kommer  den  Reisende  fra  Kontinentets  glimrende 
Hovedstad  Paris,  savner  han  de  brogede  Boule- 

varder  med  de  skyggefulde  Træer,  Kafeerne 
med  Stolerækkerne  udenfor,  hvor  Enhver  synes 
at  have  god  Tid  til  at  nyde  sin  Kaffe  eller  an- 
den Forfriskning,  til  at  læse  sit  Blad  eller  til  at 
slaa  en  lille  Passiar  af-  han  savner  det  Elektri- 
serende, det  Meddelsomme,  der  er  ved  Paris, 
Farvepragten,  det  Uensartede  og  Mangfoldig- 
heden i  Billedet,  han  har  for  Øie,  kortsagt  alt 
det,  der  gjør,  at  en  hvilkensomhelst  Reisende 
næsten  strax  føler  sig  hjemme  i  Paris,  at  han 
morer  sig  der,  og  besjæles  af  et. vist  Velvære. 

I  London  findes  ret  egenlig  ingen  Kafeer. 
Der  er  fuldt  op  af  »Bars«,  hvor  man  i  Farten 
indtager  en  Forfriskning;  Maaltiderne  midt  paa 
Dagen  nydes  i  Reglen  i  utrolig  kort  Tid,  under- 
tiden spises  den  saakaldte  Lunch  endogsaa 
staaende  ved  en  eller  anden  Disk,  hvilket  imid- 
lertid ikke  forhindrer,  at  Retterne  ere  velsma- 
gende; Kaffe,  som  Pariserne  ville  finde  god,  maa 
søges  paa  ganske  enkelte  Steder,  ikke  saa  sjel- 
dent  paa  en  saakaldet  s* Divan«,  der  drives  i 
Forbindelse  med  en  Cigarboutik;  Fortovene  ere 
for  overfyldte,  til  at  Nogen  kunde  faa  Tilladelse 
til  at  placere  Stole  udenfor,  og  en  engelsk  For- 
retningsmand vilde  sikkert  ogsaa  miste  sin  An- 
seelse, dersom  han  blev  seet  siddene  paa  en  saadan 
Stol  —  idetmindste  ved  høilys  Dag.  Han  læser 
sit  Blad  ombord  paa  Damperen,  i  Jernbane- 
koupeen  eller  paa  Taget  af  Omnibussen,  naar 
han  om  Morgenen  farer  til  sin  Forretning  fra  sin 

stille  Forstad  eller  sin  lille  landlige  Bolig,  og  han 
bidrager  derpaa  Sit  til  at  forøge  de  hurtig- 
gaaende,  ligesom  aandeløst  hastende  Masser,  der 
i  Regelen  ere  den  Lystreisendes  Plage,  og  naar 
hans  Arbeide  er  gjort,  iler  han  tilbage  til  sit 
Hjem  —  en  Englænders  bedste  og  kjæreste 
Sted,  som  det  saa  smukt  hedder.  Af  den  Grund 
spille  ogsaa  Klubberne,  hvor  den  ugifte  Mand 
kan  finde  Hjemmets  Komfort,  en  saa  stor  Rolle 
i  London  og  ere  bragte  til  en  sjelden  Fuld- 
kommenhed der,  og  kan  det  ikke  lykkes  den 
Besøgende  i  London  at  komme  indenfor  de 
kolde  graa  Mure,  bag  hvilke  der  hersker  et  saa 
hyggeligt  og  indtagende  Liv,  gjør  han  bedst  i 
at  blive  Medlem  af  en  Klub  under  sit  Ophold  i 
Byen,  hvis  det  ellers  vil  lykkes  ham ;  thi  den 
Sag  lader  sig  ganske  vist  ikke  saa  let  ordne. 

Det  vilde  nu  imidlertid  være  en  stor  Feil 
at  tro,  at  London  burde  stryges  ud  af  Touristens 
Liste,  fordi  den  paa  visse  Punkter  afviger  noget 
fra  de  Tillokkelser,  som  den  store  Allarmplads 
ved  Seinens  Bredder  kan  byde.  Paris  er  ganske 
vist  mere  —  om  jeg  saa  maa  sige  —  øvet  i  at 
modtage  Fremmede.  Man  kan  der  hjælpe  sig 
med  et  Minimum  af  Kjendskab  til  Landets  Sprog, 
fordi  Pariseren  øieblikkelig  ligesom  gjætter  Ens 
Mening,  hvorimod  man  som  oftest  strax  vil  sidde 
fast,  saasnart  man  kommer  udenfor  sin  Hoteldør 
i  London  og  ikke  kan  Engelsk.  Det  fik  bl.  A. 
En   af  mit   Reiseselskab   at    fole.     En    Aften    da 

han  saa  ualmindelig  tungsindig  ud,  betroede  han 
mig,  paa  mit  deltagende  Spørgsmaal  om  Aar- 
sagen  til  hans  Forstemthed,  at  han  næsten  havde 
tilbragt  fire  Timer  i  en  Cab ,  medens  Kusken 
havde  travet  rundt  omkring  i  London  med  ham 
og  sluttelig  sat  ham  af  igjen  ved  Charriiig  Cross- 
Ilofellet,  hvor  han  var  stegen  ind. 

»Men  var  det  da  ikke  Meningen,  at  De 
vilde  gjøre  en  Orienteringsfart  gjennem  Byen?« 
spurgte  jeg. 

»Nei,  det  var  det  rigtignok  ikke!«  svarede 
han  irriteret.  »Jeg  vilde  besøge  Tower,  og  da 
jeg  ikke  kunde  Engelsk,  søgte  jeg  at  gjøre  Ku- 
sken begribelig,  hvad  jeg  vilde,  ved  at  sige : 
^The  tour  of  Lo?idres«.  Han  forstod  mig  imid- 
lertid ikke,  men  en  pæn  engelsk  Gentleman, 
der  saa  min  Nød,  kom  til  idetsamme,  og  be- 
mærkede meget  høflig  paa  Fransk:  »Aa,  jeg 
veed,  hvad  De  vil!«  hvorpaa  han  gav  Kusken 
en  Ordre  paa  dette  umulige  Sprog,  og,  som  jeg 
senere  fik  at  vide,  havde  han  befalet  ham  at 
kjøre  mig  omkring  i  London  og  sluttelig  at  sætte 
mig  af  igjen  ved  Charriug  Cross  —  og  denne 
forbandede  Tour  har  ovenikjøbet  kostet  mig  en 
forfærdelig  Mængde  Shillmgs!« 

Jeg  formaaede  ikke  at  trøste  ham;  men  for 
at  trøste  sig  selv  fortalte  han  mig  om,  hvorledes 
en  sulten  Englænder  i  Paris  paa  en  Restaura- 
tion havde  bestilt:  i>Un  hif steak  aux  pommes!'!- 
og  paa  Opvarterens  Svar:   ^Avec  plaistr  !<■  havde 

svaret:  O!  iio!  non  pas  avec -plaisir,  avec  f  ommes 
de  terre  !<(■ 

Det  Værste  ved  London  for  den  Reisende 
er,  som  antydet,  Byens  umaadelige  Størrelse, 
thi  ved  gjentagne  Besøg  er  jeg  næsten  kommen 
til  at  dele  en  for  sin  Hovedstad  begeistret 
Englænders  Mening:  >I  London  findes  Alt  — 
for  enhver  Alder,  for  enhver  Nation,  for  enhver 
Smag  —  Hemmeligheden  er  kun  at  forstaa  at 
finde  det!« 

Og  selv  for  Adskillige  vil  sikkert  alene  det 
storslaaede  Liv  i  Gaderne  være  interessant.  Han 
maa  blot  ikke  blive  nervens  og  pirrelig  over 
Menneskestrømmen,  der  syder  og  bruser  omkring 
ham;  han  maa  kunne  nyde  Synet  af  Pragt- 
bygningerne, Monumenterne  og  de  rigt  udsty- 
rede Boutiker  uden  at  tænke  paa  Lommetyve 
eller  Sligt.  Bliver  han  træt,  vælger  han  sig  en 
eller  anden  af  de  indbydende  grønne  og  yppige 
Parker  til  Hvilested,  eller  han  bestiger  en  af  de 
altid  forbikrydsende  Omnibussers  Tage  og  be- 
skuer fra  dette  ophøiede  Stade  den  forunderlige 
By.  Bliver  han  vildfarende,  vil  han  ikke  kunne 
gaa  mange  Skridt  uden  at  støde  paa  en  af  de 
altid  statelige  og  alvorlige,  men  altid  positive, 
logiske  og  høflige  Politibetjente,  disse  de  Voxnes 
Raadgivere  og  de  Unges  P^orsyn  i  Londons 
Labyrinther;  thi  Ingen  lærer  nogensinde  rigtig 
at  finde  Vei  i  London,  ikke  engang  en  Politi- 
betjent.    Han  kjender  sin  Vagtpost,  i  det  Høieste 

sit  Kvarter;  men  kommer  han  udenfor  det,  maa 
han  selv  ofte  spørge  om  Vei.  Den  Fremmede 
lærer  hurtig  de  to  store  Hovedaarer  Oxford 
Street  og  Strand,  tilligemed  deres  Fortsættelser 
og  deres  talrige  Udløb,  at  kjende,  og  dermed 
maa  han  styre  omkring  efter  egen  Dømmekraft 
og  Politibetjentenes  Anvisninger.  Jeg  har  endnu 
aldrig  truffet  nogen  indfødt  Londoner,  der  ikke 
er  gaaet  vild,  idetmindste  en  kort.  Stund,  naar 
vi  have  færdedes  sammen. 

Men  ved  Hjælp  af  dette  sjeldne  og  langtfra 
for  høit  priste  Politikorps  kommer  den  Fremmede 
som  sagt  meget  godt  afsted.  Han  naaer  til 
»Monumentet«,  opreist  til  Minde  om  en  stor 
Ildebrand,  og  bestiger  dets  Top  for  at  faa  et 
lille  Overblik  over  Byen,  beseer  Tower,  det  for- 
trinlige Kensington  Museum,  det  britiske  Museum, 
de  store  offenlige  Malerisamlinger  tilligemed  et 
Utal  af  mindre,  private,  han  fordriver  Tiden  i 
den  zoologiske  Have  eller  ved  Koncerter  i 
Alexandra-  eller  Krystal-Paladset,  med  Sport  i 
Agricultural  Hall,  og  vil  han  rigtig  udenfor  Byen 
for  at  bese  Londons  smukke  Omegn,  faaer  han 
anvist  en  Omnibus  eller  en  Jernbanestation  og 
dukker  derpaa  op  i  Kews  imponerende  bota- 
niske Have,  i  den  deilige  Richmond  Park,  hvor- 
fra han  seer  hele  det  brogede  Liv  paa  Themsen 
med  de  talløse  Robaade  og  Kanoer,  eller  foran 
det  ærværdige  gamle  Slot  Hampfon  Court  med 
de    yppige    Græsplainer   —    som    man    har    fuld 

Tilladelse  til  at  gaa,  ligge,  sidde  og  tumle  sig 
paa  —  eller  han  kommer  paa  lidt  over  en  Time 
til  Windsor  med  Jernbanen  eller  ud  med  Them- 
sens Munding  pr.  Damper. 

Kort  sagt  Mangfoldigheden  truer  med  at  over- 
vælde ham  ogsaa  paa  dette  Omraade  og  det 
baade  udenfor  og  indenfor  Byen,  af  hvis  Rig- 
domme paa  alt  Muligt  kun  et  Par  enkelte  her 
ere  berørte. 

IX. 


Et  natligt  Besøg. 


jet  var  efter  Chicagos  store  Brand,  at 
en  lille  Klynge  Danske  samledes  i  vor 
Konsuls  af  de  frygtelige  Luer  forskaa- 
nede  Hus  i  Milwaukee  Avenue. 

Luften  var  endnu  svanger  af  Dun- 
sterne, der  i  mange  Dage  vare  stegne 
y  op  fra  de  sørgelige  Ruiner.  Store 
offenlige  Bygninger,  over  et  halvthundrede  Kir- 
ker, pragtfulde  V'arelagere,  et  halvt  Dousin  glim- 
rende Theatre,  Privatbygninger,  der  straalede  af 
Marmor  og  Porphyr,  og  en  talløs  Mængde 
mindre  Huse,  der  tilsammen  havde  bedækket 
et  Areal  af  sextenhundrede  Tønder  Land,  existe- 
rede  ikke  mere,  ja  man  havde  endogsaa  den 
største  Vanskelighed  ved  mellem  de  forskjellige 
Dynger  af  forkullede  Bygningsmaterialier  blot 
tilnærmelsesvis  at  finde  Sporene  af  de  forhen 
tætbebyggede  Gader,  gjennem  hvilke  der  havde 
pulseret    et     saa    stærkt   Liv,     som    en   By   paa 

300,000  Indbyggere  formaaer  at  afføde  —  og 
det  tilmed  en  By,  der  bar  den  stolte  Titel 
»Vestens  Dronning«  —  i  den  Grad  havde  Ild- 
kongen svunget  sit  frygtelige  Sværd  over  den  til 
Undergang  fordømte  By. 

Sindet  var  endnu  fuldt  af  Billederne  fra  de 
forløbne  skrækkelige  Dage;  med  Undtagelse  af 
vor  elskværdige  Vært ,  Konsul  Dreier,  vare 
vi  alle  mere  eller  mindre  »udbrændte«,  som  det 
hed.  Nogle  hørte  endogsaa  til  dem,  der  et  Par 
Gange  havde  troet  sig  i  Sikkerhed,  men  som 
hvergang  vare  drevne  tilbage  af  de  uforsonlige 
Flammer.  Enhver  havde  oplevet  Noget,  *der  var 
værd  at  berette;  En  havde  seet  de  nylig  ud- 
stillede femoghalvijerdsindstyve  Lig;  en  Anden 
havde  hørt  berette,  at  der  alene  i  Forretnings- 
kvarteret  allerede  var  udgravet  trehundrede  mere 
eller  mindre  forkullede  Legemer;  en  Tredie 
vidste  fra  en  af  den  nylig  dannede  Komitees 
Medlemmer,  at  der  foreløbig  savnedes  over  tre- 
tusind større  og  mindre  Børn;  der  fortaltes  om 
heroiske  Opoffrelser  saavel  af  Mænd  som  af 
Kvinder ,  om  hjerteskjærende  Scener  af  alle 
Arter ;  der  fremsattes  mange  Exempler  paa  brutal 
Raahed  og  Overfald,  paa  Voldsomheder,  Røve- 
rier og  andre  Udtryk  for  den  Demoralisation, 
der  altid  følger  i  en  stor  Ulykkes  Spor. 

Det  var  imidlertid  blevet  Midnat,  og  de, 
der  ikke  boede  i  selve  den  gjæstfri  Værts  Hus, 
belavede   sig  til  at  gaa,    da  Døren  til  Dreiers 

R.  Watt:    Paa  Reiser  og  Eventyr.  jj 

Apothek  gik  op  og  en  lille  Dreng  hurtig  sprang 
ind  i  Stuen.  Han  saa  meget  pjaltet,  meget  ski- 
den og  meget  forvirret  ud,  og  han  var  saa 
aandeløs  af  sit  hurtige  Løb,  at  vi  i  det  første 
Øieblik  kun  formaaede  at  skjelne  Ordene:  »Re- 
volver .  .  .  skudt  .  .  .  Læge!«  i  den  forvirrede 
Strøm  af  Ord,  han  fremplapprede.  Medens  vi 
forsøgte  at  komme  tilbunds  i  Sagen,  gik  Døren 
atter  op,  og  en  ung  Mand  viste  sig  i  Aab- 
ningen. 

»Har  Du  sagt  Herrerne  Besked?«  spurgte 
han  med  et  Blik  paa  Drengen. 

^^Jo  J^S  ^^^>  ™^"  .  .  .  .«  svarede  den  Til- 
talte og  saa  sig  ængstelig  omkring. 

»Men  vi  have  ikke  forstaaet,  hvad  han  me- 
ner,« faldt  en  af  Selskabet  ind.  »Hvad  er  der 
igrunden  paafærde?« 

»Der  er  en  Mand  blevet  skudt  her  i  Nabo- 
laget,« forklarede  den  Sidstankomne,  »og  da 
man  jo  efter  Branden  ikke  kan  hitte  Rede  i, 
hvor  Doktoren  eller  andre  Mennesker  egenhg 
bo,  løb  vi  her  hen  til  Apotheket,  fordi  vi 
troede,  De  kunde  sige  os,  hvor  vi  kunde  faa  fat 
paa  en  Læge.' 

»Den  Herre  er  Doktor,«  svarede  Konsulen 
og  pegede  paa  en  i  Chicago  kjendt  dansk  Læge, 
hvis  smukke  Eiendom  var  gaaet  op  i  Flammer 
i  et  af  Byens  sydlige  Kvarterer,  og  som  nu  med 
det  Lidt,    han    havde   reddet,    var   tyet   over   til 

den  paa  Vestsiden  forskaanede  Milwaukee 
Avenue. 

»Vilde  De  da  ikke  have  den  Godhed  at 
gaa  med?«  spurgte  det  unge  Menneske,  idet  han 
nærmede  sig  Doktoren. 

»Han  er  altsaa  ikke  død  endnu?« 

»Nei,  endnu  ikke,  men  det  var  jo  rart,  om 
De  vilde  tage  Kuglen  ud,  for  den  sidder  nok 
i  ham.« 

»Er  han  bleven  overfaldet?« 

»Nei.  det  troer  jeg  ikke,«  svarede  det  unge 
Menneske  og  saa  sig  usikkert  omkring  i  Kredsen. 

»Saa  er  det  formodenlig  et  af  de  sædvan- 
lige Slagsmaal,  fremkaldt  af  Drukkenskab,«  be- 
mærkede Doktoren  skarpt. 

»Nei,  jeg  skal  sige  Dem  .  .  .«  begyndte 
Drengen  hurtigt,  men  blev  lige  saa  hurtigt  stand- 
set af  et  vredt:  »hold  Mund,«  fra  sin  ældre 
Ledsager. 

»Det  er  istedetfor  at  komme  iseng,«  be- 
mærkede En  paa  Dansk  til  Doktoren.  Ja  det 
er  livlige  Tider  for  Læger  og  Apothekere.« 

»De  skal  saamænd  ikke  misunde  mig,«  sva- 
rede den,  til  hvem  han  havde  henvendt  sig,  »det 
bliver  ikke  nogen  synderlig  indbydende  Van- 
dring. Man  faaer  en  hel  Del  Uleilighed  strax, 
og  troer  Vedkommende,  at  han  blot  nogenlunde 
kan  undvære  Doktorens  Hjælp,  næppe  engang 
Tak  bag  efter,  og  seer  i  de  fleste  Tilfælde  ikke 
Vedkommende   mere.    —   For   noeen    Tid   siden 

fik  jeg  Besøg  af  En,  der  af  Uagtsomhed  havde 
faaet  Haaret  indfiltret  i  et  Maskineri,  saa  at  hele 
Hovedbunden  bogstavelig  var  bleven  flaaet  af 
ham.  Det  var  den  nydeligste  Skalpering,  De 
kunde  tænke  Dem,  og  jeg  havde  den  største 
Møie  med  nogenlunde  at  bringe  Orden  i  Tingene. 
Jeg  bad  ham  indstændig  om  at  komme  igjen  for 
atter  at  blive  forbunden,  men  jeg  havde  næppe 
sat  den  sidste  Lap  paa  ham,  før  han  var  ude 
af  Døren,  og  siden  har  jeg  naturligvis  hverken 
hørt  eller  seet  noget  til  ham.« 

Under  disse  Bemærkninger,  der  bleve  frem- 
satte paa  Dansk,  havde  de  to  Ilbud  ført  en  hvi- 
skende Samtale.  Deres  Ydre  var  ikke  meget 
vindende.  Den  Ældre  saa  ud  som  en  irsk  Ar- 
beider,  der  takket  være  Branden  og  den  der- 
med fulgte  »løse«  Tilstand  havde  trøstet  sig  med 
Flasken  efter  en  stor  Maalestok.  Hans  plettede 
og  forrevne  Trøie,  hans  lasede  Buxer,  der  for- 
svandt i  et  Par  høist  uensartede  Støvler,  hans 
uformelige  Hat,  sammenfiltrede  Haar  og  hans 
af  Whiskey  stærkt  medtagne  Træk,  gav  ikke 
noget  videre  godt  Begreb  om  det  Selskab,  for 
hvilket  han  agerede  Afsending.  Af  Doktorens 
Miner  og  de  gjorte  Bemærkninger  om  Anled- 
ningen til  Skuddet  havde  han*formodenlig  draget 
den  Slutning,  at  hans  Anmodning  just  ikke  blev 
modtagen  med  videre  stor  Begeistring,  thi  han 
nærmede  sig  igjen  vor  Kreds  og  mumlede: 

»De  maa  endelig  skynde  Dem  at  komme. 
—  det  er  ligemeget  hvad  det  koster.« 

^Den  Historie  kjender  jeg,«  bemærkede 
Lægen,  der  allerede  havde  gaaet  en  god  Skole 
igjennem  i  Vestens  Hovedstad,  »men  det  er  vel 
ligesaa  godt,  jeg  kommer  afsted.« 

»Skulle  vi  følge  med  Doktoren.«  foreslog 
jeg.  »Jeg  kunde  have  Lyst  til  at  tage  denne 
lille  Natteerindring  med  og  derved  forøge  mine 
Studier  af  Livet  i  Chicago.« 

»Ja  hver  Mand  sin  Lyst;  jeg  skal  tage  mig 
den  Frihed  at  sige  Godnat,«  bemærkede  en 
gammel  Chicagoboer    og  gjorde   et  ironisk  Buk. 

*J^>  j^g  med,«  føiede  et  Par  Andre  til. 

Doktoren  havde  imidlertid  iført  sig  sin 
Frakke,  to  Andre  fulgte  hans  Exempel,  og  i 
deres  Selskab  samt  anført  af  de  to  Afsendinge. 
gik  vi  ud  paa  den  mørke  Gade,  hvor  Brand- 
lugten som  sædvanlig  slog  os  imøde. 

»Er  det  langt  herfra?«  spurgte  Doktoren 
den  unge  Fyr. 

»Det  er  nede  ved  Øen,«  svarede  han  og 
dreiede  idetsamme  om  ad  en  Sidegade. 

>  Vi  vare  i  et  af  Byens  forhenværende  uan- 
seelige Kvarterer;  men  i  Modsætning  til  Brand- 
tomterne tog  det  sig  paa  sine  Steder  endogsaa 
temmelig  velhavende  ad.  Om  Brolægning  var 
der  ikke  Tale,  og  man  mindedes  af  og  til 
orn  Chicagos  tidligste  Dage,  da  der  paa  enkelte 
Steder  af  de    senere    saa    smukke    Hovedefader 

fandtes  Stænger  stukne  i  Dyndet  med  en  Hat 
ovenpaa  og  med  Paaskriften:  »Her  er  ingen 
Bund!« 

Undertiden  passerede  vi  Mundingen  af  en 
Gyde,  hvis  anden  Ende  førte  ud  til  den  sort- 
brændte  og  melankolske  Flade,  der  for  et  Par 
Dage  siden  havde  straalet  i  et  blændende  Lys- 
hav, og  paa  sine  Steder  kunde  man  næsten  se 
lige  til  Michigan-Søens  nu  saa  øde  Bred,  uden 
at  man  var  istand  til  at  faa  et  eneste  Hvilepunkt 
for  Øiet,  medens  man  før  Branden  havde  havt 
Vanskelighed  ved  paa  de  samme  Steder  at  finde 
Vei  gjennem  det  Net  af  pragtfulde  Gader,  der 
snoede  sig  imellem  Søen  og  den  Bydel,  hvor 
vi  nu  befandt  os.  Natten  var  mørk.  Gasværket 
var  sprunget  i  Luften  under  Branden,  og  Maa- 
nen,  der  ellers  kunde  have  hjulpet  os  til  at  finde 
Vei,  blev  idelig  fortrædiget  af  Skyer.  Dels  for 
at  være  saa  nær  som  mulig  ved  den  i  disse 
Farvande  »bekjendte  Mand«,  dels  for  muligvis 
at  faa  en  Samtale  igang,  nærmede  jeg  mig  til 
den  unge  Fyr,  der  gik  foran  os  med  raske  Skridt, 
medens  den  lille  barfodede  Dreng  travede  ved 
Siden  af  og  øiensynlig  havde  Møie  med  at  faa 
sin  primitive  Hovedbedækning  til  at  sidde  fast 
paa  sit  tjavsede  Haar  under  den  hurtige  og 
ujævne  Marche. 

»Overværede  De  Skydningen.';  spurgte  jeg, 
idet  jeg  gik  hen  ved  Siden  af  ham. 

Nei/;  svarede  han,  —  det  forekom  mig  paa 
en  noget  undvigende  Maade. 

»De  behøver  ikke  at  være  bange  for  os,  _vi 
ere  jo  kun  komne  for  at  hjælpe  Deres  Ven  og 
have  ikke  isinde  at  gjøre  Anmeldelse  til  Politiet 
om  Nogetsomhelst. » 

»Det  er  aldrig  godt  at  vide  i  disse  Tider. 
Under  Branden  er  der  jo  blevet  lavet  femten- 
hundrede nye  Politibetjente,  saa  man  kan  jo 
vente  at  træffe  dem  overalt,«  sagde  han.  »Men 
forresten  saa  var  det  Hele  forbi,  da  jeg  kom. 
Billy  laa  paa  Jorden  og  kvækkede  ved  Siden 
af  en  stor  Marinerevolver,  og  han  Broder  Sorte 
Jim  stod  og  hylede  og  klagede  over  ham,  og 
saa  hørte  jeg,  at  En  fik  et  forskrækkeligt  Hast- 
værk med  at  komme  om  Hjørnet  og  galoppere 
videre. 

»Havde  de  to  Brødre  været  oppe  at  slaaes.^« 

»Nei.  —  Jeg  troer  nok,  at  Billy  var  ilag 
med  at  snakke  Gammelt  med  Jack  Formand 
henne  fra  Fabriken  her  tæt  ved;  men  Jack  var 
ham  for  stærk,  og  saa  kom  Jim  for  at  hjælpe 
iiam.«  Og  nu  fulgte  der  en  temmelig  vidtløftig 
Forklaring  af  Anledningen  til  denne  Kamp,  der 
havde  endt  saa  fatalt.  Under  -den  Ulykke,  der 
var  overgaaet  Byen,  havde  Arbeiderne  troet, 
at  det  rette  Øieblik  var  kommet  til  at  gjøre  en 
iSfriki'«.,  og  skjøndt  mange  af  dem  endnu  laa 
paa  Feltfod  omkring  paa  Prairierne,  og  Nøden 
som    Følge   deraf    ikke    var   ringe   imellem   dem. 

beregnede  de,  at  der  vilde  blive  stærk  Efter- 
spørgsel efter  kraftige  Arme  i  den  nærmeste 
Fremtid,  og  nedlagde  Arbeidet.  Det  var  imid- 
lertid hurtig  lykkedes  Fabrikherren  at  skaffe 
nye  Kræfter;  forbittrede  herover  havde  de  gamle 
Arbeidere  truet  de  nylig  ansatte,  og  opfyldte 
af  Whiskeydunster  og  Hævntanker  havde  de  to 
Brødre  til  Slutning  om  Aftenen  overfaldet  en  af 
Formændene  paa  Fabriken.  Disse  Forklaringer 
bleve  afbrudte  af  Doktoren,  der  spurgte  om  vi 
ikke  snart  havde  naaet  til  Stedet. 

»Her  er  det.  .  .  .  Vær  saa  god,«  sagde  vor 
Veiviser,  idet  han  dreiede  ind  ad  en  Slags  Gitter- 
port, udenfor  hvilken  en  Klynge  lasede  irske 
Arbeidere  stod  og  ventede,  idet  de  øiensynlig 
oppebiede  Udfaldet  af  deres  Kammerats  Sendelse. 

»Som  det  lader,  komme  vi  i  godt  Selskab,« 
bemærkede  en  Dansk,  »men  i  Nat  er  der  for- 
resten ingen  Fare  ved  det.  En  anden  Sag  var 
det,  om  vi  havde  truffet  disse  Fyre  nede  paa 
Brandtomterne  ifærd  med  at  sprænge  Penge- 
skabe. Det  er  den  Slags  Folk,  som  den  brave 
Chef  for  Opdagelsespolitiet  henvender  sig  til  i  sin 
berømte  Proklamation,  der  begynder:  »Tyve  og 
Røvere  gjøres  herved  opmærksomme  paa,  at  jeg 
har  taget  den  afbrændte  Del  af  Staden  i  Be- 
siddelse,« og  som  ender  med  Ordene:  »Betjen- 
tene have  ikke  Tid  til  Anholdelser;  men  Døden 
vil  blive   den  umiddelbare  Følge  af  enhver  Paa- 


169 


gribelse.  <    —   Det    er    rene  Ord    for    Pengene    i 
ethvert  Tilfælde.« 

Vi  gik  ind  gjennem  Gitterlaagen  og  gjen- 
nem  en  langagtig  ubrolagt  Gaard,  ved  hvis  ene 
Side  der  laa  nogle  lave  og  skumle  Bygninger, 
stadig  anførte  af  Manden,  der  havde  hentet  os, 
og  medens  de  lurvede  Karle,  som  havde  ventet 
vor  Ankomst,  sluttede  Troppen.  Fra  et  lille 
oplyst  Sidehus  lød  der  lydelig  Jamren  og  Klagen, 
og  selv  om  vor  Veiviser  ikke  havde  smækket 
Døren  op  med  Raabet:  »Naa  Bil  ly!  tag  Dig  nu 
sammen,  her  er  Doktoren,  kunde  vi  vanskelig 
have  taget  feil  af  Stedet.  Vi  traadte  ind  i  en 
lav  Stue.  Paa  Bordet  brændte  der  en  Lampe, 
og  med  Albuerne  støttede  paa  dets  Flade,  me- 
dens han  begravede  Ansigtet  i  sine  Hænder, 
sad  der  en  kraftig  bygget  Karl  og  klagede  sig 
i  høie  Toner.  En  Kone  med  et  spædt  Barn 
ved  Brystet  sad  henne  ved  Kakkelovnen  og  saa 
bekymret  paa  den  Lidende,  medens  en  anden 
og  noget  mindre  Mand  med  en  paafaldende 
mørk  Hudfarve  gik  op  og  ned  ad  Gulvet  og  vred 
sine  Hænder  af  Fortvivlelse.  Der  kunde  ikke 
være  nogen  Tvivl  om,  at  vi  havde  Billy,  hans 
Kone  og  Broder,  Sorte  Jim,  for  os. 

•  Doktoren  gik  strax  hen  til  Billy,  og  hjul- 
pen af  os  Andre  blottede  han  Overkroppen  paa 
ham ,  efterat  han ,  under  mange  Skrig  fra  den 
Saarede  havde  forvisset  sig  om,  at  Kuglen  vist- 
nok  endnu   sad  i  Ryggen  paa  ham,    og  medens 

de  senest  Tilstedekomne  under  en  temmelig 
ublid  Form  forsøgte  paa  at  trøste  Sorte  Jim, 
der  til  vor  Forundring  syntes  at  være  langt  mere 
betaget  end  den  Saarede.  Kuglen  —  som  Dokto- 
ren senere  erklærede  var  af  den  sværeste  Kaliber, 
han  nogensinde  havde  seet  afskudt  af  en  Re- 
volver —  var  gaaet  ind  i  det  Tykke  af  den 
venstre  Arm  og  sad  i  Ryggen  i  Nærheden  af 
venstre  Skulder.  Doktoren  fik  i  en  Fart  sin 
Forbindtaske  frem,  og  medens  vi  holdt  paa  den 
Saarede,  der  endnu  var  bleven  siddende  ved 
Bordet,  gjorde  han  et  dybt  Snit  over  det  Sted, 
hvor  man  tydelig  kunde  mærke  Kuglen.  Med 
sin  Tang  kunde  han  ikke  faa  fat  paa  den,  skjøndt 
han  forsøgte  flere  Gange;  han  maatte  gjøre  et 
nyt  Snit,  og  det  lykkedes  ham  omsider  at  faa 
den  ud  med  Fingrene.  Under  alt  dette  havde 
den  Saarede  næppe  givet  en  Lyd  fra  sig,  me- 
dens derimod  Broderen  havde  grædt  og  hylet 
som  en  Besat,  eller  som  en  Irlænder  ved  en 
Begravelses-Fest.  Han  græd  og  fægtede  med 
Armene  omkring  i  Luften  og  brølede  i  et  væk: 

»Han  er  en  ødelagt  Mand  I  ...  Han  bliver 
aldrig  til  Menneske  mere!  .  .  .  Han  faaer  en 
stiv  Arm  I  .  .  .  Han  bliver  en  Krøbling  for  Livs- 
tidl  .  .  .  Jesus,  Jesus,  det  er  Straffen!  .  .  ..Nu 
kommer  det  over  os ! 

Og  han  fortsatte  sin  vanvittige  Skraalen 
paa  en  saadan  Maade,  at  den  stakkels  Kone, 
der  stadig  løb  omkring  med  Barnet  ved  Brystet, 

i  sin  Befippelse  ilede  hen  og  gav  ham  det  Glas 
Vand,  som  hun  havde  hentet  til  sin  blødende 
Mand,  idet  hun  mumlede:  »Men  Jim  dog!«  Vi 
havde  imidlertid  bragt  den  Saarede  ind  paa 
Sengen  i  det  tilstødende  Værelse,  hvor  Doktoren 
forbandt  ham. 

»Man  maa  beundre  den  Ro  og  Koldblodig- 
hed, han  udviste  under  hele  Operationen.«  be- 
mærkede jeg. 

»Han  er  pærefuld,«  sagde  Doktoren  kort, 
»og  Fyren  derinde  er  det  da  ikke  mindre.  Er 
der  Nogen,  der  skal  beundres,  maa  det  være 
Konen.  «■ 

Efterat  Doktoren  endnu  havde  givet  et  Par 
korte  Anvisninger,  begav  vi  os  igjen  paa  Veien 
hjemad  gjennem  Brandlugten  og  de  opblødte  Ga- 
der, ledsagede  et  kort  Stykke  af  et  Par  af  de 
irske  Arbeidere,  og  medens  vi  endnu  i  nogen 
Tid  kunde  høre,  —  ikke  den  Saaredes,  men 
Broderens  Hylen  Branden  og  dens  skrækkelige 
Følger  havde  fremkaldt  Sorg  og  Fortvivlelse  i 
Tusinders  Hjem.  Den  lille  Arbeiderfamilie  havde 
lykkelig  undgaaet  Ildkongens  Flammesværd,  og 
nu  havde  Hævnlyst,  Drukkenskab,  Slagsmaal, 
kortsagt  Udbrud  af  gemene  menneskelige  Liden- 
skaber styrtet  den  i  Ulykke. 

»Er  Sagen  anmeldt  for  Politiet.'«  spurgte 
jeg  en  af  Irlænderne. 

»Nei,  det  hytte  de  sig  nok  for.« 

»Ere  de  bange  for,  at  Jacks  Kammerater 
senere  skulle  tage  Hævn. - 

»Jack?  —  Han  har  saamænd  Ingenting  gjort; 
Billy  overfaldt  ham  og  vilde  skamslaa  ham, 
fordi  han  var  vedbleven  at  arbeide,  men  Jack 
var  for  meget  for  ham  og  slog  ham  ti!  Jorden ; 
han  faldt  rigtignok  selv  ovenpaa,  og  medens  de 
laa  der  og  rodede,  løb  Jim  til  med  sin  »Mariner« 
og  vilde  gjøre  det  af  med  Jack;  men  om  For- 
ladelse! han  ramte  den  Feile.« 

»Det  var  altsaa  Jim  .  .  .« 

»Javel,  det  var  ham,  der  skjød  Broderen.« 


A     ^     A     A 


T     ?     T 


i_ 

_i_ 

_i_ 

A 

A 

A 

A 

A 

iJk<^ 

m 

m 



Ho 

ilQ 

m 

010 

m 

m 

i 

t 

Y 

V 

Y 

Y 

Y 

Y 

-^^^ 

X. 

En  Nævekamp. 


(®.x_ 


an  maa  have  levet  mellem  Englæn- 
derne for  ret  at  kunne  forstaa 
den  Limaadelige  Interesse ,  som  et 
Væddeløb,  en  Rottejagt,  et  Spil 
Cricket,  en  Nævekamp  eller  en  anden  af  disse  her- 
lige og  meget  omtalte  »nationale  Institutioner«,  af 
hvilke  enhver  ægte  Britte  er  saa  stolt,  kan  have 
for  dem;  og  gjør  man  Opholdet  blandt  dem 
langt  nok,  bliver  man  lidt  efter  lidt  selv  »engli- 
seret«.  Ens  Hjerte  banker  S3^mpathetisk  med 
paa  Væddeløbsbanen ;  man  debatterer  paa  det 
Ivrigste  om  »Fly  eller  Teddy«  vil  kunne  bide' 
saa  eller  saa  mange  Rotter  ihjel  i  det  givne  An- 
tal Minuter,  griber  sig  selv  i  at  haandtere  det 
svære  Boldttræ  og  risikerer  sine  Penge  paa  Mu- 
ligheden af,  at  Tom  Bur  ges  Næver  ere  haardere 
end  Sam  Hunts  Kindben  eller  Pandeskal.  Og 
da   nu    alle  Gammel-Englands  Sæder  og   Skikke 

indtil  de  mindste  Enkeltheder  ere  overførte  til  Au- 
stralien, varer  det  ikke  længe,  inden  man  føler  sig 
som  fuldblods  Englænder,  naar  man  først  en 
Gang  har  gjort  det  ikke  ganske  korte  Spring 
til  den  femte  Verdensdel. 

Hvad  der  bidrager  til,  at  man  der  saa  hur- 
tigt kommer  ind  i  alle  Forhold,  er,  at  man  ikke 
har  gjort  Reisen  dertil  for  sin  Fornøielses  Skyld, 
og  ikke  flakker  igjennem  Urskovene  og  over 
Prairierne  alene  for  at  skrive  »Skitser  fra  Austra- 
lien«. Man  maa  og  skal  leve  og  indseer  snart, 
at  man  staaer  sig  bedst  ved  »at  gjøre  som 
Tyrkerne  gjøre,  naar  man  er  i  Tyrkiet«  hvilket 
John  BuU  selv  altid  raaber  paa.  Man  ikke  alene 
arbeider  som  Andre,  men  man  tager  —  med 
større  eller  mindre  Fornøielse  —  ogsaa  Del  i 
deres  Glæder,  selv  om  man  en  Gang  har  troet 
det  aldeles  umuligt,  at  man  nogensinde  skulde 
blive  bragt  til  at  have  Interesse  for  dette 
eller  hint. 

Efter  denne  lille  Indledning  vil  det  maaske 
ikke  forundre  Nogen,  at  jeg,  ligesom  Tusinde 
andre  Medborgere  i  Melbourne,  følte  mig  umaade- 
lig  opfyldt  af  et  Rygte,  ifølge  hvilket  den  navn- 
kundige amerikanske  Boxer  Harry  Sallars 
havde  udfordret  Kolonien  Victorias  ypperste 
Nævekæmper  Joe  Kitchen,  og  at  deres  Be- 
skyttere gjensidig  gjorde  Anstalter  til  at  deponere 
den  aftalte  Sum,  400  Lstrl.  paa  hver  Side,  paa 
de  reglementerede  Steder. 


i /o 

Joe  Kitchen  var  født  i  England;  han  var 
en  Mand  af  Middelhøide,  smukt  bygget,  og  med 
det  kort  afklippede  Haar,  de  fremstaaende  Kjæbe- 
ben,  den  lave  Pande  og  den  lille  Næse  var  han 
en  udmærket  Typus  paa  denne  ægte  engelske 
Bulbiderrace ,  som  man  kalder  Boxere.  Man 
kommer  i  det  Hele  taget  altid  til  at  tænke  paa 
en  Buldog  ved  at  se  en  Boxer,  saa  slaaende 
Lighed  er  der  imellem  dem,  og  i  Regelen  seer  man 
bestandig  Førstnævnte  lobende  i  Hælene  paa 
Sidstnævnte.  En  Boxer  kjender  man  strax  fra  et- 
hvert andet  Menneske.  Foruden  Fysiognomiets 
før  omtalte  Egenheder,  kommer  Klædedragten  En 
tilhjælp  ved  at  udfinde  et  saadant  agtværdigt 
Medlem  af  Samfundet.  Den  forunderlige  jokey- 
agtige  Kaskjet  paa  det  glatklippede  Hov-ed, 
det  røde  Halstørklæde,  den  brogede  Vest  og 
den  lille ,  afstumpede  Frakke ,  de  solide  gul- 
agtige  Benklæder,  de  hvide  Uldstrømper  og  de 
svære  Ankelsko.  —  Alt  taler  tydeligt  nok.  Joe 
var  godt  bekjendt  overalt,  han  havde  bestaaet 
mangen  hæderlig  Kamp,  vundet  en  hel  Del 
Penge,  som  han  havde  anvendt  til  at  forpagte 
et  Slags  Hotel,  i  hvilket  man  til  enhver  Tid 
kunde  træffe  en  Mængde  af  Nævekampens  Ud- 
øvere og  Beskyttere,  og  havde  af  talrige  Venner 
ved  en  høitidelig  Fest  faaet  overrakt  et  Belte 
af  Guld  —  ægte  australsk  Guld  —  som  Koloniens 
største  og  hidtil  uovervundne  Kæmper. 

Harry    Sallars    var     nylig    ankommen    til 

Melbourne.  Han  var  en  amerikansk  Mulat,  der 
havde  faaet  sin  Opdragelse  ved  et  Boxerakademi 
i  Boston,  og  hans  høie  Skikkelse,  Ro  og  Kold- 
blodighed samt  uhyre  Færdighed  i  den  ædle 
Kunst:  »Selvforsvaret«  havde  snart  skaffet  ham 
en  Flok  Velyndere,  der  vare  rede  til  at  vædde 
paa  hans  mægtige,  brede  Næver. 

Man  kan  let  tænke  sig,  at  Rygtet  om  en 
Kamp  mellem  to  saadanne  Koryphæer  maatte 
frembringe  den  mest  levende  Interesse,  og  kom 
dette  »Møde«  istand,  vilde  det  jo  ikke  alene 
gjælde  den  meget  respektable  Sum  400  Lstrl., 
men  tillige  Retten  til  at  bære  Bæltet  som  Vic- 
torias —  det  vil  sige  Kolonien  Victorias  —  første 
Boxer. 

Allevegne  talte  man  om  de  to  Dagens 
»Løver«;  der  dannede  sig  snart  to  Partier;  man 
holdt  paa  Sort  og  paa  Hvidt,  paa  Amerika  og 
England ;  man  vidste ,  hvad  den  berømmelige 
Joe  kunde  præstere;  men  om  den  brave  Harry 
fortaltes  der  de  mest  eventyrlige  Historier.  Man 
vilde  vide,  at  han  havde  kæmpet  37  Gange  og 
kun  tabt  3  Slag,  at  han  engang  havde  slaaet  et 
Menneske  ihjel  i  en  Nævekamp,  og  at  han  der- 
for havde  fundet  Opholdet  i  sit  Fødeland  lidt 
generende  for  Øieblikket;  man  beregnede  Chan- 
cerne, og  da  dfen  bekjendte  y^  Sporting  Chronicle<s-, 
■iBelFs  Life  m  Victoria  i.  endelig  bragte  Vished 
om,   at  Partiet  var  arrangeret,   og   at  det  første 

Depositum  var  betalt,  kjendte  Spændingen  ingen 
Grændser. 

»Har  Du  seet  Harry  Sallars?«  hørte  man 
til  alle  Sider,  og  de  Fleste  maatte  svare  Nei. 

■»BelTs  Life^  steg  i  Betydning,  og  hver 
Linie,  der  indeholdt  noget  Nyt  om  den  fore- 
staaende  Kamp,  slugtes  med  Iver.  Nævnte  Blad 
udkommer  hver  Uge  i  stort  Format  og  er  ude- 
lukkende fyldt  med  Efterretninger  fra  Væddeløbs- 
banen, Boxernes  Arena,  Rottecirkus'en  o.  s.  v. 
Man  lærer  af  det  de  kommende  Begivenheder, 
der  betegnes  med  det  fælles  Navn  »Sport«  og 
kan  altid  specielt  skaffe  sig  Underretning  om 
Boxerne  ved  at  gjennemløbe  Rubriken  med  Ov^er- 
skriften  ^The  Ring«-.  Kun  een  Ting  meddeles 
der  aldrig,  og  det  er,  hvor  Kampen  skal  finde 
Sted;  thi  Nævekampene  stride  mod  Loven,  og 
Politiet  sørger  ikke  saa  sjeldent  for  at  skaffe  sig 
den  nødvendige  Underretning  og  skrider  ind, 
ligesom  Slaget  skal  til  at  begynde.  Som  oftest 
seer  det  dog  igjennem  Fingrene  dermed  og  und- 
lader at  stævne  Vedkommende  for  »at  gjøre  Brud 
paa  den  almindelige  Fred  og  Ro«.  Kun  de  Ind- 
viede ere  inde  i  slige  Begivenheders  Gang,  og 
har  man  ikke  Bekjendte  blandt  de  mere  ivrige 
Sporfingmen,  hører  man  som  oftest  først  om  en 
Nævekamp,  efterat  den  har  fundet  Sted. 

Paa  en  bestemt  Dag  samle  Deltagerne  sig 
ved  Havnen,  hvor  det  leiede  Dampskib  ligger, 
gaa  ombord,   og   efter  en  Seilads   ned   gjennem 

R.  Watt:    Paa  Reiser  og  Eventyr.  12 

Port  Phillips  Bay  gjøres  der  Landgang  et  eller 
andet  Sted  paa  Kysten,  eller  der  arrangeres  et 
Extratog  med  Jernbanen,  og  Arenaen  bliver  op- 
reist  paa  en  eller  anden  Prairie  eller  i  en  afsides 
liggende  Gummitræskov. 

>Hvor  skal  Slaget  staa?«  var  det  næste 
Spørgsmaal,  man  hørte,  og  Svaret  derpaa  var 
naturligvis  endnu  mere  utilfredsstillende  end  det 
fornævnte. 

Da  jeg  længe  havde  ønsket  at  overvære  en 
Nævekamp  og  at  studere  hele  »den  ædle  Kunst« 
fra  Grunden  af,  glædede  det  mig,  at  jeg  traf 
paa  en  Ven,  der  var  saa  godt  inde  i  alle  disse 
Forhold  som  nogen  Mand  i  hele  Kolonien,  og 
som  tilbød  at  tage  sig  af  mig.  »Men  De  maa 
skjønne  paa  det ;  thi  det  er  virkeHg  ingen  let 
Sag  at  komme  med  denne  Gang,  lige  saa  lidt 
som  at  faa  de  to  Boxere  at  se,  medens  de  for- 
berede sig  til  Kampen«.  Jeg  vidste,  hvor  vanske- 
ligt det  var,  og  udtrykte  paa  bedste  Maade  min 
Taknemmelighed . 

»Før  om  et  Par  Uger  skeer  det  ikke;  men 
De  skal  nok  itide  faa  Stikordet;  vi  kunne  jo  i 
Mellemtiden  aflægge  Joe  og  Harry  et  Par 
Besøg«. 

Ingen  maa  nemlig  tro.  at  en  saadan  Kamp 
gaaer  for  sig  uden  mange  og  lange  Forberedel- 
ser; de  Kæmpende  ere  sjeldent  selv  formuende, 
men  have  deres  høie  Velyndere,  der  udbetale 
de    nødvendige    Penge,    og    ved    et    Møde,    der 

overværes  af  Kamphanerne  og  deres  Venner, 
opsættes  en  formelig  Kontrakt,  der  undertegnes 
af  Begge  og  bekræftes  ved  talrige  Underskrifter. 

Paa  Grund  af  disse  Forberedelser  og  hele 
den  Mani  for  Sport,  der  er  fremherskende 
hos  alle  Englændere,  opstaaer  der  en  Mængde 
Hoteller  —  Public  Houses  —  der  i  Regelen  holdes 
af  »Mænd  af  Faget«,  og  i  hvilke  man  i  de  fleste 
Tilfælde  finder  Gymnastiksale,  medens  Husenes 
fornemste  Piydelser  bestaa  i  Portraiter  af  navn- 
kundige Heste,  Hunde,  Boxere  og  lignende  Skab- 
ninger. Imellem  Gjæsterne  paa  saadanne  Steder 
bringes  en  Nævekamp  først  paa  Bane;  Parterne 
vise  sig  villige,  og  et  foreløbigt  Møde  aftales ; 
thi  der  er,  som  sagt,  uendelig  Meget,  som  skal 
aftales  og  arrangeres. 

Først  er  der  Summen,  for  hvilken  der 
skal  kæmpes,  og  Terminerne,  i  hvilke  den  skal 
betales;  thi  trækker  en  af  Parterne  sig  tilbage 
inden  Kampens  Dag,  gaaer  han  glip  af,  hvad 
der  allerede  maatte  være  deponeret. 

Saa  er  der  det  omtrentlige  Sted,  paa  hvil- 
ket Arenaen  skal  indrettes.  Ere  Boxerne  nemlig 
ikke  fra  samme  By,  faaer  den  Ene  i  Regelen  Godt- 
gjørelse  for  at  reise  til  den  Andens  Distrikt. 

Derpaa  bestemmes  Tiden,  der  skal  hengaa 
inden  Traineringen  kan  fuldbringes  —  de  fleste 
Boxere  ere  altid  mere  eller  mindre  trainerede 
og  leve  i  Regelen  saaledes,  at  de  med  temmelig 
kort  Varsel  kunne  være  rede  til  Kamp. 

Og  efterat  der  er  truffet  en  Overenskomst 
om  de  Kæmpendes  Vægt,  gaaer  man  over  til 
de  mindre  væsenlige  Punkter  i  Kontrakten. 
Vægten  spiller  hos  Boxerne  den  samme  Rolle 
som  Alderen  for  Væddeløbshestene,  og  veier 
den  Ene  betydeligt  mere  end  hans  Modstander, 
maa  han  sørge  for  >at  bringe  sig  ned  ,  som  det 
hedder,  til  den  Andens  Antal  Pund. 

De  mindre  Punkter  indeholde,  foruden  de 
almindelige  og  en  Gang  for  alle  vedtagne  Love, 
ifølge  hvike  Ingen  maa  slaa  under  Beltestedet, 
eller  medens  Modstanderen  er  i  Faldet  o.  s.  v., 
tillige  Bestemmelser  om,  hvor  lang  Tid  der  skal 
hengaa  mellem  hver  »Runde«,  det  vil  sige, 
mellem  hver  Afdeling  af  den  store  Kamp.  Disse 
Afdelinger  fremkomme  næsten  altid  ved,  at  en  af 
Parterne  styrter  til  Jorden  eller  at  begge  ud- 
mattede trække  sig  tilbage  hver  til  sin  Krog. 
Midt  over  den  lille  Cirkus  trækkes  nemlig  i 
Jorden  en  Streg,  the  scratch;  ved  den  møde 
Boxerne,  Kampen  begynder,  den  Ene  bliver  f  Ex. 
slaaet  ned,  og  Afdelingen  er  tilende.  Naar  den 
bestemte  Tid,  der  i  Regelen  er  ^2  Minut,  da  er 
forløben,  raaber  den  dertil  valgte  Funktionair, 
the  timekeeper,  med  høi  Røst  -i'TicHi.,  og  møder 
kun  den  Ene  ved  Stregen,  har  han  seiret.  Dette 
bestemmer  saaledes  Kampens  Udfald,  og  fra 
Boxer-Arenaen,  der  har  sit  eget  Sprog,  ligesom 
alle  andre  Idrætter,  er  Mundheldet:  »Han  kunde 
ikke    møde    ved   Stregen!  :    g"aaet    ud   i  Verden 

—  den  engelske  Verden  —  og  anvendes  paa 
alle  Forhold. 

Dels  for  >at  bringe  Legemet  ned  eller  op« 
til  den  vedtagne  Vægt,  dels  for  i  det  Hele  taget 
at  befri  det  for  det  unødvendige  Kjod,  paa  samme 
Tid  som  det  i  enhver  Henseende  bliver  skikket 
til  at  udholde  Strabadserne  ved  en  saadan  Kamp, 
anvendes  der  alle  mulige  Midler,  og  naar  Kon- 
trakten først  er  bragt  i  Orden,  undergive  de  to 
Boxere  sig  hver  sin  Traineurs  Omsorg.  Det 
gjælder  da  om  at  faa  en  kyndig  Mand,  og  i 
Regelen  have  disse  Traineurer  selv  i  deres  Ung- 
dom befattet  sig  med   »Haandværket«. 

Hele  Levemaaden  bliver  indrettet  paa  at 
naa  de  omtalte  Resultater,  og  de  diætetiske  og 
andre  Regler  iagttages  strengere,  efterhaanden 
som  Tiden  skrider  fremad.  Intet,  der  kan  puste 
op,  spises;  Kjødet  bliver  kun  meget  lidt  stegt 
og  nydes  tilsidst  raat ;  jeg  har  ofte  seet  en 
Boxer  skære  sig  et  Stykke  af  en  Skank,  der 
har  hængt  udenfor  en  eller  anden  Slagterbod, 
og  nyde  det  med  Velbehag.  Sherry  er  den 
eneste  Drik,  han  faaer.  Paa  samme  Tid  hærdes 
Legemet  paa  alle  mulige  Maader.  Strax  om 
Morgenen  løbe  de  Vedkommende  \.,  Mils  Vei 
op  ad  Bakke ,  for  at  styrke  Lungerne  og  for 
derved  at  gjore  det  muligt  at  have  tilstrækkelig 
Luft  under  Kampen;  saa  arbeides  der  i  timevis 
med  Haandvægte,  for  at  udvikle  Musklerne,  og 
der  afvexles   med   at   hugge   og  støde  Næverne 

ind  i  dertil  udstoppede  Puder,  for  at  øve  Armene 
og  gjøre  venstre  Haand  ligesaa  anvendelig  som 
høire.  Midt  i  den  stærkeste  Solhede  løbe  de 
derpaa  i  flere  Timer,  iførte  tykke  Uldtrøier  og 
umaadelige  Overfrakker,  for  at  svede  sig  tynde, 
hvorpaa  de  efter  Hjemkomsten  rulles  ind  i  Flo- 
nel, og  naar  Traineringen  er  tilende,  er  det 
deres  Stolthed  ikke  at  have  et  eneste  Lod  Kjød 
for  meget  paa  Kroppen,  paa  samme  Tid,  som 
det,  de  have,  sidder  saa  stramt  og  haardt  om 
Benene  som  paa  den  bedste  Væddeløbshest. 
Følgen  deraf  er,  at  Næveslag,  der  næsten  vilde 
tage  Livet  af  en  almindelig  Mand,  regne  ned 
paa  dem  uden  at  gjøre  synderlig  Virkning.  Man 
kan  umiddelbart  efter  en  Kamp  se  deres  Ansig- 
ter flængede  og  venter  at  se  dem  opsvulmede 
og  indbundne  flere  Uger  derpaa;  men  et  Par 
Dage  efter  kan  man  næppe  spore  Mærkerne  af 
denne  Medfart,  saa  sundt  og  let  helbredeligt  har 
Traineringen  gjort  deres  Kjød.  At  holde  Noget, 
f.  Ex.  en  Blykugle,  indeni  Haanden  under  Kam- 
pen, for  derved  at  gjøre  Slagene  kraftigere  er 
strengt  forbudt,  hvorimod  det  er  tilladt  ved  et- 
hvert Middel  at  gjøre  Hænderne  saa  haarde  som 
muligt,  og  ikke  sjeldent  sprænges  de  ind  med 
Salpeter.  Kulsorte  blive  de  derved  og  af  en 
saa  forbausende  Haardhed,  at  en  Boxer,  der  har 
gjort  sig  den  Uleilighed  at  foretage  en  saadan 
Proces  med  dem,  uden  stor  Vanskelighed  kan 
faa    et    almindeligt   Brædt    til    at    revne   ved    et 

Næveslag    eller    slaa    Splinter    af   et  Bord    med 
sine  Knoer. 

Man  vil  indse,  at  det,  selv  for  en  almindelig 
god  Slagsbroder,  ikke  vilde  være  behageligt  at 
komme  i  Kast  med  en  veritabel  Boxer,  som  det 
ikke  engang  vilde  være  muligt  at  træffe,  saa  be- 
hændig forstaaer  han  at  bruge  Armene  som  Skjold, 
og  Ingen,  der  kjender  »de  professionelle  Herrer«, 
vover  da  forøvrigt  at  indlade  sig  med  dem.  Af 
Folkets  store  Masse  blive  de  betragtede  med 
en  Slags  Ærefrygt  —  den  Ærefrygt,  som  den 
raa  Kraft  indgyder. 

De  to  store  Mænd,  Joe  og  Harry,  hvis 
Navne  vare  paa  alle  Mænds  Læber,  og  som.  end- 
ogsaa  vare  ikke  ubekjendte  for  mange  af  det 
smukke  Kjøn,  saa  ofte  vare  disse  Navne  blevne 
gjentagne,  havde,  som  det  sig  hør  og  bør,  truk- 
ket sig  tilbage  med  deres  Traineurer  og  vare 
hver  for  sig  ivrigt  sysselsatte  med  Forberedel- 
serne til  den  forestaaende  Kamp,  der  skulde  af- 
gjøre ,  hvem  der  havde  Ret  til  at  bære  the 
champion  belt. 

Lad  os  engang  se  ud  til  dem,«  sagde 
min  Ven  en  Dag  til  mig,  og  vi  tog  en  af  de 
letløbende,  tohjulede*  Omnibusser«  og  rullede  først 
ud  til  den  venlige  lille  Forstad  Flemmington, 
hvor  Joe  Kitchen  boede  med  sin  Traineur 
Bill  Turner. 

Min  formaaende  Ledsager  havde  ingen  Van- 
skelighed ved  at  trænge  ind  i  det  Allerhelligste: 

Værelset  hvori  Joe  sad ;  ellers  passes  der  nøie 
paa,  at  ingen  Uvedkommende  faaer  Adgang. 
Joe  var  ved  godt  Mod  og  mente,  at  han  nok 
skulde  redde  Victorias  Ære. 

Harry  Sallars,  der  levede  i  en  anden 
Forstad,  et  kort  Stykke  Vei  derfra,  hos  sin 
Traineur,  Bob  Anderson,  talte  roligt  og  vær- 
digt om  den  kommende  store  Begivenhed  og 
følte  sig  paa  sin  Side  vis  paa  Seiren. 

Begge  arbeidede  og  svedte  hver  Dag,  for 
at  gjøre  sig  saa  skikkede  som  muligt  til  den 
rimeligvis  ualmindelig  haarde  Kamp,  og  Spæn- 
dingen hos  Publikum  tiltog;  man  vidste,  at  Dagen 
snart  maatte  indtræffe. 

Min  Ven  havde  lovet  at  sende  mig  Bud 
med  den  fornødne  Underretning  og  svigtede 
heller  ikke.  En  Aften  modtog  jeg  en  Billet  fra 
ham,  i  hvilken  jeg  blev  tilsagt  at  møde  ved 
Queen^s  Wharf  næste  Morgen  Kl.  4;  et  Damp- 
skib var  leiet,  og  alle  Forberedelserne  til  at 
holde  Politiet  borte  vare  gjorte. 

Jeg  mødte.  Alt  omkring  hvilede  endnu  i 
Søvnens  Arme;  kun  vort  Dampskib  laa  med 
Dampen  oppe  og  fyldtes  lidt  efter  lidt  med 
Passagerer. 

Det  smukke  Kjøn  var  ikke  repræsenteret; 
men  desto  forunderligere  Variationer  var  der  af 
det  mandlige.  Rige  Squaftere  stod  ved  Siden 
af  lurvede  Karle  med  Fysigonomier,  der  talte 
høit  om  Van  Diemens  Lands  Galeier ;  velhavende 

Sportingsmen ,  bekjendte  fra  Væddeløbsbanen, 
saaes  i  Samtaler  med  notoriske  Galgenfugle  af 
Boxere;  Alt,  hvad  der  kunde  komme  ind  under 
Begrebet  » The  Ring^ ,  havde  givet  Møde, 
og  Fordækket  var  opfyldt  af  en  saadan  Bande 
modbydelige  Banditter,  som  man  i  Regelen  kun 
faaer  at  se  ved  Henrettelser  eller  lignende  Lei- 
ligheder. 

Dampskibet  lettede,  vi  stod  ned  ad  Bugten, 
og  efter  et  Par  Timers  Seilads  bleve  vi  land- 
satte paa  Kysten  i  Nærheden  af  Point  Nepean, 
et  bekjendt  Punkt  ved  Indseilingen  til  Port 
Phillip's  Bay. 

Alt  var  stille  og  roligt  rundtomkring;  ikke  et 
Menneske  kunde  man  øine.  Et  Stykke  Jord, 
saa  fladt  som  muligt,  valgtes,  og  Kamppladsen 
indrettedes.  De  medbragte  Pæle  bleve  ned- 
rammede, og  Tovene  trukne  rundt  om  dem, 
saa  at  der  dannedes  en  Plads,  omtrent  en  halv 
Gang  saa  stor  som  en  almindelig  Cirkus.  Det  var 
Athleternes  Arena.  Den  betydningsfulde  Streg 
blev  derpaa  trukket  midt  over  den,  og  Alle  tog 
Plads.  Funktionairerne  vare  valgte.  Der  er  først 
Dommerne,  der  strax  afgjøre  alle  omtvistede 
Punkter,  saa  ham,  der  passer  paa,  at  Tiden 
bliver  overholdt,  derpaa  Sekundanterne  og 
endelig  et  Par  Mand  —  andre  Boxere  —  der  paase 
den  almindelige  Orden,  og  det  er  ikke  unød- 
vendigt, thi  lige  op  mod  Tovene  leirer  sig  altid 
en  Mængde  af  de  værste  Røvere,  der  i  Regelen 

tage  Parti  for  en  af  de  Kæmpende  og  ved 
alle  mulige  Midler  søge  at  skade  den  Anden, 
saafremt  de  kunne  komme  til  det.  Pressen  var 
ogsaa  repræsenteret,  idet  Referenten  for  y>BelVs 
Ltfe<^  naturligvis  var  tilstede,  for  senere  saa  ud- 
førlig som  muligt  at  kunne  beskrive  Kampen  i 
alle  dens  Enkeltheder  og  med  disse  tekniske 
Udtryk,  som  man  næppe  forstaaer  uden  at  være 
temmelig  fortrolig  med  Boxer-Sproget;  det  er 
nemlig  aldeles  umuligt  for  den  Slags  Folk  f  Ex.  at 
kalde  en  Mund  for  en  Mund,  den  maa  absolut 
i  Referatet  hedde  »Kartoffelmaskinen«,  »Kysse- 
ren«   eller  døbes  paa  anden  Maade. 

»Plat  eller  Krone«  afgjør,  hvem  af  de  Kæm- 
pende der  først  maa  vælge  sin  Plads,  og  den 
Vindende  udsøger  sig  sin  Side,  med  stadigt  Hen- 
syn til  Solen  og  Vinden,  som  Modstanderen 
helst  maa  have  i  Ansigtet,  samt  Terrainets  Be- 
skaffenhed ;  thi  skraaner  det  om  endogsaa  kun 
nok  saa  ubetydeligt,  er  det  en  stor  Fordel  at 
kunne  staa  paa  det  høieste  Punkt. 

Joe  Kitchen  vandt;  kort  efter  viste  han 
sig  i  Arenaen  og  kastede  ifølge  Skik  og  Brug 
sin  Hue;  det  svarer  til  at  kaste  Handsken  som 
i  gamle  Dage.  Harry  Sallars  lod  ikke  vente 
længe  paa  sig,  og  da  de  to  Boxere  havde  indtaget 
deres  Pladser,  maatte  man  uvilkaarligt  beundre 
deres  prægtige,  muskuleuse  Former.  Efter  Sæd- 
vane vare  Begge  blottede  til  Beitestedet;  Rem- 
men  om  Livet  fastholdt   de   lyse  Lærreds  Ben- 

klæder,  og  paa  Fødderne  havde  de  som  altid 
tykke  Ankelsko,  stramt  snørte.  Sekundanterne 
ordnede  deres  Smaating,  bestaaende  af  Lancetter 
til  dermed  at  aabne  Øinene  paa  Vedkommende, 
naar  en  velanbragt  Næve  faaer  disse  til  at  lukke 
sig  i  en  Svulst ;  af  Svampe  til  at  afvaske  Blodet 
og  tørre  Støvet  og  Sveden  af  Ansigtet,  af  Fla- 
sker med  koldt  Vand,  Klude  og  smaa  Flasker 
med  Cognac. 

Tegnet  blev  givet  til,  at  Alt  var  parat,  og 
de  to  Nævekæmpere  traadte  frem  til  Stregen, 
for  ifølge  Boxer-Etiketten  at  give  hinanden 
Haanden.  Efterat  denne  Ceremoni  var  tilende- 
bragt, gik  hver  tilbage  til  sin  Side  og  derpaa 
atter  frem  med  Armene  i  den  almindelige  Boxer- 
Stilling. 

Den  første  Runde  varede  meget  længe  og 
fulgtes  med  spændt  Forventning  af  Publikum. 
Kæmperne  syntes  gjensidig  at  ville  prøve  hin- 
anden og  muligt  at  aflure  hinanden  Finterne. 
Der  gjordes  en  Mængde  Smaaudfald  paa  begge 
Sider,  uden  noget  videre  Resultat,  end  at  man 
derved  lagde  Mærke  til  S  al  lårs' s  umaadelig 
lange  Rækkeevne  og  den  Hurtighed,  hvormed 
han  kunde  komme  ind  paa  Livet  af  sin  Mod- 
stander uden  tilsyneladende  at  røre  sig.  Boxere 
se  hinanden  hele  Tiden  stivt  ind  i  Øinene,  og 
det  synes  som  om  de  slet  ikke  tage  Notits 
al  de  i  Luften  omkringsnurrende  Næver;  i  Øiet 
læses  hurtigere  end  paa  anden  Maade,  naar  der 


skal  gjøres  et  Udfald.  Endelig  lod  Kit  c  hen 
»flyve  fra  sig«,  Sallars  blev  ramt  paa  Kinden, 
Fægtningen  blev  varm,  og  Runden  endte  med, 
at  Mulatten  styrtede  til  Jorden.  I  et  Nu  samlede 
hans  Sekundanter  ham  op  —  hver  Boxer  har 
to  —  og  Kitchen  trak  sig  under  stormende 
Bifald  tilbage.  Sekundanterne  knælede  ned,  som 
det  iøvrigt  skeer  efter  hver  Runde,  hvorpaa 
Kæmperne  søgte  en  kort  Hvile  paa  disses  Knæ, 
medens  Ansigterne  aftørredes ,  og  Mundene 
vædedes. 

Da  det  fastsatte  halve  Minut  var  forløbet, 
skreg  Manden  med  Uhret  i  Haanden  ^Time!«^, 
og  atter  mødtes  Boxerne  ved  Stregen.  Sallars 
smilede  haanligt,  hans  Kind  var  mærket;  men 
denne  Gang  lykkedes  det  ham  at  slaa  Kitchen 
ned,  og  han  fik  med  det  Samme  hans  Blod  til 
at  flyde  fra  Næsen. 

Vi  ville  ikke  følge  Udfaldet  af  de  forskjel- 
Hge  Runder  med  samme  Nøiagtighed  som  den 
ærede  Referent  for  sBelPs  Life<^,  der  omhygge- 
ligt noterede  hvert  Slag,  der  faldt.  Ligesom 
det  hjemme  hos  os  specielt  bliver  bemærket, 
naar  første  Baand  eller  Stave  falder  af  Tønden 
paa  Fastelavns  Mandag,  saaledes  bHver  der  ved 
en  Nævekamp  særligt  lagt  Mærke  til,  hvem  der 
»trækker  det  første  Blod«  fra  den  Anden,  hvem 
der  først  faaer  den  anden  til  »at  bide  i  Græsset« 
o.  s.  V.  Kampen  skred  rask  fremad,  og  Refe- 
rentens  rappe   Blyant   løb    med;   han    skrev   om, 

hvorledes  »den  Rødvin,  som  Sallars  havde  tap- 
pet, vedblev  at  flyde,  om,  hvorledes  »Kitchen 
plantede  sin  venstre  Forhammer  paa  Mulattens 
Næb«,  om,  hvorledes  »Kartoffelfælden  blev  slaaet 
af  Hængslerne«  og  »Ruderne  ble  ve  beduggede«. 
Sort  truede  stærkt  med  at  seire  over  Hvidt, 
men  Stemningen  var  alligevel  mod  Amerikaneren; 
Victoria  kunde  ikke  taale,  at  Sønnen  maatte 
bukke  under.  Sallars,  der  hele  Tiden  havde 
bevaret  sin  forunderlige  Ro  og  Flegma,  besluttede 
sig  til  at  gjøre  Ende  paa  Legen  saa  hurtigt  som 
muligt  ved  et  afgjørende  Angreb.  Han  mødte 
ved  Stregen  og  havde  et  Udtryk  i  Øinene,  der 
tydeligt  nok  sagde  hans  Mening.  I  Runden 
gjorde  han  et  maskeret  Udfald  med  venstre 
Haand,  Kitchen  dækkede  sig,  og  som  en  For- 
hammer paa  en  Amboldt  tordnede  den  Sortes 
høire  Næve  ned  paa  Panden  af  hans  Modstan- 
der. Denne  gled  idetsamme  paa  Græsset  og 
øieblikkelig  styrtede  han  bag  over  som  død, 
medens  Sallars's  Ansigt  fortrak  sig  i  Smerte. 
Almindeligt  Røre;  Kitchen  blev  slæbt  hen  i  en 
Krog,  der  tylledes  Cognac  i  ham  og  koldt  Vand 
over  ham;  han  slog  Øinene  op,  men  saa  aldeles 
forstyrret  ud.  Det  halve  Minut  var  forløbet; 
men  Publikum,  der  vilde  have,  at  Kitchen 
skulde  vinde,  istemte  et  saadant  Hyl,  at  al  Or- 
den var  forbi.  Endelig  hørte  man  Ordet:  » Time!«-, 
der  var  gaaet  1^2  Minut,  og  Sallars  havde 
ierrunden    vundet.      Først    da    ravede    Kitchen 

ligesom  drukken  hen  til  Stregen.  S  al  lårs  havde 
ogsaa  taget  Skade;  han  havde  slaaet  saa  væl- 
digt til,  at  Benet  paa  hans  lange  Finger  var 
trængt  ind  igjennem  det  Indvendige  af  høire 
Haand,  og  han  havde  nu  kun  den  venstre  tilbage 
til  at  fortsætte  Kampen  med. 

Runde  fulgte  paa  Runde,  flere  Gange  styr- 
tede Ki  te  hen  for  Sallars's  frygtelige  Venstre ; 
men  Smerten  virkede  øiensynlig  paa  Sidstnævnte. 
Man  bad  ham  holde  inde;  men  først  efter  en 
Kamp,  der  havde  varet  2  Timer  og  43  Minuter, 
og  hvori  der  havde  været  87  Runder,  nødtes 
han  til  at  standse;  han  besvimede  og  blev  lig- 
gende, medens  K  i  te  hen,  der  foruden  sine  andre 
Skader  extra  havde  faaet  et  Ribben  slaaet  ind, 
erklæredes  for  Seirherre. 

Kort  Tid  efter  brødes  der  op,  hele  det  for- 
underlige Selskab,  hvori  jeg  var  kommen,  blev 
atter  sat  ombord  paa  Damperen,  og  under  den 
livligste  Diskuteren  om  den  store  Kamp  naaede 
vi  igjen  Melbourne,  hvor  der  blev  draget  Om- 
sorg for  begge  Boxerne.  De  vare  alt  andet 
end  oplagte  til  at  deltage  i  det  Gilde,  der  slut- 
tede Dagen. 

Telegrafen  bragte  samme  Aften  den  længe 
omtalte  Kamps  Udfald  over  hele  Australien,  og 
det  gjorde  mig  inderlig  ondt  for  den  stakkels 
Amerikaner,  der  med  sin  ødelagte  Haand  ikke 
engang  havde  den  sørgelige  —  for  ham  rigtignok 
stolte  —  Tilfredshed  at  være  erklæret  for  Kolo- 

nien  Victorias  første  Boxer,  og  det,  skjøndt  han 
igrunden  havde  seiret.  I  pekuniair  Henseende 
tabte  han  ikke  Noget  derved.  Der  blev  arran- 
geret en  Beneficeforestilling  for  ham  i  Melbour- 
nes Hippodrom,  ved  hvilken  foruden  Kitchen 
alle  hans  talrige  Kolleger  medvirkede.  Han  selv 
gjorde  et  Buk  med  Armen  i  Bind  og  fik  en  hel 
Del  Penge  ind. 

Jeg  havde  endelig  faaet  min  Lyst  styret;  jeg 
havde  seet  »den  ædle  Kunst:  Selvforsvaret« 
praktiseret  i  sin  hele  Udstrækning  og  kan  ikke 
sige,  at  jeg  ønskede  saa  snart  igjen  at  være  med 
til  en  slig  Historie. 

Gladiatorernes  Kampe  i  Oldtiden  maa  have 
havt  noget  mindre  Væmmeligt  ved  sig  end  disse 
moderne  Nævekampe,  og  skal  der  i  Nutiden 
endelig  kjæles  for  de  blodtørstige  Instinkter  i 
den  menneskelige  Natur,  saa  hellere  se  Tyre- 
fægtninger end  have  det  lidet  opbyggelige  Syn 
af  to  Medskabninger,  der  for  at  underholde 
Andre  gaa  omkring  og  slaa  hinanden  for  Panden 
som  Stude;  men  man  maa  paa  ingen  Maade  tro 
at  Sligt  endnu  er  ophørt  i  England  og  Amerika. 

